
PARADIZIACUL 

LUMEA FĂRĂ NUME 

La Blaga, lumea porneşte de obicei de la originile ei 
genetice, aurorale, ea nu este o lume gata plăsmuită, cu un 
nume precis; e o lume în lumire şi în numire, o lume ce se 
zămisleşte între Mume şi Nume. 

Din chiar începuturile sale se impun esenţele tari ale 
unui univers vegetal exuberant, plin de vitalitate 
debordantă,  însufleţită prin revărsarea prea-plinului 
sufletului poetului şi prin manifestarea fremătătoare a 
organicului sub semnul zeului Pan. O nebunie dionisiacă 
sub forma „setei de păcate, de doruri, de-avânturi, de 
patimi”, „setei de lume şi soare”, pune stăpânire pe omul 
blagian „străfulgerat de-avânturi nemaipomenite / ca să 
răsufle liber Dumnezeu în mine”. 

Blaga nu doar trăieşte intens, ci caută cu tot 
dinadinsul să intensifice prin expresie şi să intensifice 
progresiv, la rândul ei, expresia. 

Nu există, în literatura română, o poezie atât de 
intens ontologizată ca cea blagiană. Ontologizată este 


bineînţeles lirica eminesciană printr-o  interogaţie 
susținută asupra ființei, onti-citate deosebită e în 
înfăţişarea barbiana a figurilor spiritului pur, în dialogul 
înverşunat şi amar al lui Arghezi cu Dumnezeu sau în 
proiecţiile bacoviene ale târziului şi golului existenţial. 
Blaga ontologizează însăşi structura intimă a poeziei. 
Discursul poetic are, la el, caracter procesional şi se 
transformă într-un ceremonial susținut după legile minus- 
cunoaşterii, adică ale sporirii misterului în ambele sensuri: 
al tâlcului revelat sau tăinuit, al pecetluirii şi desferecării, 
al estompării şi clarificării. 

Jocul heideggerian al revelării ascunderii fiinţei e nu 
doar trăit, ci şi supratrăit în imanenţa lui aici şi totodată în 
transcendenţa lui dincolo. Eul blagian se situează într-o 
stare de tensiune progresivă care depăşeşte eul, îl 
transcende, îl înalţă în zona unde relaţiile cu lumea se pun 
sub semnul cosmicului. Perspectiva cosmocentrică se 
proiectează din chiar datele senzoriale supuse potenţării. 
Discursul poetic se hieratizează, se ritualizează datorită 
intrării în ordinea  supratrăirii, tensiunii vizionare, 
vitalismului panic, contemplării cu ochiul interior al 
propriilor realităţi psihice, integrării cosmice calme. Am 
putea atribui omului blagian spusa sculptorului grec din 
Zamolxe despre dac: el nu trăieşte, ci se trăieşte. 

Potenţarea viziunii se exercită, conform scenariului 
ritualic, în sensul polarizării complementare: extazul 
cuprinde deopotrivă bucuria (panică) şi tristețea 
metafizică, actul arderii ca şi transformarea în cenuşă - 
topoi specific blagiene -, sentimentul preaplinului şi cel al 
prea-golului, momentul stării pe loc şi concomitent acela al 
mişcării. 

Nu spunea Blaga că, în cadrul expresionismului, sunt 
două posibilităţi de a trăi absolutul: în linişte şi în mişcare 
şi că extazul se descarcă fiziologic, fie în absolută 
nemişcare contemplativă, fie în învârtire, joc, goană şi 
strigăte dionisiace? Blaga pune în cumpănă, în modelul său 
ontologic, nebunia dionisiacă a mişcării şi înţelepciunea 
apolinică a echilibrului, a repausului. 


Tensiunea ontologică a demersului poetic creşte pe 
măsură ce imaginea esenţializată a lumii se ascunde în 
semne (runice), în tâlcuri nedescifrabile, iar eul rătăceşte 
pe drumurile înţelesurilor - neînţelesurilor, alunecând 
dintr-un țărm în altul, trecând praguri, urcând alternative 
trepte, depăşind mişcătoare hotare, transcendentând 
ordinea degradată a cosmicului. Pietrele templului blagian 
se adună anevoie din asemenea rătăciri, alunecări, 
întoarceri in illo tempore, din treceri mărunte sub semnul 
Marii Treceri, în timp ce Lumea se plăsmuieşte - la celălalt 
pol ontologic - prin constante re-plăsmuiri sub semnul 
misticului, într-o aventură superbă de competiţie cu 
Demiurgul. Marele subiect atacat de Blaga cu toate 
strategiile poetice expresioniste, general-romantice sau 
clasiciste, este Creaţiunea Lumii, a cărei înfăţişare 
expresiv-dinamică o admira în tablourile lui Van Gogh. 

Farmecul poeziei lui Blaga nu constă în cultivarea 
insistent-programatică a unor scheme expresioniste, a unui 
scenariu ritualic al mişcării şi liniştii (ambele potenţate), ci 
în organicitatea şi spontaneitatea ceremonialului rostirii. 
Blaga asigură Lumii, în re-plăsmuirea la care se dedă, o 
prospeţime de prim moment al genezei. Faptul se 
datorează autorelevării ei din propriul suflet, despre care 
vorbea în Pietre pentru templul meu: „Lumea mi se pare 
atât de nouă, încât îmi vine să cred că ea se produce în 
fiecare zi din nou din sufletul meu: 

cum Heraclit credea că soarele se face în fiecare 
dimineaţă din nou din aburii mării”. 

Lucian Blaga prezintă, în contextul liricii universale, 
fenomenul unic al „inconştienţei” conştiinţei de sine şi de 
lume. Dincolo de teatralitatea expresionistă, pe care o 
acceptă, la începuturi ca strategie poetică, se impune 
constant nota de firesc (ca în cazul similar al lui Bacovia şi 
spre deosebire de caracterul „conştient” al mijloacelor lui 
Barbu şi Arghezi): ai mereu senzaţia că nu poetul rosteşte 
fiinţa, ci fiinţa îl rosteşte pe poet. Mioriticul îi asigură 
această dezinteresare organică de ceea ce este în univers, 
căci este suficientă conştiinţa - nativă şi naivă (în sens 


schillerian) - că este în el. Opunându-se filosofilor care au 
voit cu tot dinadinsul să pătrundă secretele lumii, Blaga îşi 
exprimă bucuria că nu ştie ce sunt lucrurile din jurul lui şi 
ce este el ca eu cunoscător, căci numai în felul acesta 
poate proiecta în misterul lumii un înţeles, un rost şi valori 
care izvorăsc, precizează poetul, din cele mai intime 
necesităţi ale vieţii şi ale duhului lui. „Omul trebuie să fie 
creator (subl. În text - M.C.j - de aceea să renunţe cu 
bucurie la cunoaşterea absolutului” (Opere, ed. D. Blaga, 
vol. 7, Bucureşti, 1982, p. 81). 

Absolutul fiind sădit aprioric în el, poetul nu este un 
întrebător de fiinţă, ci întrebătorul de câtă fiinţă a sporit în 
fiinţă, adică de câte minuni a mai adăugat la corola de 
minuni a lumii. El nu stă în faţa unui univers creat, ci a 
unui univers creat în sufletul lui, mereu matinal şi 
înrourat, mereu înfrățit cu vegetalul protejat de zeul Pan. 
Sentimentul că chiar atunci când scrie versuri originale nu 
face decât să tălmăcească („Traduc întotdeauna. Traduc / 
în limba românească un cântec pe care inima mea / mi-l 
spune îngânat suav, în limba ei” - Stihuitorul), că suntem 
lucruri printre lucruri (Lucruri suntem), că mai sacru 
temei viaţa nu are decât doar plânsul (Temeiuri), că atunci 
când iubim şi suntem - deci - în starea care ne dă 
certitudinea supremă a lui a fi - „suntem în zi, suntem în 
timp, Elohim”, că toate duc spre tărâmul Mumelor, 
ţesătoarele vieţii şi ale morţii, e un dat ontologic asumat ca 
şi cum prin resemnare mioritică. Tâlcurile alunecă, într-un 
fatalism al ascunderii, în adâncul nerelevat, având caracter 
de rune şterse de timp. Umbrele şi jumurile, ca şi toate 
celelalte topoi aferente acestora, iniţiază spectaculosul joc 
al aparentului/disparentului. 

Există în această lume a tâlcurilor încifrate sau a 
tâlcurilor care se pierd vreo întemeiere reală, palpabilă? 
Da, e uneori jLO 

cea realizată de iubire („Prin anul lung, an lung, de 
altă dat / de-abia iubirea m-a întemeiat” - Anii vieții). Mai 
constantă este conştiinţa temeiurilor sacre. Stăpâna 


suverană a lumii blagiene rămâne taina care se 
pecetluieşte continuu, se ascunde într-un văl universal al 
amăgirilor, al întrupărilor fumului - vălul Mă vei. 

În lumea lui Blaga - iarăşi spre deosebire de Barbu la 
care găsim un întreg complex arhitectural de cercuri 
concentrice, etape, scheme plotiniene, perspective astrale 
- există doar „nebănuite trepte” în drumul spre „mumele 
sfintele”. În palma omului blagian „rodul cădea-va 
deplinul” la simpla salutare ritualică a omului, în pasul lui 
se adaugă „încrederea, evlavia, grija şi saltul”, fiinţa i se 
lărgeşte „peste cea margine crudă care te curmă” în mod 
atât de firesc, cum i se înfăţişează şi cenuşa, rodul ultim al 
arderii, sau întunericul. Cu o naturaleţe necontrafăcută 
apar adâncimile iubirii (Arheologie) sau ale lumii însăşi, 
dumiririle, iscodirile, iluminările, ocultările, arătările, 
limpezirile, întrebările, strigările, ghicirile, amintirile, 
mărturisirile,  chemările,  umblările şi  mulcomirile 
(gândului), visările, amăgirile  pecetluirile,  dovedirile, 
mirările (treze, de obicei), rostirile, vederile, sunările 
„deschiderile (de porţi, de uşi, de zări, de sensuri, de 
goluri  ş.a.),  palpitările, aşteptările,  îndemnările, 
binecuvântările şi  blestemările,  şoptirile, mustrările, 
vederile-nevederile, îmbucurările şi întristările - toate 
făcând parte din arsenalul ceremonialului intens-ontolo- 
gizat blagian. Citiţi la întâmplare orice final de poezie şi 
veţi găsi neapărat unul sau mai multe mijloace 
amalgamate dintre acestea. Sunt cuvinte-reactivi care se 
imprimă în conştiinţa noastră ca nişte sentinţe existenţiale, 
ca nişte comprimate de esențe gnoseologice. Lucian Blaga 
îndoaie şi frânge ramuri din însuşi arborele cunoaşterii şi 
ni le înfăţişează clar, cu rouă, şi lacrima suferinţei: iată-le/ 

Cu toată evidenţa şi ingenuitatea primară a revelării 
ne este prezentată şi căderea în nejiință pentru care 
foloseşte - bineînţeles - atât de blagianul cuvânt vădit: 
„Unde umblam, / umblam vădit spre ziua mea din urmă. / 
Cuprins pe la răscruci de spaimele ce scurmă / mă furişam 
prin soartă şi rumoare. / O umbră doar în dezolare. / Subt 
neguri rătăcind, printre pagini, / treceam prin rele vânturi, 


care / căutau fiinţa să mi-o stinsă, / cătau şi ochiul să mi-l 
sece, // ce nu-i decât o lacrimă mai mare” (Thalatta! 
Thalaita): 

Pentru Blaga, florile simţirii nu cresc din îndemnul 
lumii din afară şi nu sunt neapărat oglindiri ale acesteia: 
aşa cura 

nuferii cresc din apă (copilul Lucian îşi închipuie că 
sunt nişte flori ce se oglindesc în lac de pe ţărm!), tot 
astfel sunt flori ce cresc din apele tăcute ale sufletului 
nostru şi-şi dezvăluiesc petalele pe luciul conştiinţei 
noastre. Acestea, conchide Blaga, cresc din noi. 

Şi în plan metafizic Blaga se încrede florilor 
interioare ale gândirii, nu unor ţinte exterioare: 
„Metafizica, ce-o doresc, nu are un obiect exterior spre 
care se îndreaptă, ci numai un impuls lăuntric din care se 
naşte...” 

Ca şi în cazul lui Eminescu, în persoana lui Blaga 
avem un mare organicist care se modelează după 
necesităţile spontane ale firii şi care ascultă numai de 
adevărul lăuntric al inimii şi cugetului. În lumina acestui 
crez adevărurile absolute nu sunt râvnite, după cum am 
văzut, inteligenţa omenească în genere nefiind chemată să 
devină o misterioasă fabrică de asemenea adevăruri, ci să 
fie un centru de activităţi spontane, de creaţii de mituri şi 
ficțiuni.  Vederile metafizice ale spiritualismului sau 
materialismului nu sunt decât mituri, căci orice ipoteză a 
ştiinţei moderne este un mit. 

În plan mitopoetic lumea lui Blaga apare în mod 
firesc ca „poveste”, ca legendă, ca o carte cu teme 
încifrate în semne runice. E o carte care deopotrivă 
descifrează şi încifrează, „arată” şi „ascunde”, căci, după 
ce s-a revelat, poetul „închide porţile şi trage cheile” 
(încheiere). Cel ce şi-a spus „basmul sângelui”, adică cel 
care l-a frânt prin rostire către altcineva, rămâne într-o 
prezenţă multiplu întrupată: „E în apă. E în vânt i s-au mai 
departe. // Cu foaia aceasta închid porţile şi trag cheile. / 
Sunt undeva jos sau undeva sus”. 


Demersul blagian sub formă de carte şi de cântec 
este un demers profund existenţial. Profunzimea şi 
relevanţa lui modernă sunt dictate de ruptura dintre semn 
şi semnificaţie, căreia el însuşi îi zice ontologică, dintre 
„starea de criză” apărută în obiectul cunoaşterii sau, aşa 
cum spune tot el, de actul instalării în orizontul misterului 
care „se ascunde revelându-se”. Actul este fără limită, 
căci, în ciuda „cenzurii transcedente” instituite de Marele 
Anonim, ca deţinător al misterului existenţial central, 
poetul caută să surprindă sensurile la răscrucea 
„arătatului” şi „ascunsului”. 

Oscilând între umbrele cosmosului şi umbrele 
tărâmului originar al Mumelor, între îndemnările fiinţei 
lumii de a fi, pe care le tăgăduieşte în Lauda somnului şi 
încântarea care-l cuprinde în faţa puterilor germinative şi 
cuvântul de mângâiere descoperit în ţărână din volumul 
Mirabila sămânță, refuzând să reia „treptele în sus”, dar 
nu şi să le pună mereu într-o cumpănire, prin care să 
valorifice chiar şi fondul lor negativ, poetul îi deschide 
întregul evantai al fiinţei sale. 

Semnificaţia filosofică şi mitopoetică a demersului 
său îl situează pe linia fundamentală a gândirii secolului al 
XX-lea. Omul blagian, ca eu scindat, îşi valorează nu 
unitatea dată, ci multiplicitatea manifestărilor acesteia, 
trăieşte o tensiune extremă a comunicării care este de fapt 
o metacomunicare (teoretizată, bunăoară, de Habermas) a 
fiinţei anume ca multiplicitate, între el şi omul 
postmodern, omul avangardei sau omul care se consacră 
actului ontologic hermeneutic se întrevede o filiaţie 
organică. Expresionismul, de la care se revendică până la 
un punct autorul  Poemelor luminii, promovează 
programatic tocmai sciziunea formativă a omului secolului. 

Fiinţa apare, la Blaga, nu atât cu unitatea cât cu 
devenirea ei, adică cu demersul interpretativ, hermeneutic 
al poetului, cu obiectivele valorizării pe care şi le propune 
acesta pe scara arătatului - ascunsului - şi mai ascunsului. 

„Lumea e cântare”, zice poetul şi, ca un nou Orfeu, 
iese din imperiul tenebrelor la lumină, punând în valoare 


revelaţiile pe care le are în ambele regimuri: solar şi 
nocturn. 

Lumea lui Blaga e un univers al zărilor interioare, 
adică al posibilităţilor germinatorii care îşi fac activ loc 
spre zările exterioare ale realului. Ea beneficiază într-un 
mod ciudat pentru noi, dar într-un mod organic pentru ea 
de ceea ce însuşi poetul şi filosoful denumeşte cu referire 
la Lao-Ise, eficacitatea rodnică a negativului, a golului. 
Totul e pus, în cadrul tensiunii continue a traversării 
„treptelor”, oricât de nebănuite ar fi şi pe care le pune 
stăruitor apoi într-o dreaptă cumpănire de esenţă 
mioritică. 

Noica spune decis: „Cu Blaga triumfă românescul în 
filosofie”, precizând că în trilogia cunoaşterii are accente 
de filosofie occidentală, Or, însuşi Blaga îşi revendică demn 
caracterul de noutate al lucifericului (= al cunoaşterii 
problematizate, tensionate), opus  paradiziacului cu 
ataşarea lui strânsă de obiect care a dominat gnoseologia 
de la Kant încoace. Eul liric blagian a impus definitiv, cu 
implicaţii de o singularitate excepţională, acest demers 
luciferic, corelat, bineînţeles, cu cel mioritic. Imperativul 
lui în acest sens este centrul de dinafară roții. 

Lumea lui Blaga este una a mişcărilor degajate, 
discrete, „stinse”, consunătoare cu cele ale firii înseşi. Sub 
semnul libertăţii interioare depline ea visează în lumina 
zilei şi mă-LUCIAN BLAGA - PARADIZIACUL. 

nifestă trezie în visurile nopţii, când toate monadele 
dorm şi se mişcă în neştire. E o lume ce se proiectează cu 
naturaleţe în cerurile înalte ale Cosmosului, ca şi 
retroactiv spre începuturile lumii, spre tărâmul Mumelor. 

Această valorizare a inconştientului, a personanței, îl 
situează iarăşi în una din albiile cele mai fertile ale gândirii 
europene. 

Modernitatea demersului mitopoetic se relevă prin 
această libertate a rostirii, ascultătoare de îndemnuri 
lăuntrice, funciare. Mijloacele se schimbă în funcţie de 
schimbarea zodiei, în consens cu vârstele şi treptele 
(nebănuite) ale eului. Impresionismul corespunde, credem, 


paradiziacului, expresionismul lucifericului, iar clasicismul 
târziu, cu inflexiuni folclorice, mioriticului. Blaga este 
marele replăsmuitor al limbii române în secolului al XX-lea, 
după cum Eminescu este marele ei plăsmuitor al secolului 
al XIX-lea. Cei doi au în cel mai înalt grad conştiinţa că 
limba (română) este stăpâna actului creator, care le 
rosteşte fiinţa. 

Creaţia lui Blaga este deosebit de poetică, având o 
capacitate aparte de sporire a sensurilor conotative, 
progresiv-su-gestive. „Cu cât mai poetică este creaţia unui 
poet, spune Heâdegger, cu atât mai liberă este rostirea lui, 
deci cu atât mai deschisă şi mai pregătită este ea pentru 
neprevăzut, cu atât mai pur îşi pune poetul tot ce a rostit 
(Gesagte) în slujba unei ascultări, mereu mai atente; cu 
atât mai departe este tot ce a rostit el de o simplă 
enunţare (Aussage) care nu poate fi judecata decât prin 
prisma corectitudinii sau a incorectitudinii sale” (Martin 
Heidegger, Originea operei de artă, Bucureşti, 1982, p. 
169). 

Lumea lui Blaga beneficiază de o libertate 
nezăgăzuită a rostirii şi, prin urmare, de o posibilitate 
ideală a situării „în sânul deschiderii fiinţei”, de 
valorizarea eficientă a vorbirii şi tăcerii, a neantului care 
se iscă între acestea. Numai datorită unei astfel de 
libertăţi, hărăzite de însăşi rostirea românească a fiinţei, el 
a putut auzi „Prin vuietul timpului / glasul nimicului. // Prin 
zvonul eonului / bocetul omului” şi a mai putut auzi cum în 
„necuvânt - / şi fără de-amintire / şi ca de sub pământ / (...) 
cu zumzete de roi / frumuseţea şi cu moartea lucrează 
peste noi”. 

Lumea fără nume a lui Blaga, alcătuită - conştient 
sau fragil - din astfel de esențe arătate-ascunse, este 
Lumea cu numele Blaga. 

DUMNEZEUL DESCĂTUŞAT 

Sub îndemnuri ardente, stimulate de Dionises (un 
Dionisos ` nietzschean, fireşte), Eul  blagian îşi 
exteriorizează - titanian - flăcările vegetale, amarul 
tinerelor sale patimi, sufletul rimbaldian, incendiat solar şi 


lunar, care sunt totodată şi patimi venite din adâncul 
ancestral, nespus de dezmăr-ginit şi simpatizând totodată 
blând-fratern cu lumea. Deschiderea e totală, naturală, 
irezistibilă. De fapt sunt mai multe deschideri: spre cer 
(totu-i cer, cer, cer, la Blaga, după cum la Mallarme e, într- 
un moment, azur, azur, azur!), spre natură, spre iubire, 
spre adâncuri. Sunt înseşi deschiderile Fiinţei spre ea 
însăşi, sub semnul - însă - al cunoaşterii paradiziace, al 
îmbrăţişării frenetice şi dezinteresate a lucrurilor, al 
întâmpinării simpatetice a întregii „corole de minuni a 
lumii”. Regimul solar al simţurilor (şi viziunii) se 
înstăpâneşte într-un asemenea univers, iar nocturnul apare 
doar pentru a spori adâncimile păgâne ale patimilor. 
Lumina - deplin suverană - nu e surprinsă în chip 
impresionistic ca substanță  unduitoare ce  revelă 
momentele universului: ea este chiar lumina dintâi 
creatoare de lume. Eul blagian se luminează anume cu o 
astfel de lumină pură, cu lumina din lumină: „Lumina ce-o 
simt / năvălindu-mi în piept când te văd, / oare nu e un 
strop din lumina / creată în ziua dintâi, / din lumina aceea- 
nsetată adânc de viaţă” (Lumina). 

Să vedem însă că tot „furnicarul de porniri”, toată 
„marea de îndemnuri şi oarbe năzuinţe”, tot dansul acesta 
zgomotos-dionisiac sunt iniţiative de reîntemeiere a lumii 
sub semnul luminii începătoare de geneză. Ca şi la 
începuturi, lumina operează o străpungere a nimicului 
identificat cu întunericul. Nebunia de lumină sub semnul 
setei „de păcate, de doruri, de-avânturi, de patimi” de 
atunci este, aşadar arhetipul reiterat de Blaga, într-o 
aspirație ieşită din comun de a recrea lumea sau de a 
păstramăcar ultimul strop „din lumina creată în ziua 
dintâi”: (şi această „întreprindere  blagiann anunţă 
iniţiativele de mai târziu de punere, a lumii pe te. 

meiuri sacre). Este firesc ca, după ce-şi anunţă 
raporturile ontologice cu lumea în prefaţa-program Fu nu 
strivesc corola de minuni a lumii, să ni se ofere o viziune 
cosmogonică foarte sumară, dar esenţializată printr-un 


A 
! 


imperativ - „Să fie lumină!” şi prin concentrată şi dinamica 
imagine a „viforului nebun de lumină” (la Eminescu tabloul 
genezei apare ca un întreg proces cosmogonic): „Nimicul 
zăcea-n agonie, / când singur plutea-n întuneric şi dat-a / 
un semn Nepătrunsul: / „Să fie lumină!” // O mare şi-un 
vifor nebun de lumină / făcutu-s-a-n clipă: / o sete era de 
păcate, de doruri, de-avânturi, de patimi, / o sete de lume 
şi soare”. 

Blaga nu face decât să reactualizeze - în dimensiuni 
ţi-taniene, dionisiace, dar cu senzaţia heracliteană a 
naşterii noi - arhetipala „sete de lume şi soare” sub semnul 
căreia îşi plămădeşte anume modelul paradigmatic al 
universului său. Este, în fond, un model preontologic, căci 
fiinţa se deschide doar spre zonele - senine - ale 
cunoaşterii de sine  paradiziace, narcisice, cu o 
preconştiinţă totuşi a lucifericului, problematicului. 

Fiinţa, la această treaptă iniţiatică, este dezmărginită 
şi nu cunoaşte limite; acestea sunt, de fapt, înlăturate în 
frenezia cuprinderii simpatetice a întregului univers cu 
corola lui despuiată de minuni. Elanul unificator, ce pun 
sub acelaşi semn al armoniei florile, ochii, buzele ori 
mormintele, relevă în chip luminos Totul. Acesta încape pe 
deplin în conţinutul tainei, care este întâlnită ca atare, ou 
bucurie, fără a fi împărţită în înţelesuri şi neînţelesuri, fără 
a da naştere, adică, rupturii ontologice. Schimbarea 
neînţelesului într-un neînțeles mai mare este contemplat 
doar ca un proces mirific, ca spectacol în sine, fără 
implicare ontică. Totul e luminat prin luminile sporite în 
eu, care se întâlnesc osmotic cu luminile orbitoare din 
afară, ce răscolesc fondul primar de păgânitate al 
sufletului. Beatitudinea generalizată e susţinută astfel de 
elementaritatea simţurilor, de îngemănarea senzualismului 
cu se-rafismul (îmbinarea lor organică a fost observată cu 
penetraţie de Călinescu), raţionalul fiind zăgăzuit, 
cenzurat: „Spre soare râd! / Eu nu-mi am inima în cap, / 
nici creieri n-am în inimă, / Sunt beat de lumi şi-s păgân!” 
(Lumina raiului). O dată limitat sau interzis raţionalul cu 
demersul lui  luciferic, orice limite ale lumii sunt 


desfiinţate. Universul blagian se extinde liber, în mişcări 
largi, sub semnul i-limitatului, imensului, infinitului... -... 

S-ar părea că dezamăgirea ar fi un joc romantic 
oarecare, ca al bardului eminescian de tinereţe care 
atrăgea lumile în dansul său, ca al atâtor poeţi râvnitori de 
perspective îndepărtate, cosmice, care să le lărgească pur 
şi simplu cadrul viziunii. 

Demersul lui Blaga e mai adânc: „avânturile 
nemaipomenite”, învăpăierea, aprinderea în valurile de 
lumină, spintecările de nemărginire, pornirile senzuale, 
întrebările ce cad - fără să problematizeze - până la fund - 
întreg tumultul acesta titanian nu este al lui, ci al unui 
Dumnezeu descătuşat în el. Jocul iniţiat are rosturi înalte; 
el declanşează forţele de-miurgice necesare pentru a zidi 
un univers: „O, vreau să joc, cum niciodată n-am jucat! / Să 
nu se simtă Dumnezeu / în mine / un rob în temniţă - 
încătuşat”; „... să joc / străfulgerat de  avânturi 
nemaipomenite / ca să răsufle liber Dumnezeu în mine, / să 
nu cârtească / «Sunt rob în temniţă!»” (Vreau să joc). 

Jocul dionisiac are deci un vădit sens ontologic, căci 
pe fiinţa poetului este altoită imensa lume „cu toamna şi cu 
seara ei” şi ea îl doare ca o rană. Acesteia i se opune 
mereu o lume nouă, zămislită din puritatea primordiilor şi 
a paradisului. 

Desluşind, cu o acuitate fizică deosebită, picurii şi 
fiorii eternității înseşi în căderea stropilor de ploaie, în 
mugurii plini sau în razele de lumină, el se crede un 
Dumnezeu ipostaziat, fie în ascet de piatră („Lin, / lin, / lin 
- picuri de lumină / şi stropi de pace - cad necontenit / din 
cer / şi împietresc - în mine* - Stalactită), fie într-un 
propriu idol („De ce-n aprinse dimineţi de vară / mă simt 
un picur de dumnezeire pe pământ / şi-ngenunchez în faţa 
mea ca-n faţa unui idol”). 

Autodumnezeirea are loc în cadrul unei lumi de 
idealităţi albe în care noua geneză, în ciuda fervorii 
titaniene, se produce în temeiul unor simboluri rigide din 
mitopoetica biblică. De aceea Ion Barbu găsea pe bună 


dreptate în Poemele luminii „o neîncorporare”, imagini 
foarte meditate, ce fac poezia blagiană a începuturilor 
împietrită într-un fel, statuară: „Neîncorporate, cu albul de 
atunci - imposibil de susţinut - al unor statui-idei, cerul în 
care se petreceau rămânea ignorat, predicat numai 
didactic, prin câteva imagini, foarte meditate” (citat apud 
Lucian Blaga interpretat de... Bucureşti, 1981, p. 65). 
Oricum, era un cer râvnit cu deosebită ardoare de un tânăr 
Demiurg (nu găsea însuşi Blaga oare că imaginea-cheie a 
universului eminescian e „tânărul voievod”?): „să nu mai 
văd în preajmă decât cer, / deasupra cer, / şi cer sub mine” 

mul însemn al descătuşării creative. Triplul cer e 
dovada supremă că actul demiurgic are loc, că procesul 
cosmogonic s-a declanşat, că saltul din potenţial în real s-a 
produs. Căci modelul preontologic blagian presupune o 
ieşire energică din posibil şi latent în real şi manifest; e un 
pachet întreg de posibilităţi care-şi aşteaptă actualizarea şi 
valorificarea în afară, în zona faptei, atât de elogiată de 
Blaga în cazul lui Goethe. 

Statuile-idei se mişcă, sunt dinamice, umblătoare şi 
determină - prin mişcare - lumea de idealităţi să freamăte, 
să se umple de căldură şi de seve fertile. Barbu găsea o 
lume perfect rotunjită după principiile „geometriei înalte şi 
sfinte” în Lauda, somnului. Ea stă ca o ţară a lui Porus, în 
munţi, întemniţată. E posibil ca să nu i se închine 
niciodată. „Însă faptul însuşi, zice Barbu, de a fi indicat-o, 
de a fi constrâns-o să corespundă într-o unică zi 
triunghiului de lance care e toată voinţa sa. Faptul de a fi 
croit un mare drum acolo, de a fi creat-o ca mişcare - mai 
înainte de a o fi probat ca substanţă - nu este el însuşi 
poezie?” (Ibidem). 

Am putea spune - în spiritul aserţiunii barbiene - că 
şi în Poemele luminii e mai multă mişcare titaniană decât 
substanţă demiurgi că Oricum, tânărul Titan e din stirpea 
Demiurgului, consubstanţialitatea e ceea ce-i leagă. Lumea 
ia naştere datorită actului fundamental al descătuşării 
tânărului Dumnezeu. După lumină, cel dintâi element 


esenţial declanşator de geneză, apare pământul, pe care 
poetul vrea pentru început să-l audă mai bine, descoperind 
la lipirea urechii doar bătaia zgomotoasă a inimii iubitei 
(Pământul), marea care-i propulsează sufletul în nesfârşit 
(La mare), viaţa netrăită a strămoşilor (Liniște), întâiul om 
izgonit din cuibul veşniciei căruia, la cererea de a i se lua 
vederea pentru a nu mai vedea „nici flori, nici cer, nici 
zâmbetele Evei şi nici nori” - ce toate îi aduc aminte de 
paradis, Milostiva îi dă lacrimile (Lacrimile), munţii atât de 
necesari straşnicului suflet (Munţii), iubirea abisală în care 
Dumnezeu pare mai mare (Nu-mi presimţi?), lumina raiului 
care o răsfrânge mut pe cea a iadului (Lumina raiului), 
iarăşi marea (Scoica), vârstele (Trei feţe), iarăşi lumina 
(Martie), amintirea care, mai înainte, m (Linişte, era 
amintirea strămoşilor (Cresc amintirile), Eva care 
păstrează o şoaptă a şarpelui neauzită nici de Dumnezeu şi 
care suflă în vânt un sâmbure din care creşte un măr din 
trunchiul aspru şi vânjos al căruia fariseii au cioplit crucea 
lui lisus (Eva şi Legenda), iarăşi Dot dragostei 
(Primăvara), lucrarea misterioasă a dorului (Dorul), 
alcătuirea complexă a sufletului din. 

2 - Lucian Blaga - Paradiziacul, Luci Xeriteul, 

care nu lipseşte noroiul (Vei plânge mult ori vei 
zâmbi). Pax Magna aduce, în ansamblul arhitectonic al 
lumii blagiene imitată după cea demiurgică, nota cea mai 
demonizată a viziunii, care prefigurează modelul ontologic 
de mai târziu: jocul inocent al tânărului Demiurg 
descătuşat este substituit de jocul grav al împăcării, 
dincolo de vrajba aparentă, a lui Dumnezeu cu Satan în 
lucrarea tainică, dialectică a lumii. După ce simte adânc 
Dumnezeirea, transformată - am văzut - într-o auto- 
dumnezeire, după ce simte că eul i se îneacă într-o mare 
de lumină „ca para unei facle în văpaia zileil, după ce 
descoperă în sine glasul ascuţit din întuneric al diavolului 
care „nicăieri nu râde mai acasă ca-n pieptul lui”, 
conştiinţa amară a împletirii celor două principii - 


demiurgic şi satanic - şi a faptului că lupta lor se reia, se 
actualizează în eul blagian şi se impune cu toată evidenţa 
ei tragică: „Pe semne - învrăjbiţi / de-o veşnicie Dumnezeu 
şi cu Satana / au înţeles că e mai mare fiecare / dacă-şi 
întind de pace mâna. Şi s-au împăcat / în mine: împreună 
picuratu-mi-au în suflet / credinţa şi iubirea şi-ndoiala şi 
minciuna //. Lumina şi păcatul / îmbrăţişându-se s-au 
înfrățit în mine-ntâia oară / de la-nceputul lumii, de când 
îngerii / strivesc cu ură şarpele cu solzii de ispită, / de când 
cu ochii de otravă şarpele pândeşte / călcâiul adevărului 
să-l muşte-nveninându-l”. 

În aspiraţia sa necurmată spre absolut, omul blagian 
este asemeni Demiurgului, iar opera îi apare ca un 
„Cosmoid”, ca 

O „simili-lume8 sau ca o „ţară fără de nume”, adică 
tărâm al originarului: „Microcosmosul este o lume în 
miniatură (...) Câtă vreme un microcosmos face parte 
integrantă din macro-cosmos, cosmoidul este o plăsmuire 
revelatorie a spiritului uman şi ca atare face concurenţă 
macrocosmosului, tinzând să 

I se substituie. Poemele luminii sunt tocmai expresia 
pregnantă a acestei substituiri efective, cu toate că, în 
final, întrebând stelele „spre care lumi vă duceţi şi spre ce 
abisuri”, el are un moment de ezitare privind ţinta 
avânturilor sale: unde aleargă (Stelelor). Răspunsul vine 
ataractic, ca o liniştire a sufletului deja pornit spre 
problematizare luciferică; adus de singurul gând care îi 
este convingerea supremă, „rază şi putere”: „o stelelor nici 
voi n-aveţi / în drumul vostru nicio ţintă, / dar poate tocmai 
de aceea cuceriţi nemărginirea”. 

Ambiguitatea  blagiană se dovedeşte constant 
mântuitoare asemenea îngrădirii transcendente a omului 
care, paradoxal, îl transformă într-un creator. 

Ce reprezintă un tânăr, cu suflet jilav, „beat de soare 
şi păgân”, care se avântă nebuneşte într-o lume, şi ea 
însorită, înrourată, plină de frăgezimi? E un om adamic, 


care n-a prins de ştire (expresia atât de românească o 
găsim în trilogiile filosofice blagiene), de lume ca atare. De 
Lume, cu majusculă. Căci eul nu poate sta în cochilia lui 
intimă, narcisiacă şi nu poate să nu fie - din cauza unor 
legi implacabile, provocate de rosturile ei mai adânci. 
Lumea vine cu autodezvăluirea ei năvalnică, cu răsuflarea 
ei de ghem infinit, spre om, ea lumeşte, heideggerian 
vorbind, răspunde cu o scară de trepte ale devenirii, la 
devenirea individului, la întreg procesul de raportare a 
sinelui la întreg. îl aşteaptă, nerăbdător, atâtea şi atâtea 
zone ale implicării - universalul, necesitatea, destinul, 
cursul lumii... Altfel nici că se poate: fără aceste raportări 
la Tot, el, ca parte, nu are rațiune de a fi, nu are fiinţă, este 
ulciorul de lut (topos blagian) neumplut. Or, conţinutul lui 
este şi apa diferitelor izvoare - al fântânii care se deschide 
spre substraturile ancestrale ale firii, slujind drept sondă a 
adâncurilor, al iezerului din creierul munţilor care 
răsfrânge esenţa pură a divinității, al rouăi ce se depune 
pe lucruri şi ne conştientizează de identitatea noastră cu 
ele - căci suntem şi noi lucruri bătrâne -, al lacrimii care 
cade chiar pe axa lumii, prin lutul din care e făcut, în 
tărâmul goethean al mumelor. 

Sunt izvoarele Fiinţei însăşi şi omul blagian va face 
trei gesturi fireşti atât de existenţiale - mai întâi, în 
Poemele luminii, se va autocontempla în ele şi va extazia la 
auzul glasului lor murmurat din străfunduri, de profundis, 
apoi * - într-o pornire sinucigaşă - să le astupe, să le 
zăvorască, ca în cele din urmă să se situeze chiar la 
cumpăna apelor, acolo unde apar din noaptea posibilităţii 
lor la lumina realului, a actualităţii şi pentru a-şi alege 
versantele curgerii, ale manifestării. Şi această din urmă 
întreprindere ne dezvăluie tocmai certitudinea calmă a 
veşnicului curgător aflat chiar în 

preajma sa, a revenirii la dreapta cumpănă - 
mioritică - a fiinţei româneşti. 

Până atunci, însă, lucifericul se înstăpâneşte în lumea 
lui Blaga, cuprinsă la începuturi de o beţie dionisiacă ce-şi 


părea suficientă sieşi. 

Spărtura ontologică se face printr-o stare de 
toropeală şi sfârşeală, care o înlocuieşte pe cea de 
beatitudine universală, prin revelaţia negativă a morţii lui 
Pan ce elimină fireşte şi panismul programatic, prin 
întomnarea şi îmbătrânirea sufletului, prin intrarea 
acestuia într-o zonă a uitării şi insensibilităţii, a unei 
durate sterile: „Eram aşa de obosit / de prin - măveri, / de 
trandafiri, / de tinereţe / şi de râs / Aiurind mă căutam în 
leagănul bătrân / cu mâinile pe mine însumi / - ca prunc” 
(Leagănul). La primul prag existenţial se instaurează o 
astfel de senzaţie ciudată a îmbătrânirii simţurilor tinereşti 
sub semnul preaplinului. Oboseala e a unui hybris, atins 
prin exacerbare, prin tumult susţinut: a preaplinului 
sufletesc. Nu e însă o stare de plenitudine certă, reală, ci 
mai degrabă un amestec ciudat de oboseală şi suferinţă şi 
de teroare a timpului: „Eram aşa de obosit / şi sufeream. / 
Eu cred că sufeream de prea mult suflet” (Leagănul). 
Zicem „teroare”, fiindcă deja apare conştiinţa unei imense 
distanţe între elanurile solare de odinioară şi mişcările 
sufleteşti stinse şi inundate chiar de ape lustrale 
(animalele vor bea şi ele mai târziu din scocuri apă 
moartă). Se instaurează un timp eleat al amorţirii 
generale, al încetinirii şi stingerii progresive, totul intrând 
sub zodia amintirii. Timpul e leneş şi în planul 
manifestărilor firii: aţipeşte între flori de mac sub 
dogoarea soarelui estival (Vara). Şi poetul încearcă să-l 
prindă de mână ca să-i pipăie „pulsul, rar de clipe”. Ceea 
ce constată e tocmai apariţia acestei distanţe considerabile 
între momentele însorite trăite atunci şi momentele de 
amurg simţite acum cărora li se dă o perspectivă, 
neaşteptată parcă, de suferinţă veche: „În inimă eşti 
liniştită-acum! / Mult a trecut / de când îmi răsfrângeai în 
pieptul scund / un soare nou în fiecare dimineaţă / şi-o 
suferinţă veche-n orişice amurg? / O zi?! Sau poate 
veacuri” (Gândurile unui mort). Soarele nou heraclitean 
este substituit printr-un soare de jăratic traklian, care e al 
existenţei universale. Lumina se împuţinează, scade, 


devine opacă, apropiindu-se - adică - de întuneric: „Un 
stânjen doar deasupra mea-i lumină”. Este, bineînţeles, 
revelaţia amară, dezolantă, a celui care se scălda în oceane 
de lumină şi încă de lumină pură, din ceasul prim al 
genezei. 

LUCIAN. BLAGA - LUCIFERICUL 

Este o identificare totală, în Paşii profetului şi în 
Marea trecere, cu zeul Pan, bătrân, orb, trist sub clopot de 
vecernie, lipsit de stăpânirea cerului de stele (ca şi 
împăratul eminescian de împărăție), şi claustrat în grota 
lui, fiind lipsit adică - de lumea mugurilor plini, a 
izvoarelor, a fiinţelor fragile - miei, viței, şoareci, broaşte, 
nimfe. 

Şi pentru poet, aflat ca şi cum în ultima oră a sa, 
lumea aceasta a splendorilor şi frăgezimilor este pierdută, 
este moartă, fiindcă şi el este pierdut şi trăieşte 
sentimentul morţii: ca şi în preajma lui Pan, în preajma lui 
„Nimicul îşi încordează struna”, ca şi zeul, este împresurat 
de sunetele de toacă ale asfinţitului - timp-limită, timp 
lustral. 

În acest spaţiu complet neantizat şi redus, prin 
urmare, la margine, iar marginea este - la un moment dat 
- ţărmul bătut de ape, poetul nu aude „altceva nimic, 
nimic, nimic” - ritm al neantului însuşi. Sufletu-i cade în 
adânc şi sfârşitul se impune ca un imperativ existenţial, 
mortul invocând moartea: „Vino sfârşit, aşterne cenuşă pe 
lucruri. / Nicio cărare nu mai e lungă, / nicio chemare nu 
mai alungă. / Vino sfârşit” (Un om s-apleacă peste 
margini). 

Moartea este una filosofică, „ontologică”, este 
proiecția  senzaţiilor şi simțurilor alterate, uscate 
(degradate fizic), îmbătrânite - am putea spune de- 
panizate şi, fireşte, a conştiinţei unei  mutaţiuni 
fundamentale survenite în reprezentarea lumii: ea este o 
poveste. 

Se impune o reducţie fenomenologică, dictată de 
această îngustare a conştiinţei şi suprimarea generală a 
panismului: nu doar spaţiul este limitat la o margine şi 


timpul la clipele lui rare; cerul înalt şi alb al idealităţilor e 
acum doar un cerc ce susţine bolta sau numai „cerul de 
jos”, al cărui frate obosit se crede poetul - „al cerului de 
jos / şi-al fumului căzut din vatră”, fumul căzut fiind şi el o 
izomorfie a nimicului, stingerii, destrămării - devenirea, 
cursul lumii se închide într-un același metronomic, 
monoman. Tot astfel, sub acest aspect degradant, veşnicia 
ia aspect de învârtire a unor „mori cereşti”, stelele nu mai 
fac larmă în cer, fântânile omului sunt înveninate şi poetul 
îşi înmoaie mâinile în ele, lacrimile sunt substituite de ape 
moarte, fundul de ape devine şi mai perspectivic depărtat 
sau mai bine zis înfundat, sau scufundat definitiv şi el în 
neant („tot mai adânc / tot mai pierdut / fund de ape”), 
glasul izvoarelor a răguşit de bătrâneţe. Vântul „e vechi şi 
lung”. 

Spiritualismul, atât de pregnant în Poemele luminii, 
dispare completamente în favoarea unei reduceri a eului la 
trup şi lut, la o materialitate acaparantă. Timpul e oprit, 
într-o încremenire eleată desăvârşită: urnirea erelor se 
împlineşte fără îndemn, arătătoarele se opresc pe ultimul 
semn, Heraclit însuşi, invocat tot cu rațiune de identificare 
cu poetul întreabă vremea („vreme, când vrei să iei drumul 
cel mai scurt, / pe unde apuci”) şi azvârle spini de pe ärm 
în loc ca să se desfacă împreună cu ei în cercuri - semn al 
propagării unduitoare a durerii (Heraclit lângă lac). În ora 
asfinţitului vârstele îi pun pe cap poetului „aureolă de 
cenuşă”. 

E o imobilizare totală a spiritului, intrat în zona 
îndoielii şi durerii care, în imposibilitatea de a transcende, 
cheamă deschiderea porţilor pământului şi a golurilor 
mormintelor; orice ridicare a mâinii nefiind decât o 
îndoială mai mult, poetul îndeamnă amar: „Daţi-vă mâinile 
pentru sfârşit” (Bunătate toamna). Toamna este deci 
izomorfia morţii: bunătatea toamnei fiind analoagă 
bunătăţii morţii: „bunătatea e moarte”). 

Consistenţa materială a universului, ca şi chipul lui 


spiritualizat, intră într-un con de umbră, de unde se 
vestesc doar anumite semne, care sunt ale pierderii 
identităţii în contextul mortificator al timpului, ale 
„plecării”. Nu sunt, acum, semnele verzi ale paradiziacului 
din Poemele luminii, ci semne seci,  devitalizate, 
indicatoare, negative, mecanice. 

Cântecul fiinţei e convertit, în ansamblu, într-un 
cântec al nefiinţei, desferecat din mormintele strămoşilor - 
într-o viziune blagiană deosebit de sugestivă. Poetul însuşi, 
în ipostaza reactualizată a lui Pan, prieten al adâncului, 
tovarăş al liniştii, se trimite prin fluier de os strămoşesc în 
chip de cântec spre moarte. Cântecul, îndreptat dinspre 
Fiinţă înspre Nefiinţă, sfârşeşte în tăcere, într-un demers 
modern tulburător, mişcările încetinite ale sufletului fiind 
mişcările exteriorizate ale tăcerii însăşi. Marea trecere 
este marea tăcere, la Blaga. Celor ce aşteaptă să 
vorbească, poetul le-ar putea vorbi despre orice: despre 
soartă şi despre şarpele binelui, despre arhanghelii ce ară 
grădinile omului, despre cerul spre care năzuim, despre 
ură, cădere, tristeţe şi răstigniri. Or, înainte de toate, el le 
este dator cu rostirea esenţială despre Fiinţă, despre 
marea trecere şi cuvintele, înmuiate în substanţa rarefiată 
şi amară a suferinţei amare, se neantizează cu de la sine 
putere, se-autoreduc la necuvinte recâzătoare în tăcerea 
increatului verbal şi sincronizat perfect cu căderea Fiinţei 
însăşi în increatul cosmic. 

Râvnitei pregeneze a lumii îi răspunde, oriunde din 
structura intimă a poeziei blagiene, râvnita pregeneză a 
Logosului întrupător. Actul creator este, după cum 
subliniază de atâtea ori în studiile sale filosofice, act 
demiurgic, gândirea - iarăşi ca la Eminescu - e gândirea 
Fiinţei, gândirea poetică e gândirea poetică a Fiinţei. 
Cuvintele sunt cele care înfăptuiesc rostirea esenţială şi, 
de aceea, Blaga are teamă de vorbire, teamă ontologică, 
bineînţeles; Stranie detaşare de logos, întâmplată în primii 
patru ani ai copilăriei, se imprimă întregului demers poetic 
şi poetic blagian: „Cuvintele îmi erau ştiute doar, dar în 
mijlocul lor eram încercat de sfieli, ca şi cum m-aş fi 


împotrivit să iau în primire chiar păcatul originar al 
neamului omenesc” (Hronicul şi cântecul vârstelor). 

O vreme bolnavă, de-panizată şi străină de faza ei 
primară, arcadică, aduce „desăvârşirile în rău” ale omului 
blagian, căzut acum definitiv în ordinea lucifericului, 
problematicului. De la taina de sus a cerului el a coborât la 
taina de jos a ţă-rânei, învăluită în perdeaua de fum 
„căzut” din vatră - fum al inconştienţei, al nimicului 
invadator, al îndepărtării de axa lumii. 

De ce această cădere bruscă din paradis într-un 
paradis în destrămare, din paradiziac în lucijeric, dintr-un 
regim al ataşării empatice într-unul al detaşării anti-patice 
de lume care instaurează tristeţea metafizică a poetului? 
Ordinea armonioasă a lumii se periclitează din cauza 
revelării - negative - a unei dizarmonii dintre eu şi această 
lume pusă sub semnul morţii zeului Pan. Pe scara 
fenomenologică blagiană a identificărilor şi deosebirilor 
apar astfel de polarizări extraordinare ale raporturilor eu- 
lume, încât diagrama sinusoidală poate creşte de la zero la 
absolut - într-un sens negativ sau pozitiv alternant. Faptul 
se explică prin colorarea ontică intensă a demersului 
poetic, prin schimbarea rapidă a pragurilor psihice, 
bucuriei debordante a descoperirii unitarei corole de 
minuni a lumii răspunzându-i imediat sentimentul dezolant 
dus, bineînţeles, la paroxism, la hybris, al destrămării ei în 
fragmente, semne, veşti rele. 

Insăşi situarea în orizontul misterului este un demers 
ontologic, care presupune o problematizare, o complicare, 
o aproximare şi apariţia firească a limitelor. Cauza 
supremă e instituirea de către Marele Anonim, 
întrupătorul misterului existențial central, a unei cenzuri 
transcendente prin care sunt tăiate avânturile de 
cunoaştere ale omului. 

MIHAI CIMPOI 

Lucian Blaga ne prezintă, în sistemul filosofic al 
cunoaşterii, întreaga ontologie a cenzurii transcendente, 
care e strategia metafizică a Marelui Anonim, aflat în 
centrul existenţei. „Marele Anonim e locul intenţiilor 


permanente boltite peste lume. Mitic putem numi acest loc 
şi <fiinţă»” (Lucian Blaga, Opere, ed. D. Blaga, vol. 8, 
Bucureşti, 1983, p. 449). 

Spectacolul ontologic al divanului ţinut de insul 
existenţial cu însuşi centrul existenţei e de domeniul 
teatrului absurdului, cu precizarea că are ţinte 
gnoseologice pline de sens şi puse în ordinea sacră a 
universului. Or, sacrul investeşte deja totul cu semnificaţie 
şi rațiune. Toată schelăria demonstraţiei blagiene este de 
natură metafizică, existenţa însăşi a Marelui Anonim fiind 
insuficient garantată. „Din motive care ţin de domeniul 
echilibrului existenţial, Marele Anonim se apără pe sine şi 
apără toate misterele derivând din el de aspiraţiile oricărei 
cunoaşteri individuale, creând între aceasta şi misterele 
existenţiale o reţea de factori izolatori” (Ibiderh, p. 450). 
Reţeaua izolatoare dintre ins şi centrul existenţei se 
manifestă în forma „cenzurii transcendente”, denumită 
astfel fiindcă se exercită dincolo de orizontul nostru 
cronospaţial. 

Misterul existenţial central (Marele Anonim) nu vrea 
să fie dezvăluit, şi atunci el se apără pe sine, dar apără şi 
celelalte mistere prin care ar putea fi cunoscut. Aceste 
acte de apărare sunt concretizate nu în eforturi 
discontinui, ci într-o prezenţă permanentizată. Astfel, pe 
plan ontologic, omul nu e decât un organ de convertire 
apologică a misterelor existenţiale din simplul motiv că nu 
are posibilitatea de a spulbera misterul, de a-l destăinui, 
de a-l transforma, precum zice Blaga, în non-mister. 

Cum să procedeze, în acest caz, omul blagian care 
este atât de înverşunat pornit să „caute apa din care bea 
curcubeul”, apa „din care curcubeul îşi bea frumuseţea şi 
nefiinţa”? Să se resemneze în faţa faptului că misterul 
existenţial, intrat în sfera cunoaşterii - fie mitice, fie 
înţelegătoare (paradiziace sau luciferice), fie ocultă - se 
arată numai în chip disimulat, sub aparenţă de mască, că 
relevarea lui nu poate fi pură, ci doar cenzurată. Intrăm - 
hegelian - în imperiul incertitudinilor străjuit de ceţuri şi 
nori (de erori) sau - sau heideggerian - în hăţişurile 


păduratice ale revelării/ascunderii unde drumurile fiinţei 
se întrerup. Dar este o seninătate în conştiinţa blagiană a 
cenzurii transcendente limitative: ea interzice accesul la 
cunoaşterea misterelor existenţiale, dar şi stimulează - sub 
zodia schimbătoare a ambivalenţei - actul 

creativ care-i echivalent, după cum am văzut, ou 
actul demiur-gie. De aceea, sufletul omului blagian „e în 
căutare „în mută, seculară căutare, / de totdeauna, şi până 
la cele din urmă hotare” (Autoportret). Cântărețul bolnav 
al unui timp bolnav de destrămare rămâne astfel 
căutătorul de ultime hotare, de absolut. Eforturile lui se 
reiau sisific, într-o strategie susţinută a îndemnurilor întru 
fiinţă, a recuperărilor şi întoarcerilor, a amânărilor „de 
rost” printre umbre prelungi, după cum spune în Cap 
plecat, unde în chip sintetic se adună toate mişcările lui 
disperate şi unde capul întors de la cerul idealităţii (şi al 
idealismului filosofic al începuturilor) şi aplecat spre 
pământ regăseşte o şansă: însuşi cerul deschide în adânc 
„un ochi”, bineînţeles spre tărâmul mumelor unde fiinţa 
sfârşeşte şi totodată (re) începe: „Mă îndemn să fiu şi o 
clipă mai sunt. / Undeva pe câmp A murit fratele vânt. 
Toamna sângerează / peste un mers bătrân. / Printre 
umbre prelungi / rostul mi-am în. Spre un ştiu ce sfârşit un 
zbor s-a întins. Cu pâlpâit de sfeşnic un copac s-a stins., în 
fântână mi-aplec gând şi cuvânt. / Ceru-şi deschide un ochi 
în pământ”. 

Toate mişcările de prelungire existenţială a rosturilor 
întreţinute printre umbre, de îmbătrânire, stingere 
înceată, de mulcomire a gândului şi cuvântului rostitor, 
care reneagă sau sunt renegate de cer - de cenzura 
transcendentă -, se anulează prin găsirea unui sens al 
schimbării perspectivice de la cer la pământ, în care cel 
dintâi deschide un ochi al cunoaşterii, instituie o şansă de 
devenire a fiinţei. 

Sunt iniţiative de regăsire a temeiurilor Fiinţei sau de 
reîntemeiere a ei, efort susţinut chiar şi în clipele de 
adâncă tristețe metafizică generată de zădărnicia 


drumurilor care nu se mai luminează de rosturi: poetul a 
colindat prin porturi deschise spre taina marilor ape, 
cântând cu pescarii şi visând corăbii încărcate de miracol 
străin, a ridicat poduri de oţel, împreună „cu lucrătorii 
încinşi în zale cănite peste râuri, poduri pentru a atinge 
tărâmuri de legendă, a stat între stânci lângă sfinţi în 
ideea de a deschide ferestrele de mântuire, tot s-a 
zvârcolit pe drumuri şi ţărmuri, cu muncitorii zdrenţoşi, a 
visat cu ciobanii, a aşteptat minuni în prăpăstii cu sfinţii. 
Acum, însă, plânge în lumina stinsă a târziilor rămăşiţe ale 
stelei pe care umblă: nicio minune nu se-mplineşte, nu se 
împlineşte, nu se-mplineşte zice iarăşi triplu poetul în spi - 

ritul versetelor biblice. Rănit, în această aventură a 
cunoaşterii, a aşteptat, dar zadarnic. Poetul găseşte totuşi 
efectul mântuitor printr-o analogie reiterată cu umbletul 
lui Christos şi prin invocarea forţei demiurgice a avântului 
ziditor de lume: „Şi totuşi cu cuvinte simple ca ale noastre 
/ s-au făcut lumea, stihiile, ziua şi focul. / Cu picioare ca 
ale noastre lisus a umblat peste apel (7risteţe metafizică). 

Chiar în condiţiile instituirii cenzurii transcendente, 
omul blagian ştie că orizontul concret-senzitiv nu prezintă 
goluri, el rămâne plin şi într-o astfel de stare de 
plenitudine apare cunoaşterea paradiziacă. Dar vine 
cunoaşterea luciferică ce începe prin instalarea în mister 
ca atare, încercând să capteze misterul care „se ascunde 
revelându-se”. Un alt mod de cunoaştere - cel mitic - caută 
să fixeze în icoană, zice Blaga, sensuri smulse existenţei, 
exprimându-le în măsura în care-l şi ascund. O 
„transcendere” ca atare nu realizează nici cunoaşterea 
ocultă care doar lărgeşte posibilităţile proprii şi sfera de 
înţelegere ale altor moduri cognitive. Stăpânit de credinţa 
că revelaţia e arătare pură, nu disimulată, omul blagian se 
pomeneşte într-o stare de graţie cu care îl favorizează 
Marele Anonim mai cu seamă în cazul cunoaşterii 
paradiziace şi mitice. Modul lui luciferic de cunoaştere îl 
lasă însă pe drumurile dramei proprii, care-l sfâşie şi-l 
obligă la gesturi spontane sau la elaborări conştiente şi 


eforturi.  „Lucifericul”, precizează Blaga, e tocmai 
încercarea de a ieşi din matca hărăzită din partea 
Centrului Anonim suprem. 

În poezia propriu-zisă se întâmplă un lucru şi mai 
grav decât în aceste consideraţii pur metafizice: în faţa 
tentaţiilor luciferice şi a aspirațiilor la Absolut Dumnezeu 
instituie o cenzură transcendentă  total-interdictivă, 
întrerupând dialogul cu poetul printr-o retragere mută în 
sine, în singurătatea lui pecetluită. Copil, s-a jucat cu el, 
desfăcându-l în închipuire ca pe o jucărie, apoi 
sălbătăeindu-i-se sufletul şi pierindu-i cântările l-a „pierdut 
pentru totdeauna” (subl. noastră - M.C.) în ţărână, în foc, 
în văzduh şi pe ape. Poetul a rămas numai tină şi rană între 
faptul răsăritului de soare şi cel al asfinţitului şi a adresat 
bineînţeles rugă de mântuire către Dumnezeu... în cer te-ai 
închis ca într-un coşciug”, constată cu amărăciune poetul, 
ajuns la acest prag existenţial al înstrăinării Demiurgului 
de lumea creată de el în spiritul credinţei populare în 
Dumnezeul oos care a uitat de propria creaţie. 
Potenţarea ontologică a acestei revelații negative dă un 
impuls ne-LUCIAN BLAGA - LUCIFERICUL 

mai pomenit lucifericului care atinge un moment 
suprem de hybris în conştiinţa lepădării de lume - şi de eul 
rănit şi întinat al poetului - a unui Dumnezeu claustrat în 
propriul sicriu cosmic. Revelaţiei morţii lui Pan, total 
derutantă pentru omul paradiziac, aproape de începuturile 
adamice, i se asociază acum revelaţia morţii lui Dumnezeu 
atât în sensul pierderii şi ascunderii lui în propriul sine 
demiurgic, cât şi în înţelesul noţiunii nietzscheene 
„Dumnezeu e morti care marchează „asfinţirea de zeitate” 
în lumea modernă. Sunt două revelații negative, 
dezaxatoare de Fiinţă, echivalente cu o ruptură ontologică 
definitivă până la ultimele hotare ale căutării Ei. Se pare 
că Lumea nu mai lumeşte, nu se mai dezvăluie din 
temeiurile ei fiinţiale şi că poetul „s-a sinucis” zăvorând 
izvoarele (În marea trecere), că se încinge în cea din urmă 
tristeţe cu coasa tăgăduirii pe umăr (Amintire), că 
îngenunchează în vânt, lângă steaua cea mai tristă din 


moment ce nu mai are niciun drum de întoarcere (Epilog), 
că ţărâna va seca poveştile, adică viaţa, din trupul trist 
(Paradis în destrămare), că lisus sângerează lăuntric din 
cele şapte cuvinte încrustate pe cruce (Peisaj 
transcendent), că din sângele lui nimeni nu mai e chemat 
să-şi ia începutul trăirilor (Tăgăduiri). Fratele-cititor însuşi 
este îndemnat, în finalul Landei somnului, să-şi întoarcă 
sufletul către perete şi lacrima către apus (încheiere). În 
lipsa dumnezeirii se instalează autoritar duhul negării, al 
tăgăduirii care prevesteşte sfârşitul iminent, drumul 
întrerupt definitiv al Fiinţei: „Grele din înălţime cad 
ciocârlii / ca lacrimi sunătoare ale dumnezeirei peste ogor 
/ Pe drumuri pornit iscodesc semnele întregului rotund 
depărtat: pretutindeni e o tristeţe. E o negare. E un 
sfârşit” (Tăgăduiri). 

Sensul tragic al închiderii în sine a lui Dumnezeu este 
adâncit de conştiinţa că este mai înrudit cu moartea decât 
cu viaţa (Psalm), că prezenţa lui actualizează spaima în 
faţa golurilor nimicului, ale nefiinţei. 

Dumnezeu se revelă - în starea de totală derută 
psihică, generată de conştientizarea frustrării de axă 
ontologică - fie ca o identitate mută, rotundă, neschimbată 
şi cu totul inabordabilă: „In spinii de-aci arată-te Doamne, 
să ştiu ce-aştepţi de la mine. Să prind din văzduh sulița 
veninoasă din adânc azvârlite de altul să te rănească subt 
aripi? / Ori nu doreşti nimic? / Eşti mută, neclintită 
identitate / (rotunjit în sinea este a) / nu ceri nimic. Nici 
măcar rugăciunea mea” (Psalm). 

fie ca Marele Orb, închis! de astă dată în propria 
tăcere de frică să nu rostească vorbe ca să se preschimbe 
în fapte. E o investitură de nou zeu Pan, în barba căruia se 
urcă melci jilavi şi din urma căruia dihănii negre mănâncă 
țărna dumnezeită. E un imperiu al tăcerii încremenite în 
care doar ţânţarii se aud, făcându-i aureola peste cap şi în 
care „doar o stea / de cerul ei c-o lacrimă de aur se 
desparte” (De mână cu Marele Orb - variantă). 

CENTRUL DE DINAFARĂ CERCULUI 


Constantin Noica ne spune cu deosebită fermitate şi, 
desigur, şi cu autoritate de filosof care a rostit filosof ia 
româneşte: „Nu filosoaia culturii hotărăşte de sistemul lui 
Blaga. ci metafizica” (Simple introduceri la bunătatea 
timpului nostru. Bucureşti, 1992, p. 173). 

Tot Noica este cel care a răsturnat perspectiva 
înţelegerii adevărate a lui Blaga, mutând accentul de pe 
mistic pe raţional. Interpretările făcute nu au perceput 
câtă raționalitate este în filosofia lui Blaga, căci adevărata 
filosofie începe, după cum ne încredinţează autorul 
Devenirii întru fiinţă, de la regăsirea raţiunii, deosebită de 
intelect. „Rațiunea înseamnă conştiinţa unei ordini. 
Conştiinţa unei ordini înseamnă, în acelaşi timp, 
înţelegerea situaţiei în care te afli, tu şi toată lumea, aceea 
de a nu fi în ordine. Şi atunci, în orice filosofie adevărată 
joacă un sentiment al căderii” (Ibidem, p. 174). Orice 
filosofie este marcată de un astfel de sentiment, căderea 
însemnând, în cazul lui Blaga, şi o urcare, o deschidere 
către cer, sau, cum spune el însuşi, o instalare în orizontul 
misterului. Metafizica blagiană nu este, în definitiv, una a 
cerului, ci a pământului, „este una dintre cele mai 
cutezătoare şi mai frumoase filosofii ale pământului care 
au apărut în epoca modernă” (Ibidem). 

Ca şi în lirica sa, structurată pe o serie complexă de 
depăşiri ale treptelor (nebănuite), ale „desăvârşirilor în 
rău”, ale stingerilor şi reaprinderilor fiinţei, ale pierderilor 
puterii înfiinţătoare a cuvântului şi regăsirilor ei, nu fără 
treceri fireşti prin zona neantizatoare a tăcerii, în filosofie 
Blaga caută să transcendă limitele care apar, să evite 
stăruitor căderile din ordinea lumii. Este o încercare 
disperată, deşi asumată calm-mioritic, de a scoate 
permanent centrul în afara cercului, de a problematiza, de 
a luciferiza pentru a spori eficienţa demersului metafizic. 
Căci una din primele căderi ar fi aceea în intelectual 
enstatic aşezat cuminte în cadrul funcţiilor sale logice 
obişnuite. 

Conform principiului scoaterii centrului în afara 


cercului, intelectul nu are decât să evadeze din sine şi să 
aşeze ferm în afara sferei acestuia în neîmpăcare totală cu 
funcţiile sale logice, devenind extatic. Este singura 
modalitate de a lua act de tensiunea concretului, de legile 
antinomice după care se orânduieşte. Numai prin acest 
demers dialectic intelectul (extatic) obţine o formă 
sublimată prin care se îndepărtează de orice dogmă, fie ea 
creştină sau necreştină. „Extasul” nu are nimic aici cu 
emoţiile, cu sufletul, cu pierderea neoplatonică în unitatea 
absolută a lui Dumnezeu: „Extatic nu înseamnă aici decât 
ec-static, stare în afară de sine, evadarea centrului în afară 
de cerc” (Lucian Blaga, Opere, ed. D. Blaga, vol. 8, 
Bucureşti, 1983, p. 266). 

Cea care provoacă eestazia, deosebită de „eestaz”, 
este revelația sau experiența. Dialecticianul merge chiar 
spre poziţiile antinomice, ieşind din ele cu ajutorul 
sintezei,  dogmaticul aşteaptă din afară provocările 
antinomicului pe care le transfigurează în expresia unui 
mister. Formula dogmatică, în înţelesul blagian, se referă 
la un ce transcendent, la un mister al ei, perceput pe o 
albie particulară, particularismul fiind o însuşire deosebită 
a gândirii dogmatice. Blaga obţine astfel celebrele 
diferențieri între  plus-cunoaştere, care raţionalizează 
obiectul cu ajutorul intelectului enstatic, zero-cunoaştere 
care nu-l atacă şi constituie doar o limită sau un punct de 
plecare şi minus-cunoaştere care şi-l articulează ca mister 
cu neputinţă de structurat şi raţionalizat. În cazul primului 
tip de cunoaştere spiritul uman reduce misterul la un 
minimum, în timp ce în cazul celui de-al treilea acesta să 
fixeze, în măsura în care poate s-o facă, misterul cosmic în 
maximul de adâncime şi relief. 

Condus de forţa dialectică imanentă a 
raţionamentelor sale, după cum observa D.D. Roşca, Blaga 
modelează în cazul dogmei o posibilă atitudine românească 
în fața  transcendentului,  contradicţiei logice şi 
iraţionalului. Eonul dogmatic ar fi, după DD Roşca, o 
schiţă pregătitoare, nişte prolegomene pentru o filosofie 
dogmatică viitoare. 


Căderea cea mai spectaculoasă şi cea mai fructuoasă 
pentru spirit, pentru că Blaga ştie mereu a valorifica 
golurile iscate de neînţelesurile fiinţei, apare - şi faptul nu- 
i scapă lui Noica - în Cenzura transcendentă. „Scândura 
de asalt”, cum zice Blaga, spre în afară este aici deosebit 
de radicalizată: este pusă de fapt dincolo de orizontul 
nostru crono-spaţial, spre ţinta supremă: „Absolutul. Or, cu 
atât mai dramatică este că LUCIAN BLAGA - 

derea determinată de o „cenzură transcendentă”, 
instituită de asemenea în mod absolut: toate căile de acces 
sunt blocate de existenţa Marelui Anonim, păzitorul 
suprem al misterului existenţial central. Exercitarea 
„cenzurii transcendente” ca act atemporal şi veşnic 
prezent al Marelui Anonim, care nu e neapărat Dumnezeu, 
ci poate fi numai un nume al factorului originar, 
cosmocentric, (pe Blaga el îl interesează ca factor 
metafizic central), face ca subiectul individual să aibă 
numai revelații disimulate prin care el realizează doar 
apologia misterului existenţial. 

Totuşi, chiar şi sub semnul interdictiv al cenzurii 
transcendente, omul părăseşte zona calmă a cunoaşterii 
paradiziace, care se ataşează plină de încredere la obiect, 
care este, el, cu accentul şi greutatea lui, suveranul 
adevărat al procesului cognitiv şi se instalează în zona 
zbuciumată, tensionată, a cunoaşterii Juciferice, care 
problematizează, despică în două şi se deschide cu 
adevărat spre zariștea misterului. Despicarea se face în 
„fanic” şi „criptic*, în partea care se arată şi partea care se 
ascunde. In sfera cunoaşterii luciferice valorizează un 
complex întreg de semne ale unui mister; punând o 
problemă, „ea iscodeşte din pragul fanic al misterului 
cripticxd acesteia, cu intenţia de a-l scoate la iveală” 
(Ibidem, p. 333). 

Avem de a face aici nu doar cu o antinomie axială 
liniară, reducătoare a rolului omului în cunoaştere, cu o 
neantizare totala a fiinţei lui de căutător al înţelesurilor; e 
doar o limită, fie şi insurmontabilă, care sporeşte această 


fiinţă prin însăşi angajarea în odiseea i-limitată a 
înţelegerii şi revelării sensurilor pe scara nuanţată a 
arătatului - ascunsului - şi mai ascunsului. Tocmai 
conştiinţa frânei supreme ce se pune în calea cunoaşterii îl 
face pe om creator. 

De ce Blaga a ales anume ideea misterului care 
îngrădeşte tentaţiile luciferice de cunoaştere şi de ce 
anume o plasează în centrul teoriei cunoaşterii? Mai mult 
decât atât: de ce credinţa lui că aceeaşi idee este 
susceptibilă de a deveni şi centrul unei ontologii sau 
metafizici a cunoaşterii? Ajungând ia acest moment-cheie, 
la acest „cot de drum” al sistemului sau filosofic, el cere în 
mod special atenţiunea cititorului, so-licitându-i încordarea 
pentru o clarificare fundamentală. Ideea de mister, după 
cum se autoargumentează el, ocupă un loc privilegiat în 
cunoaşterea individuală: „Aceasta, fiindcă ideea de mister 
e singura idee care sparge sau mai bine zis «trece» fontul 
cenzurii transcendente. De adăugat numaidecât: cu 
în«aduirea acestei cenzuri transcendente însăşi. Alte idei, 
despre 

care s-ar mai putea susţine că «trec» frontul cenzurii, 
posedă această calitate numai în măsura în care ele conţin, 
ca ultimă implicaţie, tocmai ideea de mister ca atare” 
(Ibidem, p. 491). 

Ideea misterului apare ca idee universală, ca o idee 
epistemologică ce constituie ţinta ultimă a tuturor 
modurilor de cunoaştere. Este o idee-corolar, ca un fel de 
signatura rerum („poartă o semnătură făpturile toate”, 
spune el în una din poeziile sale) ce adună într-o formulă 
unică lumea sensibilă, esenţele reflectate ale acesteia. 

Situarea ideii de mister, ca singura idee privilegiată a 
cunoaşterii individuale, i se pare însuşi filosofului 
arbitrară, dar el nu poate renunţa la ea din simplul 
considerent că este totuşi „un punct  arhimedic 
eminamente răzleţ”. Deşi incomplet, prin ideea de mister, 


ajungem să stăpânim transcendentul şi să avem o idee 
adecvată: ideea de mister. Cum procedăm atunci? Nu ne 
rămâne decât să substituim lipsa esențială printr-o 
prezenţă accidentală sau, după cum mai zice filosoful, să 
avem conştiinţa unui accent de esențialitate care se 
substituie unei prezențe pline dar fără accent de 
esenţialitate. 

Demersul filosofic blagian se înscrie evident în albiile 
cele mai rodnice ale gândirii secolului pe cale de a-şi 
rotunji „conul”. La fiecare pas suntem încredinţaţi cu toată 
stăruința de importanţa nu a faptului că atare, ci a 
interpretării acestuia, căci faptul tinde spre valoare, spre o 
ţintă, spre un tăie. Fenomenul ca atare este o existenţă 
centrată în sine, încercuită în sine şi atunci neputinţa lui 
de a se depăşi e răscumpărată în mod hermeneutic de cel 
care-l cunoaşte şi care-i scoate centrul în afară, realizând 
un „act de transcendere”, singurul care asigură 
cunoaşterea profundă. Mişcarea din cerc în afară e chiar 
mişcarea spre transcendent: ea închipuie mişcarea 
existenţei spre sens care dă devenirea, deci interpretarea. 

Demersul  blagian e fundamental hermeneutic, 
apărând ca rezultat al tensiunii continui dintre existenţă şi 
sens, al stării de „criză” provocate în obiect - procedeu 
care stimulează  ki-cifericul ce sfidează  linearitatea 
paradiziacului care s-a dovedit închizător de orizonturi şi 
în cazul criticismului kantian, şi în cazul tuturor 
variantelor de pozitivism, şi în cadrul idealismului şi 
fenomenologismului din ultimul timp. „Acolo unde începe 
cunoaşterea luciferică, începe ceva nou. Actul iniţial al 
cunoaşterii luciferice, cel al provocării unei crize în obiect, 
şi tot sistemul de acte consecutive, ca şi direcţiile lui de 
mişcare, sunt în ansamblul lor un tot originar, ireductibil” 
(Ibidem, p. 435). 

LUCIAN BLAGA - LUCIFEBRICUL 

Impunerea cu atâta fermitate a lucifericului ca „tot 
originar, ireductibil”, ca singura modalitate aducătoare de 
nou, capabilă să potenţeze misterul, echivalează cu un 
hybris hermeneutic prin care noii analişti controlează şi 


organizează realul. 

Hybris-ul apare, în concepţia lui Blaga, ca o condiţie 
sine graţie, prin reprezentarea supremă a specificităţii 
sale: „Fiecare artă tinde spre un paroxism (subl. n. - M.C.) 
al propriilor particularităţi” (Elanul insulei, Cluj-Napoca, 
1977, p. 133). 

În Insula lui Eutanasius Mircea Eliade îi reproşa lui 
Lucian Blaga lipsa de familiaritate cu documentele 
culturale de primă importanţă, afirmaţie care nu poate fi 
generalizată. Trilogiile sale valorifică o imensă, uneori 
monstruoasă erudiție, care istoveşte obiectul. Este la fel de 
documentat în isterie, filosofie, etnografie, biologie, 
matematici, fizică, antropologie, epistemologie, filosofia 
culturii, cosmologie. Filosofii şi filosofiile, savanții şi 
ştiinţele sunt prezentaţi şi prezentate cu lux de 
documentare şi în strânsă corelaţie cu punctul de vedere 
blagian, care se arată, după împrejurări, familiar cu unii 
(unele) şi distanțat faţă de alţii (altele). Demersul filosofic 
se organizează riguros sau degajat-poetic în structuri şi 
sisteme, surprinde imediat punctul originar sau „declicul”. 
(Leo Spit-zer), sau, cum zice însuşi Blaga „accentul 
transcendental”, luminător al cercului hermeneutic care 
presupune succesiune, revenire, urcare în spirală. Ca şi 
Mircea Eliade (a se vedea în acest sens Adrian Marino, 
Hermeneutica lui Mircea Eliade, Cluj-Napoca, 1980, p. 
106), concepe - prin invocarea frecventă a tărâmului 
originar - „o dimensiune existenţială a fiinţei umane”. 
Ceea ce-l desparte tranşant de autograf, este radicalizarea 
în sens modern a cercului hermeneutic din care centrul se 
scoate afară în mod obişnuit. Blaga este mai speculativ, 
mai poetic, deci mai degajat şi mai distanțat de cei care 
sunt departe de punctul său de vedere, bineînţeles 
absolutizat (cu toate că admite uneori şi altele ca în cazul 
modurilor de raţionalizare). Faptul se explică printr-o 
focalizare  orgolioasă a demonstraţiei asupra acestei 
perspective, considerate unice, apriori-ul lui epistemologic 
- misterul - fiind suveran, închizător de perspective 
hermeneutice străine de a sa. 


Scoaterea centrului în afara cercului nu conciliază, ci 
scindează eul, nu ne dă schema liniştită hegeliană a 
antinomizării şi împăcării dialectice, ci continua - 
luciferică - stare tensionată într-o multiplicitate şi 
complica citate ale manifestărilor eului sub semnul jocului 
ontologic al limitei şi depăşirii, al fixării fenomenalităţii şi 
transcenderii acesteia sau, cum zice 

Blaga, atât de poetic, al arătatului - ascunsului - şi 
mai ascunsului. E chiar drumul omului tragic blagian care 
ne este atât de aproape. Se ia act de toate manifestările 
eului „scindat” nu doar în unitate şi în caracterul lor răzleţ, 
diseminat, ceea ce îl apropie şi mai tare de reprezentanţii 
expresionismului, ai avangardei sau postmodernismului. 
Blaga are conştiinţa, alimentatoare de certitudine, că se 
află în adevăr, în propriul său adevăr (ca şi Dasein-ul 
heideggerian). Nu apare nicio umbră de îndoială în 
noutatea punctului său de vedere care consistă, după cum 
precizează însuşi filosoful, în faptul că nu năzuie nici la 
înlăturarea misterului, precum procedează alţii, şi nici la 
constatarea prezenţei sale liminare: „Noi filosof am sub 
specia misterului ca atare. Misterul e pentru noi suprem 
unghi de vedere. Circumscriind variantele ideii de mister. 
ne-am dat dintru început seama că suntem de fapt în 
posesia unui punct de vedere filosofic inedit, cu posibilităţi 
de a da roade nu numai în epistemologie, ci şi în 
metafizică. Nu se poate metafizică fără de un ţăruş de 
argint, central, bătut în pajiştea existenţei” (Ibidem, p. 496 
- 497). Distanţarea netă de metafizicile care s-au conceput 
fie „sub specie aeternitas”, fie „sub specie temporis”, fie 
sub specia „materiei” sau a „sufletului” e încă o dovadă a 
radicalităţii demersului blagian, a certitudinii aflării în 
propriul adevăr. 

„Ţăruşul de argint” este bătut de Blaga în „pajiştea 
existenţei” cu o siguranţă hermeneutică în stare să dea 
tensiunea cea mai înaltă arătatului, ca şi ascunsului. 

fiinţa Intru fiinţa 

Pierderea lui Dumnezeu, ca şi a lui Pan, nu duce însă 


la o instaurare definitivă de goluri în fiinţă, desăvârşirile în 
râu necopleşind săvârşirile în bine. 

A pierdut oare poetul conturul faptei, pe care în chip 
faus-tic o caută, este el oare pradă totalei dezolări sau, 
cum spune el însuşi, o umbră în dezolare, a pierdut el 
Logosul întrupător de lume? Fire interogativă, întrebările 
lui nu închid taina, ci o deschid mai tare şi această 
deschidere lărgită duce cel puţin la beneficiul unor 
înţelesuri, fie şi îngânate mereu cu neînţelesurile. Se 
recurge la o strategie ontologică nouă, la o schimbare a 
zodiei, la o preschimbare a revelaţiilor negative în revelații 
disimulatoare. 

Cenzura transcendentă e înţeleasă în cele din urmă 
ca o provocare la care poetul răspunde cu înnoite iniţiative 
şi aventuri de cunoaştere. Supremul beneficiu este însăşi 
starea de graţie cu care este hărăzit: aflarea în matca 
lucifericului, a problematicului. Constantizării (cuvântul e 
a lui Blaga) cenzurii transcendenţei se opune - strategic - 
constantizarea tentaţiilor luciferice, valorificarea pozitivă a 
jocului demiurgic între partea arătată şi partea ascunsă, 
adică partea Fănică şi cea criptică. Poetul exploatează cu 
toate mijloacele de care dispune, cu cele compensative în 
primul rând, însăşi starea de criză a „obiectului”, revelarea 
prin ascundere. Problematicul îi prieşte acum, nu îl 
terorizează, şi starea de criză e concepută ca o cumpănire, 
ca o punere pe cântar a înţelesurilor şi neînţelesurilor, ca o 
liniştire a elanurilor declanşate ca nevoie de tratare calmă 
a nedumeririlor. Fireşte, paradiziacul mulţumit de sine 
este înlocuit cu lucifericul nemulţumit cu sine, dar faptul 
nu-l descumpăneşte, nu-l aruncă în abisul sfâşierilor 
lăuntrice, căci intervine şi mioriticul cu seninătatea, cu 
cumpăna lui. Lumea îl teroriza cu fenomenele ei în 
degradare; la această oră a cumpănirii ea nu mai apare ca 
un „complex de fenomene” ci ca un „complex de semne ale 
unui mister”. Obiectul era neted, rotund; acum e despicat 
în două: în arătat şi ascuns. „Prin aducerea unui obiect al 
cu 

noaşterii  paradiziace în perspectiva nouă a 
cunoaşterii luci-ferice, se declară o „criză” în obiect, în 
sensul că acesta devine simplu semn arătat al unui mister 
în esenţă ascuns. A săvârşi acest act şi a iscodi de pe 
pragul părţii ce se arată, a unui mister, partea care se 
ascunde înseamnă a deschide «un mister»”. Actul acesta 
de ansamblu e sub raport logic identic cu „punerea unei 
probleme”. Ceea ce (sech cu atâta exactitate 
metafizicianul Blaga apare, la poetul Blaga, într-un 
spectacol ontologic foarte nuanţat, despicarea în două 
transformându-se într-o despicare în multe. Nu se mai 
stăruie, de la Lauda somnului, într-o zonă a senzaţiilor 
acute sau a sentimentelor tensionate la extrem, duse la 
momentul de vârf, la hybris. Poetul este acum un 
dialectician fin şi, aşa cum am spus, cumpănit, luminat de 
ataraxie: el preferă antinomicului axial, pus în termeni de 
opunere directă, antinomicul contra-punctic, structurat din 
părţi care se arată şi se ascund într-un proces discontinuu 
de întrepătrundere. Ascunsul şi arătatul nu mai pot fi 
despicate net, e mai degrabă un aliaj paradoxal de ascuns- 
arătat în sensul românescului râsu-plânsu'. Ceea ce a fost, 
ce este, că va fi - dimensiunile fiinţiale mereu chemate la 
cântar se constituie, ele însele, într-o unitate inextricabilă, 
într-o reţea de dumeriri-nedumeriri, de iluminări-ocultări. 
Ele se topesc într-o efervescenţă magmatică, bănuită doar 
în străfunduri, în care jarul e greu de desprins de scrum, 
iar fumul de ardere. Arderea procesuală e totul, la Blaga, 
după cum mişcarea procesuală, drumul în parcurgere e 
ceea ce contează, nu începutul şi capătul. De fapt, el 
invocă adesea sfârşiturile pentru a le cumpăni, dar ele sunt 
mai degrabă sfârşirile, acte ce se apropie de sfârşit, nu 
sfârşiturile încheiate. Se poate spune în acest sens că 
nefiinţa nu este un prag concret, arătat, ci unul abstract, 
ascuns, moartea apărând mai degrabă ca o boală cosmică 
ce se prelungeşte (e o zăcere întru cosmos), după cum 
dragostea e sentimentul durativ ce se prelungeşte în şi 
prin dor. 

Strategiile poetice ale lui Blaga urmează obiectivul 


unui demers concertat în care - pe scara nuanţată a 
„arătatului”,  „ascunsului”, „şi mai ascunsului” - este 
prospectată fiinţa la toate treptele (bănuite şi nebănuite) şi 
pragurile ei de dezvăluire şi învăluire. 

E o degajare totală a demersului creator de la un 
moment dat, care captează mai liniştit  tâlcurile, 
deschiderile şi  închiderile fiinţei şi care caută să 
convertească în fie şi un cât de puţin pozitiv. „Cu libertăţi 
imaginare ne-ngânăm”, zice poetul 

În Andante. Farmecul ultimelor volume şi al poeziilor 
postume blagiene stă în tonalitatea calmă, trecută prin 
surdina ataraxiei. O anumită tensiune nu lipseşte în ele, o 
anumită precipitare generată de frica precum că ar fi 
ultima poezie (şi ultimul volum), sentiment mărturisit de 
însuşi autorul şi care asigură prin el însuşi starea de 
plenitudine permanentă. Totuşi /ucifericul se conjugă aici 
cu mioriticul, aducând nota paroxistică împreună cu 
senzaţia eliberării de ea. În locul mai vechii tăgăduiri 
universale vine o îngăduire universală, stările de criză fiind 
puse şi ele pe talerele cântarului. 

Totul stă sub regimul unei cumpăniri exersate cu 
sentimentul unei împăcări senine cu lucrarea fiinţei. 
Golurile, hiaturile” se anulează printr-o întregire de ordin 
compensativ. E o strategie cu adevărat eminesciană de 
recuperare a eului, de redare a lui sinelui adânc, de 
redobândire a unităţii sfărâmate a lumii, de sporire a 
iluziei şi certitudinii sensibile a acestor acţiuni. Ca şi 
Eminescu, Blaga pune în faţa lumii o oglindă magică 
pentru a-i reface întregul. Reîntregirea o fac mai multe 
oglinzi: lacurile, cu care dacă am vedea, „stelele s-ar 
apropia, / întâmpinându-ne la drumul jumătate6 (Printre 
lacurile de munte), iezerele care, ca ochi ascunşi ai lumii, 
răsfrâng însăşi puritatea cerului, zborul înalt şi „ceasul 
curat ce i-a fost odată promis” (Iezerul), fântânile care, 
reflectându-l pe poet, îl impersonalizează, îi radiografiază 
soarta, îl redau primordialului tărâm al numelor. Fântâna îi 
iluminează adevărata identitate, surprinsă pe cele trei 


coordonate temporale, îi întăreşte certitudinea existenţială 
şi-i revelă alcătuirea lui astralo-pământeană: „Când mă 
privesc într-o fântână / mă văd cu adevărat în zi / aşa cum 
sunt şi-am fost şi-oi fi. / Când mă privesc într-o fântână / 
ghicesc în faţa mea bătrână / cum ceruri şi pământ se- 
ngână”. Fântâna ascunde în adâncuri ochiul de lume 
ancestral ţinut de mume: „Când mă privesc într-o fântână / 
ştiu când adâncuri foste mume / îmi ţin oglindă, ochi de 
lume” (Oglinda din adânc). 

Poetul însuşi, în lipsa Dumnezeului invocat, îşi asumă 
o investitură demiurgică prin posesiunea cuvântului 
întrupător de suflet în care încape Totul: „Suflete, prund 
de păcate, / eşti nimic şi eşti de toate. / Roata stelelor e-n 
tine / şi o lume de jivine. / Eşti nimic şi eşti de toate: / aer, 
păsări, călătoare, / fum şi vatră, vremi trecute / şi 
pământuri viitoare. / Drumul tău nu e-n afară, / căile-s în 
tine însuţi. / lată cerul tău se naşte / ca o lacrimă din 
plânsu-ţi” (Suflete, prund de păcate). Universul cu toată 
corola de minuni risipită 

se reîntregeşte în sufletul care nu se dezmărgineşte 
spaţial centrifugal, ci se concentrează în sine centripetic în 
unitatea paradoxală a nimicului şi toate lor. 

Este redescoperit apoi ca purtător de veşnicie 
universul mic - satul cu puterea lui vindecătoare şi 
mântuitoare, spaţiu originar, cerc închis în sine însuşi, 
tărâm al mişcărilor încete, universale: „Copilo, pune-ţi 
mâinile pe genunchii mei. / Eu cred că veşnicia s-a născut 
la sat. Aici orice gând e mai încet, / şi inima-ţi zvâcneşte 
mai rar, ca şi cum nu ţi-ar bate în piept / ci adânc în 
pământ undeva. / Aici se vindecă setea de mântuire / şi 
dacă ţipă sângerând picioarele / te aşezi pe un podmol de 
lut* (Sufletul satului). Aici, în universul mic, suflul liber al 
veşniciei se întâlneşte cu ecourile genezei, căci un cuib de 
rândunică cu corola lor de puişori răsfrânge tocmai astfel 
de ecouri (Cuib de rândunică), iar izvorul din Lancrăm, 
care rămâne să dăinuie în ciuda tuturor vicisitudinilor 
istoriei, e ca un fir pe care-l torc Parcele dintr-un destin 


cosmic hărăzit numai lui (Izvorul). 

Paradisul în destrămare e revitalizat de puterile 
germinative care lucrează fără istov în pământ, puteri cu 
adevărat zeieşti, căci şi seminţele apar ca nişte mici zei: „A 
văzut nu o dată sămânţa mirabilă / ce-nchide în sine 
supreme puteri. Neînsemnate la chip, deşi după spiţă 
alese, îmi par / seminţele ce mi le ceri. / Culori luminate, 
doar ele destăinuite trepte şi har” (Mirabilă sămânță). 

O deosebită forţă  regeneratoare o păstrează 
dragostea, care e asemenea Soarelui lui Heraclit, mereu 
reîntrupat din nou ca rod al fiecărei dimineţi, „din lumini 
pe care nu le-nveţi*: „Făptura fără ieri, întruchipată iar şi 
iar, / în ciclurile arzătoarei reluatei tinereţi / îmi este dat, 
până la capătul acestei vieţi, / în fiecare zi din nou s-o 
cuceresc”. 

Un alt temei solid al fiinţei este visul şi somnul ale 
căror valenţe mitice apar în lucifericul sens ambiguu şi 
complex al arătării-ascunderii. Mişcările psihice sunt 
încetinite în regim nocturn şi totodată sensibilizate în 
sensul unei racordări efective cu toate procesele organice 
fundamentale al legăturii tainice cu cosmosul, revelate 
doar prin vis. M. Eliade relevă tocmai această semnificaţie 
a somnului ca întoarcere la unitatea organică primordială, 
la starea paradiziacă a creaţiei fără conştiinţă, în care nu 
există „libertate, păcat, dramă” (Fragmentarium, 1939, p. 
101 - 102). Somnul ţine, la Blaga, mai ales de zeiesc, de 
sacru, dar numai într-un regim de trezie a sufletu' - 

lui, regim care stimulează revelația unităţii 
(recucerite) a universului: „Sufletul mi-e treaz întruna. / 
Vede în tindă. / Se priveşte-n tot ce este / ca-ntr-o magică 
oglindă”. În întunericul noptatec, cu o bogăţie de splendori 
ascunse, tipare în miniatură ale Cosmosului, se aude însuşi 
suflul veşniciei: „lar noaptea, în acelaşi loc, ne-or lumina, / 
lucind din prunduri şi din unde, / comorile-ngropate-n 
matca râului ceresc. / Murmurul nostru, visul, se va- 
mpărtăşi / din nemurire printre greieri ce cântă / şi printre 


zei, cari, fără temple, mai trăiesc” (Grădişte). Nu e doar o 
revelare a „sufletului” cosmosului manifestat în realităţile 
criptice ale nopţii; e chiar sentimentul înalt al împărtăşirii 
cu tărâmul zeiesc al nemuririi care dă posibilitatea fiinţei 
să se întrupeze din cea mai nobilă substanţă, să se simtă 
iarăşi ocrotită de Dumnezeu, de centrul suprem al 
existenţei. Lucrarea tainică a somnului face mai sensibilă 
prezenţa reactualizată în lume a umbrei Demiurgului, 
temei sacru al fiinţei: „Umbra lui Dumnezeu e tot ce vezi, / 
ce-n spaţiu se desparte şi s-adună, / pământ e ea, şi prund 
şi undă, / un drum cu călătorul dimpreună, / fântână - 
adăpostind o lună. / Umbra lui Dumnezeu e mai vârtoasă în 
lumină, / mai grea ca alte umbre. Ei nu-ţi scapă. / Şi poţi s- 
o strângi sub chip de holdă şi grădină. / Şi poţi s-o bei în 
chip de apă” (Umbra lui Dumnezeu). 

Umbrele ca substitute izomorfe ale nopţii şi ale 
necunoscutului a cărui revelare se ascunde într-un şi mai 
ascuns constituie tocmai magnificul spectacol ontologic 
blagian care trădează rafinamentul dialectic şi 
modernitatea demersului său poetic în tripla scară a 
ascunderii/revelării/ascunderii m şi mai ascuns spiritul 
căutătorului neobosit de perle-existenţiale de la Lancrăm. 
El ne înfăţişează întreaga odisee fenomenologică a 
deschiderilor reiterate şi în perspective diverse ale fiinţei 
care îşi instituie devenirea din toate „întâmplările” şi 
aventurile eului. Pornit pe drumurile cunoaşterii de sine şi 
de lume - drumuri încrucişate şi inversate, în lumina (şi 
întunericul) convertirii şi invertirii tâlcurilor dobândite, 
omul blagian nu găseşte Veşnicul într-o identitate absolută 
şi nedez-membrată, ci mai multe feluri de Veşnicii, una 
purtând numele Sărutare, alta chemându-se Uitare, cea 
de-a treia este „Suava Inimă” ce palpită vie sub le, iar cea 
de-a patra „lată Urmele”, vine în cele din urmă încă un 
cuplu de veşnicii - una producătoare de durere numită 
„Lacrima mare” şi alta alinătoare: „Leagăn pe Mare”. Jocul 
acesta al dominaţiunilor Veşniciilor în dubluri antinomice, 
apoi într-un serial întregi 

tor nu se desfăşoară sub semnul aleatoriului, ci al 
unei arhitectonici metafizice menite să ne edifice asupra 
misterului existenţial suprem - aşa cum râvneşte constant 
poetul. Domeniul veşnic al Sărutării semnifică un început 
întemeietor de fiinţă care se opune mereu demersului 
negativ al Uitării - factor scufundător de realităţi în 
informul şi absurdul Nimicului. Prin procedeul hegelian al 
negării negaţiei obţinem o suprimare a acestui absurd, cu 
care se pare logodită cel puţin una din veşnicii sau care 
chiar e construită pe temeiul absurdului: Vitarea. Vine 
„Suava lInimăl reparatoare şi repunătoare de temei 
sănătos, raţional; universul întreg trecând prin această 
cutie de rezonanţă deosebit de sensibilă recheamă o 
Veşnicie mai puţin cruntă decât cea care însoţeşte tărâmul 
înfiripător al Sărutării: Urmele cu semnul evidenţei „lată!” 
Dar oare acestea nu sunt şi ele disparente, ştergătoare de 
identitate şi evidenţă? Ele sunt semnele trecătoare, deci 
care nu pot fi veşnice, indelebile, ale Marii Treceri. Ce-i 
drept în nisipurile de pe lângă piramidele egiptene se mai 
păstrează, observă odată poetul, urmele trecătoare. Dar 
cât mai pot rămâne ele pe nisipurile mişcătoare ale 
timpului care e şi el veşnic? în sfârşit, ultimul cuplu de 
Veşnicii aduce supremul acord dialectic: Lacrima mare în 
care sălăşluieşte veşnicia, marea durere a lumii şi Leagăn 
pe mare, simbolul veşniciei începutului pus sub semnul 
mişcării, al Marii Treceri integratoare. Cercul se închide în 
punctul de pornire: cele două Veşnicii - Sărutarea şi 
Leagănul pe mare dându-şi întâlnire în crugul existenţei. 
Am zis „existenţei”, deşi poetul părea să fi vorbit doar de 
Veşniciile Dragostei. Or, nu spune Heidegger că tocmai pe 
acest tărâm al Suavei Inimi fiinţa se manifestă cu cea mai 
mare intensitate, şi iese în deschisul cel mai deschis, în 
luminişul cel mai luminos. Nu întâmplător intuiţia 
blagiană, sigură pe sine, a descoperit această multitudine 
de Veşnicii care se pun în relaţii complementare sau 
opozitive, respingându-se şi întregindu-se, arătându-se în 
ascunsul sau ascunzându-se în arătatul celeilalte şi 


celorlalte într-o reţea cu adevărat luciferică. Cu câtă 
putere sugestivă este răsturnată aici în mod paradoxal 
Veşnicia în Veşnicii, şi încă atât de diferite! 

Dar şi mai spectaculos este ontologicul în arătările şi 
ascunderile Umbrei, care şi ea se împarte surprinzător în 
Umbre, unele dintre ele fiind umbre în umbre, umbre 
căzute pe brume, adică de două ori supuse iminenţei 
dispariţiei, trecerii, umbre pe zid care semnifică 
permanenţa şi neclintirea acestuia şi perisabilitatea celor 
dintâi, umbre în Marea umbră a lui Dumnezeu, ce 
reactualizează cenzura transcendentă, frăgezimea lumii 
sublunare, deşertăciunea deşertăciunilor ei. 

Umbra se arată, înainte de toate, ca o întemeiere în 
negativ a Lumii căci este solia discretă a Nimicului, fie 
acesta solar sau lunar. E, în definitiv, proiecția suverană a 
nefiinţei, trimisă să însoţească în lume (Blaga zice: „În 
lumi”) fiinţa. Deci e factor prin excelenţă opozitiv şi 
negativ, menit să sporească neînţelegerea acesteia, 
punerea ei sub pecetea ascunsului: „Umbra, ce-o purtăm 
pe drum, / că-i din soare, că-i din lună, / nenţeleasă-i ca o 
rună, / scrisă-n piatră de lagună. // Să-nsoţească-n lumi 
fiinţa / merge-alături nefiinţa. /Umbra ce-o purtăm pe drum 
e un fum? O, nu e fum. // Toate-n preajmă vor să spună: /e 
şi umbra-ntruchipare / a nimicului din soare, / a nimicului 
din Lună” (Umbra). 

E o nostimadă ontologică blagiană ce aduce aminte 
de gâtul de sticlă spartă din poveştile lui Andersen care 
până la urmă este valorificat şi repus într-o demnitate 
nesperată: serveşte drept pahar cu apă păsărilor. Nimicul 
de aici capătă deodată statutul moral" al inutilului ciob de 
sticlă ander-senian: el este o întrupare şi o întrupare. 
Apare în noi un îndemn lăuntric de neacceptare chiar a 
alăturării hazardate a termenilor: „nimicul din soare”, 
„nimicul din lună”, şi a majusculei în denominaţia Lună (de 
ce nu şi în soare?). De ce nimicul din soare şi lună? (în 
privinţa celuilalt postulat ne mai liniştim, căci anume Luna 
e stăpâna suverană a Umbrelor). Blaga ne introduce astfel 
într-o aporie şi într-o deschidere de înţelesuri mai ascunse 


ale fiinţei: umbrele, ca vestitoare  întruchipate ale 
Nimicului, se datorează anume conlucrării Soarelui şi 
Lunii, sunt semne degradate ale acestora, sunt factorii 
pozitivi ai luminii, convertiți prin diminuarea intensității şi 
emergenţa în alte spaţii cu oprelişti, se transformă în 
factori negativi. 

Pe planul microcosmului, al micului univers al 
individului, umbra apare ca o proiecţie a non-eului, a 
identităţii predestinate ştergerii, scufundării în uitare, în 
neantul anulator de consistenţă, de realitate. Ea este ca o 
aură a acestei identități, care ne face să comunicăm cu 
ceilalţi prin provocări energetice reciproce, ea este 
cochilia noastră transparentă şi cu rol protector împotriva 
înstrăinării şi cufundării în noianul lipsei de deosebiri; de 
aceea spune atât de sugestiv Blaga că atunci când murim 
ne ascundem în propria umbră, ca într-un micromediu 
securizant, păstrător de personalitate. Trecerea în neființă 
e o retragere lină în umbra ce ne aparţine, în pro 

pria noastră umbră: „Când murim, nu facem decât / 
să ne retragem lin / în propria noastră umbră. / Astfel 
moare un om, astfel un crin. / Absorbindu-ne în ea materia 
sumbră, / umbra se întrupează / în sfârşit pe deplin. / O 
cămaşă de in! O, ultimul suspin!” (Cuvinte de pe o stelă 
funerară). 

Iarăşi ne întâmpină un paradox tipic blagian: ca 
atribut al nefiinţei, umbra caută şi ea să se întrupeze, să 
capete fiinţă şi abia moartea noastră îi dă conturul sigur al 
întrupării depline. Pândit hoţeşte de umbra nefiinţei, omul 
blagian simte cum trece numele lui prin inimă şi prin 
stratosfera („pe unde largi, bătând eterul*), dar nu-l aude 
nici în el, nici în cer. La fel, îşi zice el, nu-l va auzi nici 
atunci când va sta „încredinţat pământului”. Şi atunci vine 
întrebarea gravă, existenţială, asupra acestei înstrăinări a 
numelui de identitatea pe care o denumeşte, acestei 
înverşunate tăceri a lui care nu vrea să rostească 
alcătuirea ei fiinţială: „E numele, al meu şi-al orişi-cui, / 
într-adevăr atâta de străin / de-alcătuirea şi fiinţa noastră, 


/ că poate-aşa pe lângă noi să treacă, / şi poate-aşa prin noi 
să treacă, parând să tacă? // Atuncea numele e mai puţin / 
decât chemarea ce-ar suna prin Ţara Nimănui, / şi mai 
puţin decât o umbră” (Numele). 

Trecând prin hăţişul acestor umbre interpuse, ţesând 
un văl al Nimicului - vălul Mă vei, dar şi întrerupându-l şi 
dându-i contur configurativ, omul blagian se mântuie - într- 
o beatitudine de astă dată a dialectului suprem - de Lume 
prin chemarea pătimaşă a ei, încă în Pașii profetului: 
„Adie-mi în ureche gânguritul de izvoare, / la care în miez 
de noapte / nevăzuţi de nimeni strugurii / desprinşi / din 
viţe şi s-adună / să-şi umplă boabele de must, / şi-apoi - cu 
dărnicia ta de moarte / vino / Lume, / vin / Şi răcoreşte-mi / 
fruntea-nfierbântată / ca nisipul dogorit / pe care calcă- 
ncel, încet / prin pustie un profet”. Poezia se cheamă 
sugestiv Strigăt în pustie, prin care lumea e invocată cu 
belşugul ei de viaţă şi cu „dărnicia de moarte”, expresie 
iarăşi a deschiderii largi a fiinţei sale spre Totul lumii, deci 
şi spre partea ei de umbră, de neființă. 

De aceea va elogia şi suferinţa, nu suferinţele care 
destramă fiinţa, ci suferinţa universalizată, mediată de 
legătura cu Dumnezeu, singura care potenţează „fiinţa- 
ntru fiinţă”. Elogiul e discret, turnându-se în forma unei 
rugăciuni monahale către cerurile de la care se cere 
legitimare divină a acestei singure suferinţe chemate „să- 
nalţe mersul, conştiinţa”: „Iată, carele eşti şi vei fi, / nu ne 
despoia, nu ne sărăci, / nu alunga 

de pe tărâmuri orice suferinţă. / Alungă pe aceea 
doar care destramă, / dar nu pe-aceea care întăreşte / 
fiinţa-ntru fiinţă. // Fă ca semenii noştri, / de la oameni la 
albine, / de la-nvingători la biruiţi, / de la-ncoronaţi la 
răstigniţi, să ia aminte / că există pretutindeni şi această 
suferinţă, / până astăzi şi de-acum înainte / singura 
legătură între noi şi Tine” /Lauda suferinţei). 

Omul blagian a conceput, dedându-se spectacolului 
ritualic al tâlcuirii arătatului / ascunsului / şi mai 
ascunsului fiinţei, o existenţă plină, rotundă, sferică, în 


care să nu lipsească nimic din Totul acesteia manifestat în 
tumultul viului, „în jocurile şi-n frumuseţea Firii”, după 
cum zice el în Inelul anului, în semnele şterse, runice, ale 
timpului, în ruptura ontologică a înstrăinării ce duce la 
discrepanţa dintre semn şi sens, în lucrurile îmbătrânite 
ale lumii, în umbrele Nimicului, în mişcările „amare, 
silnice” ale aşteptării „florii morţii” (iarăşi tipica lui 
exprimare oximoronică), în cuvintele lui întrupătoare de 
lume, ca şi în tăcerile închizătoare de dureri universale, în 
mergerile în deschisul fiinţei. 

Atunci când apare o închidere a fiinţei din cauza prea 
multelor limite („Ne sunt acoperite viaţa şi patima”), 
poetului i se pare că lucrurile sunt cele care ne ştiu: „Prin 
suferinţe, dintr-un loc într-altul prin arderi / ne purtăm 
îndoielnică firea. / Noi ne cunoaştem doar golul, aleanul. I 
Lucrurile ne ghicesc împlinirea” (Atotştiutoarele). Lumea 
fenomenologică e  iscoditoare, e provocatoare de 
cunoaştere-de-noi, ca şi lumea spiritului în raport cu 
preajma sa. S-ar părea că omul blagian rămâne doar cu 
perceperea şi priceperea golurilor, precum, altă dată, doar 
cu ecoul întors al întrebărilor pe care le pune, încercat de 
ceasul umbrelor. Necunoscutului, Nevăzutului, Adâncului 
(„Printre ziduri ceasul umbrelor mă-ncearcă. / Se desface - 
care poartă? / Se deschide care uşă? / les vârstele şi-mi 
pun pe cap / aureolă de cenuşă” - Asfinţit); „întrebările 
voastre tulbură adâncurile / cu pietre răniţi ochii fără 
răspuns al fântânilor / şi tăcerile lor nu ghiciţi sfârşitul fără 
de veste” - Lot; „Chem spre miazăzi şi noapte, n-am 
răspuns” - Lângă vatră). 

Golurile cunoscute de poet nu sunt însă şi goluri de 
cunoaştere, căci el valorizează - în cumpănirea ce o 
întreprinde permanent - „eficacitatea rodnică a 
negativului, a golului”, remarcată de el în Cartea despre 
sens şi virtute a lui Lao-Tse. Golul nu-i decât o „zare 
interioară* de virtualităţi, un „hiat” care trebuie depăşit în 
procesul revelării ascunsului. Pe go 

lui roții, zice misticul chinez, se întemeiază folosul 


carului, pe golul ulciorului de lut utilitatea lui; pereţii sunt 
sparţi pentru a face uşi şi ferestre - numai astfel ia fiinţă o 
casă, numai astfel se întemeiază folosul ei. Sentința finală 
este surprinzător de blagiană: „De aceea existenţa dă 
proprietate, / Neexistenţa dă folos”. 

Liniile de forţă ale universului poetic blagian sunt 
dispuse într-o reţea complexă de antinomii sesizabile sau 
de polarizări fine, discontinui şi discrete, ce configurează 
un crescendo sau un decrescendo. Mişcările sufleteşti 
cresc, se tensionează progresiv până la un hybris sau 
încetinesc, se sting până la un prag zero, neutru, 
impersonal. O poezie poate să se încheie deci cu revelaţia 
supremă a înfloririi veşniciei din mugurii plini (Dorul), alta 
însă poate sfârşi cu o revelaţie - tot supremă - a morţii 
(„Cu zumzet prin somnul cristalelor zboară / albinele 
morţii, şi anii, şi anii” - Munte vrăjit). 

Se recurge şi în lirică la procedeul scoaterii centrului 
în afara cercului; numai că aici e vorbă de mai multe 
centre nucleare care concentrează toate liniile de forţă, 
formând nişte corolare, nişte sinteze ale tuturor mişcărilor 
sufletului şi gândului. Deschiderile fiinţei se omologhează 
în manifestările izo-morfe ale luminii opusă întunericului 
ca simbol-cheie al închiderilor; senzațiile de trecere 
ireversibilă a timpului în sentimentul Marii Treceri, trăirile 
erotice se pun sub semnul generic al dragostei - dor, 
suferinţa, durerea, rănile se adună în atât de complexul 
alean, analog al dorului în Eros, presimţirile, vestirile de 
diferită natură a morţii, stingerile şi amorţirile simţurilor 
se cuprind în două simboluri complementar-izomorfice: cel 
al umbrei şi cel al cenuşii; tărâmul originar e simbolizat 
prin Mume sau prin lumina dintâi. Ceea ce aduce în 
echilibru şi valorizează toate trăirile şi evenimentele 
sufleteşti este cumpănă. Sunt pietrele de boltă care susţin 
unul dintre  universurile mitopoetice cele mai bine 
structurate. 

Dacă Tudor Arghezi este maestrul materializării 
cuvântului, George Bacovia al neantizării, Ion Barbu şi 
Nichita Stănescu al abstractizării, Lucian Blaga ne pare în 


primul rând maestrul înfiorării metafizice. 

Cei care s-au consacrat studiului stilistic al 
sistemului poetic blagian cu mijloacele cele mai moderne 
(Mircea Borcilă, Alexandra Indrieş) au putut lesne constata 
că Lucian Blaga face parte din categoria poeţilor care ne 
oferă câmpuri semantice dintre cele mai dense beneficiind 
de întreaga „cultură a semnului” (Iulia Kristeva) şi de 
„diseminarea sensului (Jac-IXJCIAN BLAGA - LUCIFERI 

ques Derrida), ce asigură un limbaj de o noutate 
fascinantă, format din mai multe planuri şi nivele ale 
semnului. Domină relaţiile opozitive sub formă de negaţie, 
alteritate, adversitate, opoziţia principală, generativă, fiind 
cea dintre identitate şi alteritate, demonstrabilă şi pe 
planul relaţiilor gramaticale: pe plan fonologie apar sunete 
deschise sau închise, pe plan morfologic durativul se 
opune momentanului, pe plan sintactic coordonarea 
alternează cu subordonarea ş.a. (Alexandra Indrieş, 
Sporind a lumii taină, Bucureşti, 1981, p. 15). 

Studiul stilistic confirmă că frecvenţa cea mai mare o 
au cuvintele care colorează dens ontologic demersul 
poetic: lumina, întunericul, timpul, apa, focul, cenuşa, 
somnul, moartea, umbra, semnul, runa, ochiul, lucrul. 
Statistica fixează 666 verbe, dintre care cea mai mare 
frecvenţă o are - şi faptul nu este deloc surprinzător - a 
vedea (77) cu izomorfismele a privi (31) şi a se uita (12), 
precum şi cele care denumesc rostirea - a spune (37), o 
zice (20), a vorbi (12), în număr foarte mare sunt şi verbele 
care denumesc percepții auditive a auzi, a asculta, sau 
cinetice - a veni, a cădea, a trece, o cobori, a curge, 
(Ibidem, p. 45, 46). Este încă o dovadă că actul creativ se 
identifică cu cel ontologic şi că poetul nu e un mânuitor, ci 
un mântuitor de cuvinte, scoţându-le din starea naturală 
pentru a le plasa în starea de grație, provocându-le la 
săvârşirea păcatului rostirii şi eliberându-le de acest păcat 
prin reintegrarea în tăcere. 

Dacă este adevărat că lirismul este izvorul ce curge 
dintr-un substantiv, precum spune Blaga în unul dintre 


aforismele sale, nu-i mai puţin adevărat că însăşi 
curegerea se face datorită verbului. 

Omul blagian nu face gesturi disperate de recuperare 
a golurilor, căci - vorba lui - nu urcă din nou trepte în sus; 
el le valorizează însă, le dă sens în întreaga odisee de 
deschidere/închidere a fiinţei. El nu are propriu-zis un 
horror vacui, ci numai o oroare faţă de golurile 
nefructificate, neintegrate în ordinea cunoaşterii. 

Timpul care instituie Marea Trecere îşi exercită 
teroarea prin umbre ce se densifică, devin grele, materiale. 
Materializarea înseamnă, desigur, întrupare: ele prind 
fiinţă mai reală, mai aievea (ca să folosim un topos blagian) 
decât fiinţa însăşi, dică lumina. Umbra se impune ca 
realitatea ultimă a existenţei încât am putea spune, ca 
poetul: nu lumina, ci umbra este cu adevărat. Nu e o 
inversiune obişnuită, liniară, de termeni «pozitivi, ci o 
conversiune în ambele sensuri: lumina se întru - MIHAI 
CIMPOI 

LUCIAN BLAGA - LUCIFT5RICUL 

pează prin şi în întuneric, iar întunericul, dispersat în 
umbre, prinde făptură prin şi în lumină. În planul iubirii, 
„luminile pe care nu le înveţi” înfiripă făptura iubitei într- 
un ceas care înfloreşte şi nu apune (Ceasul care nu apune); 
mai mult decât atât; frumuseţea ei fiind păstrată în ochii 
iubitului s-ar putea ca aceştia să nu mai moară „dincolo, în 
noapte” (Sfârşit de an), iar iubirea ca atare e capabilă să 
ţâşnească din ţărână şi să facă pământului aură (Cântecul 
focului); dar tot iubirea poate aduce - în momente de 
neîmplinire - sugestie a faptului şi că ea are un timp şi că 
poate risipi nimbul, întețit de vânt doar o clipă: „Aşa fu ieri 
şi fi-va astăzi / un ceas umbrelnic, prea amar” (întâlniri). 
Ceasul umbrelnic se constituie din Umbra originară a 
dragostei dintâi dintre Adam şi Eva ce apare „sub pomul 
interzisl. Dragostea e singura care nu are „amintirea 
marilor întunecimi”, în timp ce poetul poartă pe umeri 
„cumplita povară a văzduhului negru”. În plan mare 
iubirea se împlineşte însă sub acelaşi dialectic regim 
nocturn-solar, sub împresurarea umbrelor norilor şi a 


gândurilor necunoscute ale Soarelui: „Doi suntem, când cu 
umbra lor / ne împresoară-n lume norii. / Ce gânduri are 
soarele cu noi - / nu ştim, dar suntem doi” (Cântec în doi). 
Timpul Erosului se destramă şi el prin lucrarea tainică a 
umbrei subminătoare, reducătoare de consistenţă în 
ceasuri umbrelnice sau ceasuri de cumpănă (An de 
răscruce). 

Umbra  blagiană mediază osmoza intimă dintre 
ordinea cosmică şi ordinea terestră, căci cuprinderea de 
umbră a fiinţei o deschide spornic spre înțelesurile şi 
neînţelesurile universului. Ea obţine materialitate sub 
acţiunea jocukii acestora în care este antrenat omul 
blagian şi în care simte mereu o disimulare a sensului 
captat, o alunecare iminentă a lui într-o părere de sens 
(expresia e din postuma Printre culori): „Umbra m-a 
cuprins deodată. / Câte gânduri mă pătrund! / înţelesuri - 
neînţelesuri / mi se-arată, mi se ascund. // Călătoare ţi 
răzleaţă - / umbra e de nor rotund. / Dar ce grea e! Colo-n 
ape / ea căzu până la fund” (Alean). Ştiind că prundul 
semnifică, la Blaga, prin filiera goetheană, însuşi temeiul 
existenţei, apa curgătoare a izvorului fiind substanţa ei 
schimbătoare, vom preciza că Umbra pătrunde 
discensional, cosmicizând totul, până în străfundurile 
fiindului. De altfel, anume spre străfund îşi ţin goana norii 
(care sunt poate toposul blagian cel mai încărcat de 
sugestii). Umbra acestora nu doar cuprinde fiinţa, ci o face 
co-participantă la Cosmos, văzut şi acesta ca o alcătuire de 
spaţii ce comunică şi-şi răspund, cutreie-L 

rate tot de umbre întrupate în nori. Este un prilej 
benefic ca eul blagian, cuprins de febra luciferică a 
descifrărilor şi încifrărilor, să-şi extrovertească cântecul 
fiinţei sale rostit în neştire, să-l cosmicizeze la rândul său 
printr-o întrupare spectaculoasă în substanţa rarefiată şi 
mişcătoare a norului, căruia îi răspunde, astfel, la isonul 
pe care îl ţine din înalt. E un schimb - încrucişat - de 
cântece, într-o atmosferă de intimă comunicare, sub 
dicteul aleanului identificat cu freamătul dulce din 
preajmă: „In cutreierul prin spaţii / cari în altele răspund, / 


cânte el, ce în neşiire /mie însumi eu mi-ascund”. 
Corespondenţa familiară dintre ascunsul din adâncimile 
eului şi ascunsul cosmic aduce dimensiunea supremă a 
lucifericului care fuzionează desăvârşit, astfel, cu 
mioriticul. 

Situarea aceasta ambivalenţă între întuneric şi 
lumină, în universul de umbre pe care-l generează 
întrepătrunderea lor osmotică, dă naştere figurii 
ipostaziate a lui Orfeu, cea de-a treia identificare esenţială 
a poetului, prima fiind aceea cu Dumnezeu, cu toate că el 
nu apare atât ca Poet-Demiurg, cât ca Poet întru 
Dumnezeu, şi de Pan, zeul lumii vegetale. Cântecul 
îmblânzitor de lume apare datorită trecerii din tărâmul 
întunericului la tărâmul luminii sau, mai bine zis, din 
îngănarea acestora, a „ascunsului” şi „arătării”. Sentința 
finală pe care o impune Marea Trecere e că tărâmul larg, 
adică toate lucrările lumii (şi noi împreună cu ele) curg 
către soare, apoi - prin umbrele amurgului - „către cele 
nevăzute / în marea noapte” (Gotterdammerung), că „nori 
sunt oamenii, oamenii sunt norii” şi că poetul nu a făcut să 
„scrie decât balade şi cărţi şi poveşti despre nori” 
(Cântare subt pietre şi flori). 

Întunericul ca tărâm închis al Nevăzutului se 
dispersează în umbre care lasă fiinţa în deschidere (în timp 
ce Nevăzutul cenzurează orice iniţiativă) de cunoaştere. 
Or, umbra în ipostaza ei izomorfică de umbră de nor, ca 
reprezentare emblematică a omului, înseamnă mişcare. 
Albul nor al melancoliei atârnat deasupra omului blagian 
nu poate fi ascuns; e de domeniul evidenţei. El 
configurează cea mai mare durere a acesteia - aceea de a 
vedea „că o noimă-ncepută nu se împlineşte” şi că „sfântul 
preexistenţial tipar” după care şi-a modelat fiinţa („obrazul 
şi calea”) se sfarmă, iar povestea („legenda”, zice acum 
Blaga) „ce fiinţa a prins” se opreşte curmată numai „la 
drum - jumătate”. Noul Orfeu păstrează, ca şi vechiul 
Orfeu mitic, aceeaşi postură tragică, dezamăgit fiind că 
stâncile pe care le-a pus în mişcare nu se prăvale peste el, 
după cum îi este fatalmente menit (Norul). În consens cu 

rilkean, Orfeul blagian consideră că „lumea este 
cântare* („cântarea este existenţă”, spunea primul) şi că 
venirea lui din umbră în lumina zilei asigură puterea 
cântecului: „Unde şi când m-am ivit în lumină, nu ştiu / Din 
umbră, mă ispitesc singur să cred / că lumea e o cântare. / 
Străin zâmbind, vrăjit suind, / în mijlocul ei mă-mplinesc cu 
mirare” (Biografie). 

Cântecul rămâne suspendat adesea între „hiaturile” 


alunecătoare dintre tăcere şi cuvânt - acestea fiind 
opozitive -, dar însăşi întruparea lor este mântuitoare, la 
Blaga. 


Noul Orfeu blagian nu va da însă expresie imnică 
doar luminii regăsite: oprindu-se, mirat, în mijlocul lumii, 
el va intona cântecul fiinţei acesteia încredinţat sorții şi al 
Eului care în contrasens cu timpul care creşte şi se 
lărgeşte deţine în trupul său un timp care „sporeşte 
subţire” (Ecce tempus). Ca plâns lăuntric al fiinţei, 
cântecul orfic blagian renunţă însă la rostire, alunecând în 
zona tăcerii, nu înainte de a trece printr-o fază a stingerii 
încete, a pierderii, progresive a sunetelor: „Cu cuvinte 
stinse în gură / am cântat şi mai cânt marea trecere, / 
somnul lumii, îngerii de ceară. / De pe-un umăr pe altul / 
tăcând îmi trec steaua ca o povară” fbiogra/iel. 

Cuvintele se adună, dincolo de aventurile iluminării 
şi ocultării sensului, în actul unificator al cântecului care 
rosteşte fiinţa şi este fiinţă. Lumina, dacă ar cânta, ar fi 
învingătoarea materiei: „Dacă lumina ar cânta / vărsându- 
şi puzderia, / noi am vedea cum cântecul / consumă 
materia” (Suprema ardere). 

DEMONIC 

UL 

Dramaturgia lui Blaga împinge la limită alunecarea 
omului blagian din sfera marcată de divin şi sacru într-o 
zonă intermediară a lucifericului devenit în cel mai înalt 


grad demonic. Perspectiva sofianică dinspre transcendent 
spre omul care aspiră la el este substituită printr-o 
perspectivă adânc interiorizată de la eu spre adâncimile 
tulburi, magmatice, ale sinelui. E o descindere, hipnotică, 
în tărâmul „şi mai ascunsului” în care se arată rădăcinile 
fioroase ale inconştientului. „Acolo în rădăcină, spune 
Blaga în unul din aforismele sale, e marea sete şi pasiune. 
Acolo e locul secret al productivităţii. De acolo se pun în 
mişcare sevele. Evadând în metafizică, s-ar putea afirma că 
«rădăcinile»  Lucrurilor sunt mai demonice decât 
Lucrurile”. Mustind în străfunduri htoniene, sevele nu sunt 
hrănitoare, lustrale, ci otrăvitoare, letale; aşa, în definitiv, 
ca esențe amare ale abisului (ontologic). Sub zodia lor 
fiinţa este cuprinsă şi covârşită ca de un vârtej, ca de o 
nebunie, ca de un somn narcotic sublunar. 

Este absolutul întors al adâncurilor pământului ce 
lucrează tainic în fiinţă, într-o cameră obscură în care 
materialele foto-sensibile ale sufletului mai păstrează doar 
imaginea luminii, doar semnele ei amintitoare. Absolutul 
are deci aspectul unui întuneric infinit care învăluie, 
învârtejeşte, innebuneşte spiritul, în această învolburare 
inconştientă se exercită - irezistibil - însăşi fascinația 
Morţii, fiinţa blagiană fixându-se pe o intraverticalitate 
tragică. 

Ea se mişcă, acum, într-o zonă mediană situată între 
zei şi eroi. Este o zonă a însuşi demonicului. 

Marele Anonim, căutat şi revelat cu fervoare, îşi 
părăseşte fixitatea lui imuabilă, locul menit în cerurile 
înalte şi îşi reîncepe lucrarea divină a plăsmuirilor lumilor. 
Este un Dumnezeu în acţiune, muncind spornic întru 
creaţiune, adică un Demon. Schimbarea zodiei se face nil 
doar în planul ordinii cosmice, ci bineînţeles şi în acela - 
răsfrânt - al fiinţei demoni - zate. Ieşirea lui Dumnezeu din 
sine, jocul lui cu sine, imita-MIHAI CIMPOI 

rea actului său fundamental - zidirea universului - 
înseamnă, la această etapă, instaurarea stăpânirii 
Daimonionului. Nu spunea însuşi Blaga, în microeseurile 
sale despre Goethe, că în zodia paradoxalului are loc 


tocmai această substituire hazardată, dincolo de ordinea 
logicului? „Dumnezeu e organic, câteodată paradoxal 
manifestat în contradicții. Când e paradoxal, Goethe 
preferă să-l numească «demon». Dumnezeu, întrucât are 
posibilitatea să iasă din sine, să lupte cu sine, să se joace 
cu sine, încercând imposibilul, devine Daimonion” (Opere, 
ed. D. Blaga, vol. 7, p. 302). 

Căderea ontologică e foarte firească, deoarece, 
consubstanţial Demiurgului, poetul este logic să fie, la ora 
situării sub pragul conştiinţei, şi sub influenţa irepresibilă 
a iraţionalului din ascunzişuri, consubstanţial 
Daimonionului. Neputinţa opunerii forţei irezistibile a 
adâncurilor obscure ne trimite la neputinţa rezistenţei în 
faţa stihiilor Dumnezeului descătuşat al începuturilor sau 
la imposibilitatea de a reţine arătatul lămurit în sfera 
lucifericului. Nu ştiu ce-ul are acum efectele narcotice ale 
neantizării fiinţei, ale extaziei negative. „Demonicul e 
oarecum entitatea absolută, impersonală, a vrăjii magice, 
când se manifestă” (Ibidem, p. 339). 

Blaga se resimțea „existenţă creatoare” şi avea 
conştiinţa inebranlabilă a acesteia, întreaga sa operă fiind 
alimentată din ea; este firesc, prin urmare, să poarte 
pecetea demonicului ca pe un blazon de nobleţe. Existenţe 
creatoare sub zodia aceluiaşi joc demonic cu sine, ce-l 
reproduce în fond pe cel al Demiurgului ieşit din propria 
fixitate cerească, sunt şi personajele dramatice blagiene 
care aduc accente paroxistice comportamentului fiinţai al 
eului liric. Am putea spune, mutatis mu-tandis, pornind şi 
de la consideraţiile lui Blaga despre Goethe, că, dacă în 
poezia sa apare mai cu seamă o anatomie a spiritului 
(operată intempestiv în cheia paradiziacului zgomotos, sau 
calm în regimul mioriticului), în dramaturgie se impune o 
fiziologie a puterilor energetice, iraționale, în virtutea 
cărora aparatul psihic se declanşează şi „creează”. Sonda 
e coborâtă în substraturile cele mai adânci ale 
conştientului, în însăşi substanţa magmatică a spiritului. 
Este o corespondenţă tacită, la Blaga, între increatul 
cosmic şi increatul psihic, între cripticul şi fanicul 


fenomenologic şi cripticul şi fanicul sufletesc. Stihiile 
Cosmosului se sublimează în puterile ascunse ale 
inconştientului. Psihismul cosmic tronează, în dramaturgie, 
cu mai multă autoritate decât în poezie sau, mai bine-zis, 
cu mai multă evidenţă fiziologică, Adâncurile obscure sunt 
scoase la supratv CIAN BLAGA - LUCIFERICUL 

fața, se expun ostentativ vederii, spiritualul cedează 
locul biologicului, glasului sângelui, viului supus voinţelor 
oarbe sub semnul unei vrăjitorii universale. 

Instăpânirea puterilor ascunse nu înseamnă, însă, 
limitare a actelor eului, ci tocmai o provocare a lor, căci 
omul blagian, ca existenţă creatoare, se îndărătniceşte în 
opunerea sa, ceea ce nu stârneşte decât o demonizare 
progresivă, nu una închisă autarhic în sine, în propria-i 
negativitate.  Demonicul blagian e deschis, spornic, 
provocator de noi zări interioare ce îl fac şi mai productiv 
şi mai capabil de creativitate. În ultimă instanţă, puterile 
ascunse sunt sublimate, fie şi cu preţul jertfei, în puteri ale 
creaţiei. 

Semnificaţia operei dramatice a lui Blaga ni se relevă 
sub două aspecte complementare: acela al replăsmuirii în 
sens mitic a genezei, lumea apărând cu toate atributele ei 
divine-demonice iniţiale, şi acela al asumării tragice a 
actului convertirii iraţionalului în creaţie. Anume prin 
aceasta conversiune poetul şi personajele care îi sunt alter 
ego-uri evidente devin cu adevărat existente creatoare. 

Este adevărat că personajele blagiene apar ca 
întrupări ale adâncurilor - freudiene, să le zicem; nu mai 
puţin adevărat este că deasupra lor rămâne Cerul înalt al 
transcendentului căutat, fapt observat de Ion Barbu într-o 
scrisoare trimisă autorului Faptei (Ivanca): „Ce să-ţi spun 
că iubesc mai întâi? Imanenţa fantasticului în real? E de o 
tehnică şi intuiţie mai presus de comentariu. Unele din 
paginile dumitale mi-au dat fiorul celor mai stranii pagini 
din Dostoievski. Invenţiunea orologiului care bate orele în 
răspăr? Arătarea Ivancăi (Sieg-irid femeiesc înroşit la păr a 
scuipat spre acel loc de groază din canalele Sângelui?) Din 


motive personale iubesc în piesa dumitale cu predilecție 
altceva. Ştii ce? Fundalul de albastru înalt şi spiritual care 
domină de dincolo de uşă şi fereastră cămara pictorului” 
(citat apud Opere, ed. George Gană 1986, vol. 3, p. 594 - 
595). 

Albastrul înalt şi spiritual apare hipostaziat în 
dramaturgia lui Lucian Blaga. Adesea el este coborât prin 
«sacralizarea lumii, Zamolxe fiind de fapt ipostaza 
semiterestră, semizeiască a unui Dumnezeu orb care-şi 
depăşeşte înfrângerile şi care-şi asumă povara divină pe 
cărări străbătute printre spini. Statuia pe care i-o ridică 
poporul şi pe care tot el o sfarmă nu-i decât simbolul unui 
Dumnezeu revelat şi pierdut din nou, ca şi în Poemele 
luminii. Arca lui Noe replăsmuieşte o lume preistorică în 
care răul abia se înstăpâneşte prin revenirea lui Nefârtate. 

adică a principiului răului şi haosului ce demonizează 
totul. Piesa este o dovadă a felului în care potopul ca forţă 
iraţională răvăşeşte o aşezare (aici românească) cu „viaţa 
mai veche decât istoria omenească şi în atâtea privinţe mai 
presus de orice «istorie»”, după cum preciza însuşi Blaga. 
Subiectul „cosmic” trădează aceeaşi aspirație blagiană 
spre o replăsmuire a lumii sub semnul pozitiv al lui 
Dumnezeu şi cel negativ al Diavolului, care în piesă 
zădărniceşte clădirea arcei lui Noe, aceasta reuşind totuşi 
să construiască corabia mântuitoare cu ajutorul unei toace 
miraculoase. Noe reiterează, astfel actul temerar al 
convertirii forţelor demonice în creaţie, înfăptuită tragic de 
Meşterul Manole. În ambele cazuri avem de a face cu un 
mit al clădirii prin valorificare în pozitiv a forţelor 
demonice. Anton Pann, care încheie creaţia dramatică 
blagiană, impune de asemenea un personaj care 
transformă „prăbuşirea şi părăsirea în care cade” în prilej 
de înălţare spirituală prin trăiri morale şi spirituale 
superioare, prin creaţie stăpânită de demonia jocului, 
glumei, a sophiei suferinţei, patimii înalte: „M-am dăruit... 
Am îndrăgit patima... mi-a plăcut jocul... în străfund n-am 
cunoscut decât suferinţa... Gluma şi râsul meu au scânteiat 


câte-o clipă peste un adânc de tristeţe... S-a întâmplat nu 
arar să-ncerc o aventură sau alta, stăpânit am fost 
totdeauna numai de suferinţa iubirii unice, care-mi 
devenea de neîndurat...” Anton Pann, de zideşte cu 
„nebunia” lui, ca jăraticul „inimii arse*, cu suferinţa ce 
curge ca nămolul, în propria operă. Anton Pann, Avram 
Iancu din piesele cu aceleaşi nume, Radu din Cruciada 
copiilor sunt personificări ale forţelor ancestrale ale unor 
chemări din adâncuri, sunt fiinţe ce răspund prompt la 
semnele pe care le întrezăresc în timp, pe ceruri, în cetăţi 
şi biserici... O gură a umblat pe la uşi şi m-a chemat, şi un 
ochi s-a oprit singur deasupra mea şi mi-a clipit*, 
mărturiseşte Radu, copilul care, luminat de o patimă 
înaltă, de a se opune păgânismului, caută drumul spre 
Nazaret. 

Personajele blagiene intră, prin însuşi datul lor 
organic, în cercul de vrajă magică a demonicului, care 
este, esențialmente, un cerc tragic. Atraşi irepresibil în 
câmpul lui de iradiere vrăjitorească, nu mai iese chiar 
asupra-destinului. Sunt, în majoritatea lor, nişte posedaţi, 
nişte „nebuni”, nişte introvertiţi ascultând de voci şi 
îndemnuri lăuntrice, de vreri care traduc de fapt „o altă 
vrere, cu mult mai mare” ce „se ţese, singură, trudnică şi 
neînţeleasă”. 

Meşterul Manole nu doar intră în acest cerc 
arhetipal, viaţa fiind, după credinţa lui, un „cântec al 
obârşiilor şi al sfârşiturilor în neschimbarea aceluiaşi 
cerc”, ci îi atrage în el şi pe ceilalţi nouă zidari şi pe soţia 
Mira, imolată până la urmă. Calfele lui sunt transferați din 
„cercurile strâmte” ale preocupărilor lor profesionale în 
actul unei clădiri de biserică ce întrece puterile lor (e 
constatarea celui de-al Nouălea Zidar). Manole îi cheamă, 
evident, la o realizare de excepţie, în „lumea harului”, îi 
încadrează în „cea mai grea, cea mai tristă, mai fără 
noimă, tulburătoare din toate poveştile purtate vreodată 
de vânt”, într-o faptă capabilă să reziste forţelor 
distructive, într-un „vârtej”, într-o „învârtire”, într-o auială 


din noaptea de început sau noaptea de sfârşit. Meşterul 
Manole e voinţa ca atare, demonizată în cea mai înaltă 
măsură şi măreţia sa tragică consistă în această demonică 
înfruntare a puterilor răului, destinului, iraţionalului. 
Demoniei Creatorului suprem i se răspunde printr-o 
demonie a creaţiei, tradusă într-un corespunzător delir al 
îndemnurilor verbale, al tiradei îmbărbătătoare şi 
întemeietoare de nădejde în izbândă: „Zoriţi, zidari! Că 
Manole nu are răgaz! Cu sârg, băieţi! Copiii şi ajutoarele! 
Pe scări, fără preget, unul peste altul! Copii, daţi cărămizi! 
Fiecare cărămidă - o carte ridicată cu două mână în sus, 
cartea veştilor rele şi bune. Că e mult rău aici, dar poate 
nici binele nu lipseşte. Binele abia îl ghicim, răul din adânc 
îl simţim”. Această invocare a cărţii de veşti bune şi rele 
este o mărturie în plus al credinţei blagiene în puterea 
sublimată în creaţie a demonicului. Cărămizile sunt cărţi, 
în viziunea lui Manole, clădirea zidită apărând, astfel, ca 
un templu al veştilor rele şi bune pus sub semnul unităţii 
demonice armonizatoare. Urmează îndemnul de a săvârşi, 
goethean, fapt care să sfideze puterile negativului: „Zoriţi, 
băieţi, sporiţi zidari! Lumea urnită spre noi de mirarea 
jertfei să plece copleşită de-nfăptuire. Dacă fapta noastră 
nu e bună, să fie cel puţin frumoasă; dacă nu e frumoasă, 
să fie cel puţin semn de ameninţare ridicat de oameni 
împotriva puterilor. Din zori până-n apus, fiecare la loc, 
trupul cu păcatele în muncă şi foc! Proptiţi temeliile către 
miazănoapte, de unde ne-au venit surpările şi 
deznădejdile. Vom face turle, vom pune cruci! Unul pentru 
altul să fiţi îndemn, nu piedică! Tu de ce te-ai oprit? Tu 
unde te duci? De ce zăboveşti?” îndemnându-i pe alţii la 
înfăptuire, Meşterul Manole se auto-îndeamnă la jertfire, 
mântuindu-se de „vina* sa pentru imolarea soţiei sale Mira 
şi punând capăt vaierului care se aude în zid. Artistul 
îndepărtat de operă 

şi supus acesteia ca „o netrebnică unealtă” se 
sinucide spre a o întâlni - în moarte - pe Mira, închizând, 
după cum observă şi George Gană, cercul existenţial al 


iubirii lor. 

Demonicul mântuie într-un fel, la Blaga, lucifericul de 
neputinţă în faţa cenzurii transcendente, în faţa ascunderii 
progresive a sensurilor; el opreşte elementele ostile prin 
demonia - aţâţată provocator - a creaţiei şi creatorului 
posedat de flacăra iraţională a acesteia. 

Demonicul aduce, totodată, şi liniştea mioritică 
impusă de certitudinea înfrânării, fie şi pentru un moment, 
a puterilor ascunse. Blaga ne încredinţează, printr-o nouă 
descindere în orizontul misterului, că demonicul ţese mai 
bine în locul nostru destinul, scutindu-ne, în spiritul 
mioritismului funciar ce-l avem sădit în fiinţă, de un efort 
de conştiinţă. 

Setea de Absolut obţine forma sa de manifestare 
plenară în actul identificării cu Dumnezeu, spre care ar 
trebui să ducă, dar nu duc efectiv, nebănuitele trepte. 
Această aspirație nu este de natură metafizică: orice zeu, 
după cum explică Jung, e un simbol arhetipal al unei forţe 
sufleteşti profunde. Dumnezeu simbolizând arhetipul 
totalităţii psihice reprezentat de Sinele (as Selbst), ce are 
un caracter esenţial numinos (= de miracol suprem). 
Trăirile, visele şi viziunile acestei totalităţi sunt fascinante, 
impresionante mai cu seamă în cazul oamenilor cu intelect 
naiv. Astfel, imaginea trăită se confundă cu un Dumnezeu 
trăit. „Prin urmare, acolo unde întâlnim simboluri care 
trimit la totalitatea psihică, nu va lipsi nici credinţa naivă 
că „prin acestea este reprezentat Dumnezeu”. Dumnezeu 
ar fi, conform unei definiţii mai vechi, un cerc al cărui 
centru se află peste tot şi a cărui periferie nu este nicăieri. 
Imaginea lui Dumnezeu, confundată cu cea a sinelui, 
reprezentat simbolic de mandala tantrică, apare ca o 
mişcare a abisalului spre sfera lămuritoare a conştiinţei: 
„Revelația este o deschidere a profunzimilor sufletului 
omenesc, o «manifestare -, deci în primul rând o 
modalitate psihologică, ceea ce, după cum se ştie, nu 
spune nimic asupra in-sinelui său. Ultimul se află dincolo 


de ştiinţă” (C. G. Jung, în lumea arhetipurilor, Bucureşti, 
1994, p. 84). 

S-ar putea spune că Blaga caută această identitate a 
sinelui adânc, numinos, scoțând el însuşi mereu cercul în 
afară şi călătorind prin periferii mişcătoare, greu de 
repetat. Acţiune zadarnică, deoarece Marele Anonim îl ţine 
la distanţă, situat într-un centru inabordabil, închis în sine, 
autarhic. Acesta-i nodul tragic care se leagă fatal între 
şinele căutător şi centrul existenţial căutat. E ca şi o 
zădărnicire apriorică: în-sinele divin se retrage strategic în 
ascunsul său atunci când se fac încercările de apropiere de 
un centru presupus al existenţei. 

In zona lucifericului, poetul, în incapacitatea regizată 
de afară de a nu obţine revelaţia în-sinelui, era părtaşul 
efectiv la 

GO 

MIHA1 CIMPOI 

O mare tragedie universală. I. Negoiţescu se întreba 
însă dacă cunoaşterea luciferică poate fi tragică, atâta 
vreme cât e compensatoare şi poate stimula echilibrul prin 
demonul creaţiei care nu s-ar mai manifesta dacă cenzura 
ar fi abolită. „Or, tragicul nu este de loc compatibil 
echilibrului compensării (altceva este echilibrul cosmic- 
metafizic pe care îl poate constitui catastrofa tragică 
însăşi)”, (I. Negoiţescu, însemnări critice, Cluj, 1970, p. 
79). Reiese că Blaga se contrazice sublim, căci anume prin 
creaţie se justifică cenzura transcendentă şi anume printr- 
un contract dintre ele şi Dumnezeu, „târgul” este încheiat 
şi se execută „cinstit” dintr-un interes reciproc, nu dintr-o 
necesitate morală. Astfel tragicul apare redus la dramatic, 
consideră  Negoiţescu, în cele cinci acte specifice 
„tragediei”: Starea de graţie, Ieşirea din graţie, Orgoliul 
luciferic, Eşuarea, Integrarea în mister. Spre deosebire de 
drama religioasă-creştină (cazul lui Paul Claudel), care 
sfârşeşte prin reintegrarea mistică în divin, tragedia nu 
poate sfârşi decât cu o eşuare. În acest sens Meşterul 
Manole trăieşte o dramă, şi nu o tragedie, căci nu e vorba 
de o jertfire de sine, Tnibararea apelor nu e decât o dramă 


ibseniană de idei, iar Cruciada copiilor este o dramă 
creştină în care suflul tragic se substituie prin cel mistic. 

Putem oare să reducem relaţiile tragice dintre eul 
blagian şi Marele Anonim doar la un târg bine tocmit şi la 
un spectacol de prindere reciprocă în cursă de felul 
dialogului viclean din Psalmii arghezieni? 

Lucrurile apar cu mult mai grave dacă ne gândim la 
căutarea lui Dumnezeu ca boală cosmică ce afectează eul 
blagian în mod fundamental, în chiar temeliile fiinţei sale 
interogative. 

Nu e vorba de un tragic degradat în dramatic, la 
Blaga, ci de un tragic sublimat sub semnul identităţii 
desăvârşite a ascunderii în singurătate a Marelui Anonim 
şi închiderii în solitarismul eului blagian. Acesta din urmă 
nici nu se poate concepe fără răspunsul identităţii închise 
mute şi neclintite a lui Dumnezeu (Psalm: „O durere 
totdeauna mi-a fost singurătatea ta ascunsă”). Efortului de 
îndepărtare a centrului existenţial i se răspunde astfel cu 
un efort sisific, deci esențialmente tragic, de apropiere 
chiar prin trăirea dureroasă a acestei îndepărtări asumate 
de primul. 

Aşa cum paradiziacul nu poate fi înţeles fără 
luciferic, tot astfel lucifericul este incomplet fără mioritic - 
triada blagiană care pune cunoaşterea sub un crescendo 
dialectic ce scufundă, contrariile într-o ataraxie finală. 

Fervoarea căutării nu s-a potolit; dimpotrivă, e o 
căutare şi mai năucitoare, intrată în transă printr-o slăbire 
sau chiar pierdere a voinţei, printr-o totală neştiinţă a 
tintei urmărite. Căutarea deschide un abis imens al 
neîntrupării, neîmplinirii, căci e căutat, cu gestul disperat 
al sfâşierii lăuntrice şi cu înverşunarea unei conştiinţe 
obosite de aceleaşi mişcări de recuperare - mereu 
zădărnicite -, trecutul. Un cer trecut, un ajun apus, aurore 
stinse, ape pecetluite („legate şi învinse”), ora rămasă 
„fără făptură”, stele de ieri, tot trecute şi ca un generic, ca 
o signatura rerum lumina stinsă pe care o tot laudă, poezia 
încheindu-se astfel cu un specific acord oximoronic, în care 


contrariile se împacă, fără a anula sentimentul amar al 
zădărniciei eforturilor de valorizare a tuturor celor trecute. 
Lumina de ieri e o capodoperă a disperării, în care însuşi 
ritmul sincopat pune în relief o sensibilitate ce cunoaşte 
şocul oboselii existenţiale şi al alunecării în neștire. 

Ritmul frânt de numeroase cezuri, de obicei triple şi 
duble (fără a lipsi şi una cvadruplă) e ajutat de un efect 
general de surdinizare prin reiterarea unui t târâtor, 
stingător, neantizator de mişcare, de perspective de sens. 
Este un t abia pâlpâitor al trecutului - tăcutului, al 
trecutului mort şi tăcutului mort: „Caut, nu ştiu ce caut. 
Caut / un cer trecut, ajunul apus. Cât de-aplecată / e 
fruntea menitănălţărilor altă dată! 7 Caut, nu ştiu ce caut. 
Caut / aurore, ce-au fost, ţâşnitoare, aprinse / fântâni - azi 
cu ape legate şi-nvinse. / Caut, nu ştiu ce caut. Caut / o oră 
mare rămasă în mine fără făptură / ca pe-un ulcior mort o 
urmă de gură j! Caut, nu ştiu ce caut. Subt stele de ieri, / 
Subt trecutele, caut / lumina stinsă pe care o tot laud”. 

Acest „laud” final (care, de altfel, schimbă un t surd 
într-un mai sonor d), aduce o notă senină printr-o 
valorizare totuşi a luminii stinse prin lăudarea ei 
permanentă („o tot laud”); actualizarea permanenţei, deşi 
se obţine într-un gol al negativităţii, al dispariţiei, imprimă 
un sens căutării, suprimat de căutarea însăşi, sisific - 
absurd deci - reluatr Dacă suntem de acord cu Paul Valery 
care credea că versul apare ca un „echilibru miraculos şi 
foarte sensibil între forţa senzuală şi cea intelectuală a 
limbajului”, avem aici ilustrarea fuziunii organice a 
senzaţiei dezamăgirii căutării şi a înţelegerii adânci a unei 
întrupări nerealizate, a unui trecut scufundat în întuneric, 
de unde lumina nu-l mai poate recupera căci e identificată 
cu el, e stinsă. 

(52 

Cercul căutării e unul care se închide, e unul al 
limitaţiei care limitează; e al devenirii răsturnate, adică al 
revenirii. Regimul sub care trăieşte fiinţa poetului este 
alienarea, de unde şi ritmul alienant al căutării care nu 


construieşte ci de-construieşte. Poetul căuta (îl căuta pe 
Dumnezeu), mişcându-se prin cercuri concentrice, spiralic, 
înaintând prin domenii, acum însă caută într-un singur 
cerc şi căutarea lui e descentrată, e în chiar „cercul 
strâmt” al contingentului, la pragul psihic de jos, unde 
domină monomania, tradusă în monotonia sonoră. Pentru 
Blaga sunetul nu este, ca pentru Schelling, „indiferența 
întruchipării infinitului în finit, apercepută ca indiferenţă 
pură”; el reproduce fidel diferenţa dintre infinit şi finit în 
corespundere perfectă cu modalităţile de trăire: 
paradiziacă - sonoritate deschisă şi luminoasă, luciferică - 
sonoritate predominant închisă şi întunecoasă; mioritică - 
sonoritate stinsă, echilibrată. Caracterul fluxului sonor 
este determinat, în mare, de preeminenţa formulei 
impresioniste, expresioniste, clasiciste sau de accentul 
care cade - în demersul ontologic nuanţat - pe cuvânt sau 
tăcere. În Lumina de ieri efectele fonice ale surdinizării 
sunt produse de atmosfera alienantă a finitului care-l 
ţintuieşte pe poet şi-i  împământeneşte  elanurilor, 
recurenţa labiodentalei exprimând reluarea obositoare a 
căutării, de vreme ce, altă dată, în Legenda noastră 
bunăoară, când este vorba despre ieşirea din finit şi de 
trăiri sub semnul valorii, împlinirii, apar sunetele active ale 
mişcării şi ale izomorifiilor acestora (rotire, învârtire, 
înălţare, plutire, lărgire sau dezmărginire) - r rezonant, 
potenţat de astă dată de un tcu flexiune dinamică şi de un 
l cu efect liniştitor vocalele a şi e ce asigură deschideri 
sonore eficiente: „In ceasul acela de-alchimie cerească, / 
silirăm luna şi alte vreo câteva astre / în jurul inimilor 
noastre / să se-nvârtească”. 

Fluxul sonor blagian nu pendulează, însă, între 
extrema intensificării subliniate şi aceea a surdinizării 
voite. Sunetele se propagă unduitor, într-o mişcare 
temperată  progresivă-regresivă:  „Amiaza e dreaptă. 
Liniştea se rotunjeşte albastră, / zboruri spre ceruri cresc. 
/ Glasuri se irosesc. Ființe se opresc. I Viţelul în trupul 
vacii îngenunchează ca într-o biserică” (Biblică). Se adună, 
de fapt, toate variațiile de mişcare ce se proiectează între 


micul finit, atât de domestic şi sacru în care viţelul 
îngenunchează ritualic în trupul vacii ca într-o biserică şi 
infinitul cosmic ce-şi trimite razele drepte din zenitul solar, 
cărora îi răspund zborurile crescânde spre ceruri, precum 
şi mişcările  încetinite ale fiinţelor care-şi caută 
determinarea 

Intr-o zonă mediană, zonă interdictivă în care 
glasurile se pierd, se irosesc. Este tărâmul dintre tărâmuri 
în care fiinţa omului blagian îşi pierde şi totodată îşi 
recuperează identitatea. Locul acesta poate fi deplasat 
(coborât, înălţat); importă faptul că vectorial el adună în 
sine direcţiile finitului şi infinitului şi că e al doilea centru 
al universului poetic, după cel insurmontabil, al Marelui 
Anonim. Acest al doilea centru al certitudinii identităţii îl 
constituie mioriticul blagian. 

Poetul, acompaniat de Ea, stă la cumpăna apelor, 
într-un moment de echilibru sufletesc trăit într-un sfârşit 
de vară „cu gând jucăuş”. Paradoxia tipică blagiană se 
infiltrează şi aici: e un moment fix, de oprire absolută 
localizată şi totodată de tranziţie, marcat de un gând 
„jucăuş”, jucăuş spre timpul trăit pus în cumpănă. Că între 
cumpăna apelor şi cumpăna lumii există un semn de 
identitate indiscutabil ne vorbeşte poezia Arhanghel spre 
vatră, care readuce în prim plan obişnuita mişcare de 
regresiune spre trecutul sinelui care e în fond prezentul 
etern, prezentul în care are loc cumpănirea faptelor şi a 
treptelor urcate (coborâte) de fiinţă: „Pe cumpăna lumii / o 
zi se înclină / plină de fapte / şi fără de vină”. 

Din chiar prima strofă poetul îşi denunţă situarea 
ontologică fermă în acest punct suprem al certitudinii 
identităţii, deoarece apare un hiat, o revelaţie nu atât 
negativă, cât seminegativă: cei doi se apleacă peste stânci 
(care simbolizează, în mod obişnuit, limitele, obstacolele) 
„subt albastrul neîmplinit” ce este antonimul albastrului 
pur, rotund, cucerit altă dată - în zona paradiziacului - prin 
elanuri dionisiace. Este invocată apoi tăcerea, ca o 
prerevelaţie tensionată, luciferică, a unui timp „bătrân”: 


„Din poartanălţimii şi până-n vale / îmbătrâneşte, ah, cât 
de repede, apa. Şi ceasul”. Certitudinea supremă fiind 
surpată printr-un semn de incertitudine (albastrul 
neîmplinit”), apoi printr-o strategică retragere în tăcere ce 
prevesteşte o incertitudine şi o adeverire a acesteia, se 
impune o interogaţie existenţială centrală: „E mult înapoi? 
Atâta e şi de-acum înainte cu toate că mult mai puţin o să 
pară”. Coborârea pe pantă cu privirea (literală), ca şi 
aceea din planul simbolic adânc se face pe o anti scară 
(anticlimax) al revelaţiilor disimulate. Ce a câştigat în 
acest sens eul blagian? Nici mai mult nici mai puţin, cu 
toate că pare cu mult mai puţin, decât jumătate de drum. 
Or, jumătatea de drum nu trebuie înţeleasă literalmente, ci 
ca o cumpănă permanentă, ca o treaptă între, veşnic afaltă 
la un mijloc simbolic de cale. 

Sfâşiat şi resemnat în această nouă disimulare a 
esenței sale, omul blagian caută „să se ascundă* - stins 
arzând după năluca de vară şi în tăcerea mântuitoare a 
„nespuselor cuvinte”, două atribute ale unei realităţi 
(certitudini) neantizate. Cercul fiinţial se închide în punctul 
de pornire, coborârea îndrumându-ne pe poteca „spre 
ţărna şi valea trădate-nmiit / pentru un cer chemător şi 
necucerit”. Chinurile tantalice ale omului blagian se reiau 
de la punctul zero, căutările centrului negăsit sau revelat 
doar disimulat, în plinuri părelnice şi nu reale se 
prefigurează pe un nou drum. 

De ce atâta energie consumată când „târgul” cu 
Dumnezeu părea încheiat cu atâta viclenie, după cum 
crede Negoiţescu? „Fatalitatea, spune însuşi Blaga, e o 
realitate profundă, care trebuie trăită, nu definită (subl. n. 
- M.C.). Semnele ei sunt îndeosebi ireversibilitatea şi 
strânsa sa relaţie cu timpul” (Zări şi etape, Bucureşti, 
1990, p. 157). Cauzalitatea domină materia anorganică şi 
ordinea ei se poate inversa şi repeta în împărăţia ei care 
este spaţiul. În ordinea implacabilă a totalităţii nimic nu 
este răsturnabil, ea deosebindu-se de cauzalitate ca timpul 
de spaţiu. „Timpul - şi cu el fatalitatea - are o direcţie, nu 


se poate întoarce: de-aci tragicul lor. Spaţiul - şi cu el 
cauzalitatea - are o orânduire răsturnabilă, de aci 
sentimentul de încredere ce-l inspiră conştiinţei umane. 
Spaţiul şi cauzalitatea, omul le poate stăpâni, dar de 
fatalitate e el însuşi stăpânit” (Ibidem).  Disocierile 
blagiene continuă în sensul că fatalitatea o simţi, în timp 
ce cauzalitatea o gândeşti, având putinţa să experimentezi 
după voie şi s-o prinzi în formule matematice. „În sfera 
fatalităţii poţi numai să vezi, să trăieşti, să mori. E, astfel, 
o sferă prin excelenţă a existenţialului pur, ce se pune de 
obicei sub semnul tainei. Fatalitatea poate fi surprinsă deci 
doar în imagini. Mioriticul, ca tragic ce sfârşeşte în 
ataraxic, într-o  împăcată  împăcare-ncampăcare cu 
Dumnezeu, este - la Blaga - trăire, cunoaştere, murire (şi 
nemurire, vom adăuga noi) sub zodia tainei (misterului), în 
timp ce lucifericul e mai mult o formulă metafizică, o 
stratagemă a conştiinţei moderne care provoacă mereu 
criza în obiect spre a-l (a se) cunoaşte mai bine. 

Cum se va cobora de acum înainte omul blagian de la 
„poarta înălţimii” până „la ţărnă şi vale”, până la zona 
originară a cunoaşterii? 

Bineînţeles, ca o fiinţă întrebătoare de fiinţare, de 
Dumnezeu ca centru al acesteia şi de sine ca oglindă a 
totalităţii divine numinoase. Numai că poteca (pajiştea) 
existenţei, în care el 

râvneşte să bată ţăruşi - sau măcar un ţăruş de 
argint -, nu este urcată-coborâtă în mod atât de nervos şi 
tensionat şi cu departajările tranşante între finit şi infinit, 
între orizontul concretului şi orizontul misterului. El 
preferă acum un orizont intermediar: plaiul, pe care-l urcă 
şi-l coboară sub îndemnul fatalităţii senin asumate şi al 
unei încrederi calme în inconştientul care lucrează tainic 
în fiinţă şi nu trădează. E un orizont înalt, ritmic susţinut şi 
indefinit, alcătuit din succesiunea deal-vale. Sufletul 
omului blagian trăieşte acum la unison cu sufletul omului 
mioritic, suind şi coborând un plan indefinit ondulat, „tot 
mai departe, iarăşi şi iarăşi” sau resimţind în el un dor 


„care vrea să treacă dealul ca obstacol al sorții, şi care 
totdeauna va mai avea de trecut încă un deal şi încă un 
deal” sau o duioşie ce are „înălţări şi cufundări de nivel” şi 
„un ritm repetat, monoton şi fără sfârşit” (Trilogia culturii, 
Bucureşti, 1969, p. 125). Căci asupra a ceea ce se întâmplă 
cu sufletul individual are supremație însuşi sentimentul 
destinului, care nu e simţit, zice Blaga, nici ca o boală 
apăsătoare până la disperare, nici ca un cerc din care nu 
găseşti scăpare şi care nu e înfruntat cu disperarea sisifică 
ce duce la tragicul hybris. Atâta ştie şi preştie omul 
mioritic: destinul său începe în acest spaţiu, se consumă şi 
sfârşeşte tot în el. Sentimentul de solidaritate cu plaiul e 
de domeniul aprioricului, venind din adâncimile abisale ale 
sufletului: el nu ţine astfel de revelaţia numinoasă, de 
efervescenţa sentimentală sau de o fascinaţie conştientă: 
„e  mulcum, inconştient”,  asemănându-se unui „foc 
îngropat”. Nici nu e vorba de un anume efort de 
solidarizare, de aderenţă simpatetică: spaţiul mioritic face 
parte integrantă din sufletul românesc. 

Această linişte, această discreţie ontologică a 
urmăririi  îndemnurilor  abisale ale destinului şi 
inconştientului se instaurează statornic şi în demersul liric 
blagian. Sub zodia „visătoarei cumpătări4 şi a „marii 
discreţii” apar stările de nuanţă şi momentele de mişcare 
stinsă şi alunecare organice în sfera transindividuală a 
impersonalităţii şi anonimatului sau a timpului originar, 
care sunt însemnele vădite ale aceluiaşi miori-l>ism. 

Dragostea obține complexitatea de „stare fără 
obiect” a dorului şi se exprimă „ipostazat”, ca în lirica 
populară: „Cel mai adânc din doruri / e dorul-dor. / Acela 
care n-are amintire / şi nici speranţă, dorul-dor. // Pe-un 
drum ne duce dorul-dor. / pe-un drum / ce dincolo de orice 
călător / mai are îi - Lucian Blaga - laradis. iacul. 
Luctferiicul, M.icirieicui 

MIHAI CIMPOI 

O prelungire // Nesfârşit e dorul-dor. / Bate-n valea 
tuturor*(Dorul-dor). 

În zodia mioriticului, omul blagian trăieşte dragostea 


ca pe o stare de graţie în ciuda senzaţiei veştezirii 
simţurilor. Tot astfel, o modificare de registru are loc şi în 
relaţiile lui cu „departele”, cu cerurile înalte: poetul La 
pierdut pe Dumnezeu în zodia lucifericidui, dar regăseşte 
acum divinitatea ca stare substanţțializată, difuză. E o 
mutație de nuanță, accentul deplasându-se de la 
consubstanţialitate (identitatea Eu-Dumnezeu) la 
substanţialitate (separaţia Eu impersonal - Dumnezeu 
impersonal). Noua strategie ontologică blagiană demersul 
transorizontic spre esenţele divine, recuperarea lor şi 
contopirea osmotică cu ele. Aşa cum remarcă Roşa del 
Conte, prezenţa ascunsă în ceruri „e mărturia unei ordini 
divine, de i revelatoare prin ea însăşi: trebuie să intrăm în 
inima divinității pentru a descoperi ceva dincolo de 
frumuseţea lumii, caracterul său sacru” (Introducere în 
lirica lui Liician Blaga, în Vatra, 1995, nr. 8, p. 15). 

In locul Dumnezeului unic,  spinozist, este 
reînscăunat Elo-chim, divinitate pluralistă, recuperabilă 
doar din manifestările numeroase: „Unde eşti Elochim? 
Lumea din mâinile tale-a zburat / ca porumbul lui Noe”. 
(Ioan se sfâşie în pustiu). Invocatul în Lauda somnului, 
Elochim, domină acum universul blagian dându-i parcă mai 
multe dimensiuni. Cu toate acestea el se domesticeşte, îşi 
regăseşte axa şi îşi mută centrul la mijlocul geometric al 
cercului. Dacă până mai ieri, cum se confesează însuşi 
poetul în Schimbarea zodiei, călca doar peste umbra 
surprinsă a vreunui zeu, care nu rămâne, acum aceste 
umbre se constituie într-o țesătură „reală”, nedisparentă, a 
universului: „Joc de focuri, joc de inimi - Ostenescu-mă să 
număr înc-o dată aştrii minimi. Focuri mari şi focur = line 
- / Câte văd atâtea inimi / bat în spaţii pentru mine. / Ard 
în văi şi pe coline / inimi mari şi inimi line” (Pleiadă). 

Domesticit, blajinizat în sensul blândeţii calităţii 
divine a lui Jakob Bohme, omul blagian devine o fiinţă 
vegetală, dar nu aprig-păgână ca în lumea lui Pann, ci 
îndumnezeită, împresurată de polenurile, „pulberile de 
aur”, picurile de lumină pe care cad peste fire: „Polenul 
căzut în potire ca un jar îl îndură / toate florile, în dulci 


suferinţe peste măsură / şi peste fire” (Bunavestire pentru 
floarea mărului). 

Esenţele amare ale „tristeţii metafizice” se mai 
infuzează „dar nu mai au forţa de penetraţie de altă dată. 

Se reinstaurează în lumea blagiană o blândeţe 
domestică „ce nu este atât o cuminecare creştină, cât o 
comunicare nemijlocită de nimeni şi nimic cu divinitatea 
care se propagă pe ea însăşi prin semnele tainei, prin 
arome, sunete, şoapte. E contactul stihial, adânc panteistic 
şi inconştient - într-un cuvânt mioritic - dintre 
diferenţialele divine, care sunt domestice (şi nu identități, 
ipostaze, Eoni, idei). 

Este ceva din misticismul inşilor, în mioritismul 
blagian, despre care Blaga însuşi spunea că are ardori 
neomeneşti, în dogoarea sa de cuptor se topesc metalele, 
deasupra  alegându-se lamura. In lumea atinsă de 
misticism, nu mai este loc pentru înstrăinare, dezaxare şi 
Eul blagian seamănă întru totul lui Tao: umblă într-un cerc 
bine stabilit necunoscând schimbarea şi nesiguranța. În 
atmosfera taoist-blagiană determinant este aerul domestic, 
o moliciune şi suavitate feciorelnică, o plutire exuberantă a 
simţurilor în albia cosmică, în care Tao se simte „moale şi 
puternic ca apa”. Blaga descoperea în religiozitatea taoistă 
a lui Lao-Tzi „ceva feciorelnic feminin şi sublim în acelaşi 
timp, ceva arhaic şi fraged-proaspăt deodată, un amestec 
local şi de lipsă de patrie, o împletire de organic şi de ne- 
lume* (Opere, Ed. D. Blaga. voi. 10, 1988, p. 395). 

Invadat de un aer general domestic-divin. universul 
în care se mişcă omul blagian devine imperiul lui („Şi fără 
de asfinţit în imperiul meu tânărul brad străjuieşte mereu” 
- Cântecul bradului). Satul este statornic unui cuib de 
arome ale zeului, axă a veşniciei, univers „neschimbat ca 
tine, Doamne” (intoarcere). Eul blagian este întâlnit 
liturgic, într-un gest de confraternitate, de astrul ce 
„dezbracă patria de întuneric” /Răsărit magic). Chiar şi 
muntele apare fragil în lumina auro-rală. În aerul 
înfrăgezit apare conturul clar al „fructelor calde şi 


rotunde” (Anotimpuri). Semnul este o stare de 
îndumnezeire, el este principiul activ-pasiv al vieţii 
mişcând monadele adormite, „lumi comprimate, lacrimi 
fără de sunet în spaţiu”, în ritmurile cosmice (Perspectivă). 

Toropit de puterea vegetativă a somnului, trezit pe de 
altă parte de conştiinţa „basmului în risipă”, al lumii ca 
poveste, ca împărăție a irealului şi impersonalului, omul 
blagian intonează un cântec substelar al clipei cele repezi, 
al visului de aur prins în palme tot pe o clipă în care se 
risipeşte, se neantizează: „Cu alesături de aur / timpul 
curge prin albastru. / Jinduiesc la câte un astru răsărit ca o 
ispită peste-amurgul meu de-o clipă, / peste basmul în 
risipă. // Curge timpul prin de 

Înalturi, / astru poartă lângă astru, / răzbunându-mă- 
n albastru. / Visul, aur prins în palme / ca nisipurile-n ape, 
/ ca nisipurile-n ape / trebuie să-l las să-mi scape”. (Cântec 
sub stele). 

A răzbuna are aici înţelesul popular de a însenina şi, 
prin conotaţia implicată în context, a mântui. 

Omul blagian se mântuie prin şi în lumina geniu- 
astrală a cerurilor, aşa cum Ciobanul Mioriţei se eliberează 
de presentimentul morţii prin şi în lumina veghetoare şi 
întregitoare a stelelor-făclii, a soarelui şi lunii care-i ţin 
cununa în dacic-romanica nuntă cosmică. 

De altfel, îl vom găsi pe poet şi în ipostază de cioban 
modern ţinând răboj în duh arhaic, numărând zilele albe şi 
zilele negre, paşii frumoasei, stelele din cuibul Găinuşei, 
amăgirile şi fumurile, rătăcirile şi drumurile, pietrele pe 
care trece mândra şi păcatele pentru care îl va arde iadul 
(Răbo]). Lucifericul provoacă mereu mioriticul, fără însă a-l 
descumpăni. Căci mioriticul înseamnă, în primul rând, 
cumpănă a fiinţei, mereu regăsită după stările de criză sau 
chiar în timpul acestora 

ABSOLUTUL PIERDUT 

Absolutul, în căutarea căruia se aventurează cu toate 
deschiderile fiinţei filosoful Blaga, este asemenea 


Dumnezeului din poezia sa: revelaţiei că II descătuşează în 
toate simţurile dionisiac aţâţate (Nu-mi presimți?) îi 
urmează una - diametral opusă - a pierderii lui totale (este 
mut la întrebările şi rugile ce i le adresează poetul) sau a 
ascunderii lui prin ipostaziere în humă, iarbă, arbori, 
izvoare, pietre. Va rămâne doar umbra lui deasă - ca un văl 
universal al Mă vei? ca o pânză protectoare totuşi de 
existenţă? - peste oameni şi lucruri, de fapt o Umbră a 
umbrelor. Nu ne putem mişca decât spre un sens ascuns al 
lui dincolo de orizontul concret al lumii. 

Nu încape nicio îndoială că Lucian Blaga este poetul 
şi filosoful acestei căderi psihologice şi mai cu seamă 
ontologice în orizontul ascunsului, care provoacă specific- 
blagiana situare în cum îi place să spună, zariştea 
misterului. O asemenea situare el o percepe şi o pricepe 
deopotrivă ca pe o limitare şi i-limitare. Căci apare imediat 
ceea ce el numeşte cenzura transcendentă, interdicţia 
Marelui Anonim de a cunoaşte până în pânzele albe acest 
mister existenţial. 

Neputând cunoaşte ascunsul, el îl potenţează şi 
devine creator, (de mituri, magie, cântec, metafizică). 

Va începe prin a încerca să descifreze semnele ce vin 
de dincolo de contingent, întrebând câte-o stea peste ce 
suflet şi peste ce recolte sfinte veghează (întrebări către o 
stea) sau întrezărind o analogie între Calea lactee abia 
ghicită în noapte şi linia vieţii runic săpată în palmă, Calea 
lactee fiind văzută în cele din urmă ca un Aheron ce se 
scurge sub bolți cu apele lui negre, deci apele morţii însăşi 
(Hotar). Aventura capitală de iscodire se generalizează, 
poetul cântând „semnele întregului rotund depărtat” şi 
făcând un tablou cosmic dezolant; pretutindeni e o tristeţe, 
e o negare, e un sfârşit (Tăgăduiri). 

Sensurile (ale existenței, desigur, dar şi ale 
Absolutului căutat de dincolo de orizontul cunoscutului) 
alunecă într-un arătat fulgurant, care se dovedeşte a fi nu 
atât o revelaţie pură, cât una disimulatoare, şi într-un 
ascuns care sporeşte şi se spo 

reşte pe sine printr-o unduire irepresibilă spre un şi 
mai ascuns. 

S-ar părea că sistemul blagian întemeiat pe mister, 
aprioricul lui epistemologic, ar fi irelevant sub aspect 
filosofic din moment ce ignoră raţiunea. Blaga însuşi se 
distanţa categoric - printr-o certitudine sigură ce se află în 
adevărul lui - de toţi filosofii care au nesocotit misterul în 
faza lui originară a cercetării sau în procesul de elaborare 
a sistemelor lor. Am mai spus că Mircea Eliade îl 
considera, din cauza accentului stăruitor pus pe metafizic 
şi poetic (nu pe rigoare), prea speculativ, prea îndepărtat 
de prevederile „cercului hermeneutil. 

Blaga preferă, în disonanţă declarată cu rigorile 
interpretative, să scoată centrul în afara cercului, să 
problematizeze, să pună totul în sfera tensionată a 
lucifericului, nu în aceea, liniştită, a paradiziacului. 
Provocarea stării de criză în obiect fundamentează 
adevărata lui cunoaştere, chiar dacă ea e cenzurată mereu 
de Marele Anonim şi intră în zona tenebroasă a ascunsului 
- şi mai ascunsului. 

Atât în orizontul concret cât şi în orizontul 
necunoscutului e nevoie de o febrilitate susţinută a 
spiritului, de un conti-nuum al căutării Absolutului. În 
studiile sale antropologice va impune tocmai o astfel de 
idee: „Omul poate să facă faţă existenţei numai prin aceea 
că devine ființă eminamente activă”. (Aspecte 
antropologice, Timişoara, 1976, p. 139). În critica pe care 
o aduce concepției biologice despre cultură a lui Arnold 
Gehlen, Blaga precizează, cu o energie logică ce-i este atât 
de proprie, că nu putem defini cultura ca o „a doua 
natură”, fiindcă ea este ceva ce depăşeşte calitativ natura. 
„Productivitatea aceasta, ca aptitudine, este expresia 
ființei umane în sine (subl. n. - M.C.), la care se ajunge 
prin evoluţia filetică, adică prin realizarea unor niveluri de 
organizare tot mai înalte” (Ibidem, p. 143). 

Omul nu poate fi, prin urmare, doar un pachet de 
„deficienţe” biologice, precum afirmă Gehlen, ci constituţia 
cea mai înalt organizată printre toate fiinţele, ceea ce nu 


înseamnă că în el nu se manifestă şi ceva paradoxal, căci 
rămâne în acelaşi timp şi un depozitar de primitivisme. 
Spre deosebire de animal, el a dezmărginit continuu 
ambianța, în care a fost aruncat şi a devenit el singur prin 
instinct, inteligenţă, geniu, prin creier şi limbaj o ființă 
istorică, „o fiinţă care veşnic îşi depăşeşte creaţia, dar care 
niciodată nu-şi depăşeşte condiţia de creator” (Ibidem, p. 
144). 

Cenzura transcendentă pare a nu se exercita asupra 
acestei condiţii de creator permanent, care, dimpotrivă, 
beneficiază de o stare de graţie în acest sens. 

Demersul  blagian, aparent circumscris doar 
domeniului metafizicii şi considerat exclusiv speculativ, îşi 
dovedeşte şi azi însă o forţă iradiantă deosebită ce face viu 
impactul cu cel puţin unele direcţii, fundamentale, ale 
gândirii secolului al XX-lea. 

Prin problematizarea de ordin luciferic, ce operează 
cu starea de criză şi cu eul scindat între revelaţiile 
contrarii, Lucian Blaga se impune ca un hermeneut de tip 
modern şi postmodern, ca un om al iniţiativelor 
„tensionate” care conjugă într-un demers unic concretul cu 
necunoscutul, imaginarul, intuiţia cu reflexia şi în genere 
cu culturalul, senzorialul (panic la începuturi) cu abisalul. 

Lucian Blaga, cel care ironiza pozitivismul, iată că 
revine în actualitatea noastră prin aceeaşi previziune a 
rolului constant al misterului, căci, aşa cum spune Jacques 
Hadamard, anume matematica, vechea, simpla şi exacta 
matematică revine de la starea pozitivă, suveran 
instaurată, la starea metafizică, ce părea că-i este organic 
străină. 

Blaga revine spectaculos în avanscena aventurilor 
ştiinţei de azi datorită săgeţilor unidirecţionale ce le 
arunca de pe tărâmul concretului în orizontul tenebros 
ascunsului. Psihologia transpersonală a lui Grof ne 
demonstrează că actul transcenderii este realizat în 
anumite condiţii de orice fiinţă umană. Nu e vorba, aşadar, 
de o dorinţă metafizică ce ţine de domeniul imaginar, 


mitic, religios, ci de o năzuinţă organică de tip existenţial. 
Într-un articol incitant al filosofului Alexandru Surdu 
(Caiete critice, 1994, nr. 13) se aduce o ghirlandă întreagă 
de argumente ale ştiinţei de azi, începând cu big-ban?-ul 
care transcende orice cunoaştere posibilă prin acest 
început originar care scoate lumea în afara spaţiului şi 
timpului (e chiar blagiana scoatere a centrului în afara 
cercului), până la transcendentul microfizic, ilustrat de 
atâtea principii ale complementarităţii lui Niels Bohr 
(dilema corpuscul-undă), Birkhoff şi Neumann, Destouches 
- Fevrier, şi Ştefan Lupaşcu. Starea de criză luciferică se 
traduce, în aceste cazuri epistemologice şi filosofice (căci 
este vorba şi de o filosofie a cunoaşterii fizice; macro- şi 
micro-fizice), într-o stare a  contradictoriului, a 
incertitudinii (e starea „clasică” de „incertitudine” a 
electronului), a opoziţionalului. Absolutul, ca opus al 
existentului (al relativului, finitului, trecătorului), observă 
Al. Surdti cu referinţă 

la Karl Jaspers, poate fi trăit în situaţii-limită de 
spaimă, vină, suferinţă, dar poate fi obţinut prin citirea 
cifrurilor din lucrurile în care Absolutul se ascunde. 

Prin urmare: ceea ce constituie „arătatul” - realitatea 
relevată a corpusculului şi undei - devine „ascuns” prin 
constatarea complementarităţii acestora şi, în definitiv, „şi 
mai ascuns” prin evidenţierea contradictoriului greu 
complementar. Şi în dezbaterile privind geneza omului - 
din perspectiva clasică sau contemporană a 
evoluţionismului - Lucian Blaga vine cu un punct de 
vedere propriu fundamentat pe delimitări şi precizări 
morfologice şi ontologice. În afară de evoluția orizontală 
datorită procesului de specializare şi formelor în care viaţa 
se comportă „ca şi cum 1 ar tinde să se adapteze la 
condiţiile impuse de ambianţă se impune o evoluție 
verticală care aduce niveluri de organizare tot mai înalte 
în  ambianţe  dezmărginite progresiv în ideea de 
autonomizare faţă de condiţiile cosmice. Omul năzuieşte, 
în ciuda forţelor opresive ale naturii, la o autonomie din ce 


în ce mai evidentă. 

Spre deosebire de animal, omul nu este în cel mai 
înalt grad condiționat de ambianţă, pe care o 
dezmărgineşte mereu prin inteligenţa ce-i permite să o 
domine. Omul are un orizont concret, care virtualmente 
este larg ca lumea, nu limitat ca mediul animal. Mai mult: 
ambianța umană se complică cu încă un aspect, care în 
mediul animal nu apare sub nicio formă; acest aspect al 
ambianţei umane este orizontul necunoscutului (nu numai 
de suprafaţă, ci şi în adâncime, şi mai ales în adâncime). 
Orizontul necunoscutului, ca o dimensiune specifică a 
ambianţei umane, devine principalul factor ce stimulează 
pe om la cele mai fertile încercări de a-şi revela sieşi ceea 
ce este încă ascuns” (Lucian Blaga, Aspecte antropologice, 
Timişoara, 1976, p. 118 - 119). 

Misterul, apriori-ul epistemologie blagian, apare aici 
ca argument în favoarea evoluţiei verticale, care-l 
acreditează pe om ca om de cultură, ce transcende 
ambianța prin dezmărgi-hire până dincolo de orizontul 
concretului în orizontul ascunsului,  necunoscutului. 
„Această enormă dezmărginire este una din condiţiile 
esenţiale prin care omul devine ceea ce este: fiinţă 
creatoare de cultură, prin excelenţă” (Ibidem, p. 119). În 
ce fel depăşeşte omul orizontul concretului şi cum 
asaltează el orizontul necunoscutului? Converteşte, zice 
Blaga, printr-o gândire conceptuală datele lumii, iar prin 
creaţia de mituri, magie, religie, metafizică, prin artă şi 
ştiinţă converteşte însuşi orizontul ascunsului. Îi ajută 
efectiv structurile superior cunoaştere; axiologie, cultura 
organizate: sub raport material, creierul, excepţional 
dezvoltat, sub raport psihospiritual: instinctul, inteligenţa 
şi geniul creator cu toate modurile specifice ale acestora 
de a organiza experienţa care se tot lărgeşte (acestora 
Blaga le consacră un studiu aparte ce se revendică de la 
Bergson, Kant, şi Jung), şi cu implicările lor în orizontul 
lărgit al concretului şi orizontul necunoscutului. 

Sistematizând concepţiile  transformiste ale lui 
Lamarck, cele evoluționiste ale lui Darvin şi Spencer, 


precum şi cele evoluționiste neclasice ale lui Hermann, 
Klaatsch, d. Bolk, Hugo de Vries şi focalizând ca Jocus 
hermeneuticus central ideea evoluţiei, Lucian Blaga aduce 
în prim planul demonstraţiei, ca de obicei, incertitudinea 
stimulată de prezenţa enigmei. Nu cedează, însă, ispitei 
speculative, afirmând un adevăr ce se impune cu toată 
evidenţa: viaţa şi ambianța cosmică se racordează în 
sensul unei „suificiente armonii” care nu anulează, ci 
angajează, provoacă în continuare contradicţiile. 
Lucifericul se exercită şi în acest domeniu, deoarece viaţa 
răspunde ambianţei în două feluri: prin specializare şi 
adaptare concesivă cu tot mai mare precizie la îngustarea 
ei şi printr-o afirmare a autonomiei relative ce o 
dezmărgineşte. In spirit blagian ni se spune că decisiv este 
dozajul dialectic al acestor tendinţe, care sunt prezente în 
orice moment evolutiv şi care diferă infinit. 

Tot în baza incertitudinii Blaga e în ceartă 
intelectuală cu Bergson şi Schopenhauer, considerând că 
intuiţia are un caracter mult mai incert şi creator decât 
cred aceştia: „Geniul este stimulat spre încercările sale 
creatoare şi ajunge la plăsmuirile sale, între altele, şi prin 
aceea că se stimulează în prealabil în orizontul 
necunoscutului (a unui necunoscut nu numai de suprafaţă 
ci şi de profunzime), anume în intuiţie, nu în întocmirile 
intuitive”. 

Un corectiv energic îi aduce Blaga lui Jung care 
include în sfera arhetipurilor „categoriile inteligenţei”, 
transformându-se într-un prekantian. Deosebirea dintre 
arhetipuri şi factorii stilistici e arătată într-un tabel 
impresionant: 

— Dacă arhetipurile reprezintă cristalizarea 
experiențelor din circuitul biologic-instinctiv al ființei 
animale în cadrul ambianţei, factorii stilistici sunt factori 
modelatori ai spiritului uman situat în orizontul 
necunoscutului, care se revelă prin cultură; 

— Dacă arhetipurile sunt generale şi stereotipe, 
implicând reacțiile biologice înnăscute, factorii stilistici 
proprii geniului 

uman sunt variabili în dependenţă de epocă, 
colectivitate, om şi nu implică manifestarea unor reacţii 
înnăscute; 

— Dacă arhetipurile sunt „icoane*, fantasme, 
alcătuiri plastice complexe prin care omul se adaptează la 
lumea concretă, factorii stilistici au funcţia modelatoare 
prin care spiritul uman încearcă revelarea necunoscutului; 

— Dacă arhetipurile transpar în diferite „travestiri” 
clare sau estompate, factorii stilistici nu se manifestă în 
chip „travestit*; 

— Dacă arhetipurile nu au relaţii între ele (sunt 
rapsodice) în afară de o finalitate de ansamblu cerută de 
lumea  ambiantă, factorii stilistici alcătuiesc prin 
comunicare un „câmp stilistic” care imprimă pecetea 
specificităţii unei culturi; 

— Dacă arhetipurile leagă pe om de natură, fiindcă 
apar atât în circuite biologic instinctiv, cât şi în viaţa 
psihică a omului transformându-l într-o fiinţă naturală, 
factorii stilistici sunt veritabili şi prin forţa de a determina 
cultura, fac din om o fiinţă eminamente istorică. 

Arhetipurile şi factorii stilistici pot să coexiste în 
viaţa omului, conchide Blaga, care recunoaşte rolul celor 
dintâi în procesele de creaţie, dar pune accentul mai 
vârtos, după cum zice chiar el, pe cel de-al doilea. „Ca 
fiinţă istorică omul participă totdeauna la «un câmp 
stilistic», la un câmp stilistic ce-şi pune pecetea pe 
creaţiile sale, omul, privit ca individ, este o parte 
integrantă a fluviului istoric... Fluviul istoric este însă, 
după părerea noastră, purtătorul acelor factori stilistici în 
zona de înrâurire a cărora suntem cuprinşi ca indivizi, dar 
fluviul istoric este şi purtătorul condiţiilor materiale ale 
câmpurilor stilistice” (Ibidem, p. 174 - 175). 

Prin tot demersul său de o modernitate deschisă, 
naturală şi totodată conştientă de sine, Blaga impune, aşa 
cum remarcam şi în prefaţă, gândirea ca gândire a fiinţei 
şi gândirea poetică a fiinţei. Odiseea (evităm cuvântul 
„fenomenologie” care nu-i place gânditorului român) 


revelării/ascunderii, înfăţişată în Trilogia cunoaşterii în 
mod „hegelian”, scoate în evidenţă viclenia disimulării 
revelaţiilor, pe care o alimentează actul interdicfciv al 
cenzurii transcendente. Analizând Cartea absentului a lui 
Edmond Jabes, Jacques Derrida vorbeşte anume despre 
rolul acestei viclenii în gândirea poetică a fiinţei. Strigătul 
scriitorului evreu este cântec pentru că uneşte diverse 
elemente ale realului sub semnul unităţii prin încercările 
disperate de reflecţie care mobilizează toate mijloacele 
limbajului. Ceea ce face cântecul să răsune ca un cântec 

siunea ce vine din confluență, la care se adaugă 
„afluenţele” şi „influenţele. Un poem riscă întotdeauna, 
zice Derrida, să aibă un sens şi Jabes (după ce riscă şi în 
sens invers să nu aibă) îşi asumă acest risc prin 
interogaţie şi prin conştiinţa că ceva este altceva sau chiar 
altceva cu totul opus (întâlnirea este, la el, în Cartea 
absentului, despărţire). E o discrepanţă care rupe unitatea 
fragilă a fiinţei şi care impune diferenţa ca sursă a 
sensului. Aceasta înseamnă că fiinţa nu e şi nici nu se 
arată ea - însăşi, nefiind niciodată prezentă aici şi acum în 
afara diferenţei iscate. „Fie că e fiinţa, fie stăpânul 
fiinţării, Dumnezeu însuşi, apare drept ceea ce este în 
diferenţă, adică în diferenţă şi disimulare”. 

Terminologia şi interpretarea (hermeneutică) 
derridiană sunt atât de blagiene! 

Prin conştiinţa sa interogativă, aplecată cu „tristeţe 
metafizică” asupra sensurilor-limită ale existenţei, prin 
revelarea progresivă a limitelor şi nebănuitelor trepte, 
omul blagian este un om tragic prin excelenţă. El este 
înzestrat, ca Oedip dintr-o proprie poezie, cu preştiinţa că 
sfinxul, copleşit şi el de durerea provocată de întrebare, 
este gata să-l „curme”, să-l devoreze (Oedip în fața 
Sfinxului). 

Or, cunoaşterea este în egală măsură şi o 
autodevorare, căci întrebările sunt adresate şi sieşi, poetul 
deschizând şi un ochi lăuntric tot atât lacom de absolut, ca 
şi cel îndreptat în afară, până către misterul existenţial 


central identificat cu Marele Anonim. 

Se pare că gândirea blagiană este pusă temeinic sub 
semnul nesiguranţei logice a lui Zenon din Elea, conform 
căruia Ahile nu va ajunge niciodată broasca ţestoasă 
fiindcă în timp ce el va parcurge distanţa ce-i desparte ea 
se va târi înaintând pe un segment oarecare. 

Blaga, „eleatul”, nu se resemnează în aceste căderi în 
aporie, căci are convingerea existenţei unei posibilităţi de 
a modela intuiţia într-un anumit sens, sub îndemnul 
lăuntric al unui „nisus formativus”. O atare siguranță- 
nesiguranţă generoasă tocmai discontinuitatea cunoaşterii 
şi creaţiei în care putem identifica esenţa adânc modernă a 
gândirii blagiene. Deci, nu intră în joc imuabilitatea ideilor 
platoniciene, „circuiaritatea” lui Spengler şi Toynbee, 
progresul hegelian al spiritului întru obţinerea libertăţii, ci 
devenirea cu caracter discret între plus-cunoaştere şi 
minus-cunoaştere. Blaga strămută paradoxul antinomic, 
scos la marginea ştiinţei secolului XX, în cultură, punând 
individualitatea creatoare să oscileze între revelarea 
dinamică a misterului şi imaginea lui sistematică, 
îngheţată, discontinuă. Experienţa este neputincioasă din 
cauza aceluiaşi Mare Anonim, producător de „frâne 
transcendente”. Astfel, misterele cosmice rămân 
necunoscute de noi în mod absolut, ceea ce este, crede 
Blaga, spre folosul nostru şi al echilibrului cosmic în 
general. Motivul discontinuităţii creatoare ar fi, după 
italianul Antonio Banfi, contribuţia cea mai importantă a 
lui Lucian Blaga la filosof ia culturii: „Dacă în cultură 
spiritualismul accentuează motivul de idealitate, iar 
idealismul - pe cel de continuitate dinamică: realismul - pe 
cel de obiectivitate antropologică, filosofia lui Blaga ar 
vrea să pună în lumină îndeosebi motivul discontinuităţii 


creatoare; al individualităţii organice şi poate că tocmai în 
această intenţie stă meritul ei cel mai mare” (Blaga şi arta 
ca „revelaţie deschisă” în Secolul 20, nr. 4, 1967, p. 130). 
Am adăuga, că discontinuitatea nu duce, în sistemul 
blagian al filosofiei culturii, la închidere, ci la o 
extraordinară deschidere printr-o deschidere extatică în 
cel de-al doilea orizont: orizontul misterului. 

Drumul discontinuu spre Marele Anonim mereu 
întrerupt de „cenzurile transcendente” este parcurs cu 
conştiinţa  saltului din lumea concretă, sensibilă, în 
orizontul misterului, care nu este un derivat al celui dintâi, 
ci o concluzie a acestuia. Printr-un atare salt se realizează 
omul deplin.  Interconexiunea orizonturilor aduce 
semnificații imprevizibile. „Modul de existență în orizontul 
misterului izbucneşte în om spontan, în chip prealabil 
primar, constituind de-abia prin izbucnirea sa şi cu sine 
deodată, ființa omenească în toată plenitudinea ei. 
Orizontul misterului este prin urmare un implicat 
fundamental al ființei omeneşti, un implicat fără de care 
chiar operaţiile «teoretice» ale omului n-ar putea să 
înceapă niciodată” (Opere - ed. D. Blaga, vol. 10, 
Bucureşti, 1987, p. 268). Existența umană nu poate, însă, 
să stea ca atare cu ochii aţintiţi asupra misterului; ea 
trebuie să răspundă apelului la „revelare” prin acte, prin 
produse mitice, metafizice, religioase, artistice şi ştiinţifice 
(în sensul mare al cuvântului, precizează Blaga trădându-şi 
şi aici oscilarea între metafizică şi ştiinţa adevărată). 
Intervine condiţionarea capacităţii revelatorii de mister de 
anumite straturi subiective ale omului, de natură 
categorială. 

Noutatea demersului blagian trebuie văzută în 
despărţirea de Kant, în evaluarea structurilor particulare, 
care este tranşantă; spiritul uman este înzestrat, după 
Blaga, nu cu o singură serie de categorii, ci cu o dublă 
garnitură de categorii, dintre care una aparţine 
conştientului ce receptează lumea la nivel empiric, iar alta 
inconştientului cu altorul căruia se modelează „misterul”. 


„Categoriile ultime sunt de natură «stilistică» -, precizează 
Blaga în Tipologia valorilor. Nu credem să ne înşelăm 
socotind inconştientul uman ca o vatră a acestor categorii. 
Atribuindu-le adâncurilor inconştiente ale spiritului „uman, 
le mai numim şi «categorii abisale». Astfel de categorii cu 
totul specifice de natură stilistică-abisală, sunt de exemplu: 
categoriile spaţiului infinit tridimensional, a spaţiului-plan, 
a spaţiului-boltă, a spaţiului-ondulat, a timpului-cascadă, a 
timpului-havuz, a timpului-fluviu etc. Printre categoriile 
stilistice abisale mai socotim individualizantul, tipizantul, 
stihialul, ca moduri ale năzuinţei formative (Idem, p. 270). 
Categoriile abisale nu au rolul elementar de a organiza 
datele sensibile ale lumii; ele au un alt rost, sunt mai 
secrete şi legate de rădăcinile adânci ale fiinţei umane. 

In acest fel Lucian Blaga participă - în chip foarte 
nuanţat, cu întreaga gamă a românescului fiinţial - la 
aventura modernă a cunoaşterii: cufundarea în 
profunzimile psihicului 

uman, ale unui inconştient colectiv al condiţiei 
noastre şi al speciei noastre, urmărirea acelui imperativ 
concret în care arhetipurile purtând pecetea marilor 
imagini arhetipale împacă filosofic, după cum observă 
Gilbert Durand în cazul lui Jung şi Eliade, fenomenologia 
cu un noumen constitutiv, inerent în „psihic” la homo 
sapiens (vezi Eliade sau antropologia profundă, în Secolul 
20, nr. 2 - 3, 1978, p. 33). 

Lucian Blaga descoperă, cu fervoare, tărâmul secret 
al adâncurilor fiinţiale, o noosferă cutreierată de Dor 
originilor şi de năzuinţa de a pune paradoxul realităţii 
Marelui Anonim într-o  coincidentia  opossitorum, 
modalitate obişnuită pentru gândirea mitică şi magică, ale 
cărei particularităţi sunt surprinse nu doar în Trilogii, ci şi 
în poezia propriu-zisă. Blaga nu se teme de tenebrozitatea 
categoriilor abisale, căutându-le pe măsura relevării 
fondului lor obscur rădăcinile adânci. Am văzut că există o 
insaţietate blagiană a relevării, absolută, care constă într-o 
sporire demonică a apelurilor la „revelare”. Arta porneşte 


de la semnele sensibile ale misterelor, descifrate în lumea 
datelor concrete, şi trece la revelarea lor prin plăsmuire de 
ordine tot sensibilă. Este atestat, în cadrul originalei 
gândiri estetice blagiene, bifuncţionalismul sensibilităţii 
care se subordonează atât categoriilor receptive ale 
conştiinţei, cât şi celor stilistice ale inconştientului. Arta 
sporeşte misterul, corola de minuni a lumii, introducându- 
ne într-o lume a „şi mai ascunsului”. Se configurează acum 
o altă aporie blagiană: esteticul natural nu poate fi 
transportat în artă şi această non-transportabilitate iarăşi 
ne vorbeşte despre un mister al naturii care nu poate fi 
stilistic revelat, ci cel mult semnalizat pentru a fi revelat. 
Prin urmare, distanţa este de prăpastie, nu de treaptă sau 
de complexitate, este distanţa unei mutaţiuni ontologice. 
Categoriile abisale, deşi au angajat toată plenitudinea 
fiinţei noastre, toate substraturile ei adânci, devin, în fond, 
nişte  „frâne” care interzic iremediabil conversiunea 
adecvată a misterelor, spre folosul nostru şi al existenţei în 
general, după cum încheie iarăşi paradoxal, în spiritul lui 
Zenon din Elea, Blaga. Nici drumul care continuă prin 
adâncimile psihicului nu duce la revelarea deplină a 
misterului. Acesta rămâne necunoscut, spre folosul nostru 
şi al existenţei în general. 

Şi totuşi căderile lui Blaga sunt mereu în sus, 
închiderile lui periodice în labirintul cunoaşterii sunt 
limitaţii care deschid; ca şi miticul Dedal el se salvează 
prin aripi meşteşugite cu iscusinţă. 

Marele Anonim este mereu Absolutul pe care-l caută 
omul modern,  asemănându-se  Prezentului viu al 
fenomenologilor; în el prin „temporalizarea temporalităţii” 
timpurile se adună într-un Tot unic şi indivizibil. Ce 
rămâne din drumul făcut spre acest Centru imuabil, fixat 
pe firmamentul conştiinţei ca o stea polară, peste care se 
aştern mereu tenebre? Ea rămâne rece, departe şi 
intangibilă oricât de spornic ne este mersul prin zările 
înceţoşate ale misterului. 

Oricum - şi acesta este demersul temeinic al lui 


Blaga, filosoful culturii - conştiinţa umană trăieşte într-un 
climat de valori spirituale. Este concluzia  T7rilogiei 
valorilor, a subcapitolului Metafizica valorilor din Artă şi 
valoare (1939). 

Am văzut că cenzura transcendentă pusă cunoaşterii 
umane interzice convertirea pozitiv - adecvată a misterului 
Cosmic; or, această interdicţie, după credinţa constantă 
blagiană, asigură omului, pe de altă parte, un destin 
creator. Există nişte întocmiri profunde, nişte rânduieli şi 
finalisme metafizice, care au drept contrapunct, pe plan 
axiologic, o întocmire tot atât de profundă, căreia Blaga îi 
zice conversiune transcendentă; în marea rânduială în care 
suntem angajaţi categoriile abisale ne-au adus limitări. 
Momentele negative devin, însă, momente pozitive prin 
prezenţa valorilor categorice, care se afirmă ca atare în 
câmpul conştiinţei. Subiectul se  iluzionează, se 
transfigurează, obiectivând valorile şi transformându-se 
într-o lume a lui, în conştiinţa că este o fiinţă creatoare. 
Aceasta din urmă preface efectiv „limitativul” în „pozitiv”. 
Aşa cum gândirea secolului nostru va muta paradoxul 
antinomic din marginea ştiinţei (incompatibilitatea cu 
spiritul modern a dovedit-o, în fizică, Russel şi Cantor) în 
centrul gândirii umane. Blaga operează o separație netă 
între metafizică şi cunoaşterea umană ca atare: „Valorile 
de origine abisală sunt pe plan metafizic rezultatul unei 
tendinţe a Marelui Anonim de a ne izola de mistere; totuşi, 
sub unghi uman, ele trebuie privite ca valori pozitive, 
fiindcă prin realizarea lor ne împlinim destinul. Datorită lor 
depăşim de o parte imediatul, şi ne revelăm misterul, la 
figurat. Prin realizarea lor se asigură însă şi echilibrul 
existenţial, căci suntem împiedicaţi să ne substituim 
Marelui Anonim. Dar tocmai de aceea aceste limite devin, 
în cele din urmă, nişte momente pozitive: fiindcă e bine ca 
omul să devină creator numai la periferia Marelui Anonim. 
«Conversiunea transcendentă» îşi are raţiunea de a fi, în 
interesul general, de a se salva centralismul existenţial” 
(Opere, ed. D. Blaga, 10, p. 630 - 631). Prin conversiunea 
transcendentă a 

„Limitelor” în valori „pozitive” omul se integrează de 
la sine şi plenar în destinul ce i s-a hărăzit: „Dacă prin 
cenzura transcendentă se creează o condiţie prealabilă 
pentru destinul omului, prin frânele transcendente 
(categoriile abisale) se garantează permanenţa acestui 
destin, iar prin conversiunea transcendentă se asigură 
intensitatea şi randamentul maxim al acestui destin” 
(Ibidem, pp. 631 - 632). Observaţia este întregită de 
precizarea că destinul creator al omului nu e un fapt 
circumscris de un vag finalism metafizic, ci are aspectul 
unei saturații finaliste ce deţine structuri şi atribute 
precise. Lucian Blaga a urmărit prin astfel de disocieri, 
după propria-i mărturisire, să contribuie la definirea 
plastică a omului ca fiinţă cu totul singulară în lume. 
„Omul, aşa cum e, e o fiinţă unică în lume. Şi sunt unele 
stele care îi luminează numai lui; stele interzise fiarelor, 
din peşteri şi îngerilor din cer, deopotrivă” (Ibidem, p. 
632). Deci omul s-a ales cel puţin cu aceasta conştiinţă a 
luminii unor stele care se varsă numai peste făptura lui şi 
chiar dacă ea nu-i asigura revelarea întregului mister şi 
are un efect limitativ, el şi-a împlinit destinul creator prin 
revelarea valorilor pozitive. Este o relaţionare dintre 
cognitiv şi axiologic care dă transcendenţă omului, care 
identifică persoana cu spiritul în mişcarea lui spre Marele 
Anonim, în sensul eticii lui Max Scheler. Lui Blaga îi 
datorăm dimensiunea românească a descoperirii valorilor, 
proces sincronizat perfect cu revoluţia axiologică a lui 
Nietzsche, Hartmann, Scheler şi şcoala neokantiană de la 
Baden (W. Windelband, H. Rickert), cu şcoala neokantiană 
de la Marburg (Cassirer) sau cu filosofii vieţii (Dilthey, 
Simmel, Spranger). 

Modernitatea lui Blaga e asigurată de conştiinţa 
pluralităţii axiologice nietzscheene, a „valorii valorilor”. 
Căderea în sus a lui Blaga în domeniul conştiinţei valorilor 
este o soluţie eficientă pentru mântuirea spiritului modern, 


viaţa profunzimilor spiritului fiind, ca şi în cazul lui Jung şi 
Eliade, vindecătoare. Prin aceasta se desparte de Oswald 
Spengler, „filosoful vieţii”, pe care-l analizează detaliat în 
Fiinţă istorică (1959). In filosofia lui Spengler, Blaga vede 
o expresie mai plastică decât la oricare alt filosof al 
concepţiei  ciclicităţii  isteriei opuse concepţiilor 
„Progresiste”. Examinând conceptele de suflet autonom al 
culturii, „organicism”, „geniu al locului”, simboluri spaţiale 
(împrumutate de la Leo Frobenius), Blaga începe a se 
detaşa prin renunţarea la părerea că „stilul” este o 
expresie exclusivă a viziunii spaţiale, legată de un peisaj în 
care prinde fiinţă, chipurile, „sufletul 11 culturii. „Asupra 
culturii şi asupra 

stilurilor, noi ne-am format o teorie ontologică şi 
categorială” (Opere, ed. D. Blaga, 11, p. 484, constata 
Blaga nota distinctive, argumentând prin existenţa omului 
în dublu orizont, prin interferența câmpurilor stilistice. 
Autorul Fiinţei istorice găseşte teoria lui Spengler prea 
rigidă şi intolerantă faţă de varietatea infinită a culturilor 
şi formelor istorice. „Filosofia istoriei a lui Spengler este în 
cea mai mare parte alcătuită din idei cari nu derivă din 
experienţă, ci sunt «-construite», construite pe eşafodajul 
unui gând care rămâne până la urmă mitologic. Căci 
mitologic este, fără îndoială, gândul că cultura ar fi un 
autentic corp organic al unui demon care îşi subjugă 
populaţia umană ce locuieşte în acelaşi peisaj cu demonul” 
(Ibidem, p. 487). Nu este acceptată nici ideea spengleriană 
a declinului culturii occidentale care apare ca ax al 
sistemului său filosofic: această cultură s-ar găsi într-o fază 
agonică, determinată de o strălucire cezarică, de supremă 
civilizaţie materială şi de moarte totală. Chiar şi ideea 
spengleriană cu privire la viziunea spaţială specifică unei 
anume culturi, îmbrăţişată fără rezerve, apare după 
părerea lui Blaga într-un angrenaj teoretic cu desăvârşire 
inacceptabil. 

Aventura lui Lucian Blaga, ca om de cultură şi filosof 
al culturii de la periferia Europei, capătă o deosebită 


semnificaţie prin refuzul morţii culturii ca ultima ratio şi 
concept axial al gândirii. Convertirea negativului în pozitiv 
şi limitării omului într-o sursă de creaţie este, după 
Constantin Noica, o uimitoare idee într-un veac ca al 
nostru pus sub semnul eşecului evident, căci istoria n-a 
reuşit să găsească legi, filosofia n-a adus ordine în 
domeniul cunoaşterii şi societăţii, ştiinţele exacte au adus 
formule şovăitoare, toate lăsând lumea într-o junglă. „Dar 
Blaga nu pleacă de la eşecul culturii, deşi îl înţelege şi pe 
acesta, arătând că se datorează tentativei de cunoaştere 
«paradiziacă», cea directă, în timp ce cunoaşterea valabilă 
a omului este «luciferică», indirectă. El pleacă de departe, 
de la eşecul mai adânc al omului ca atare. Şi declară (în 
chip perfect raţional, dacă raţiunea înseamnă conştiinţa 
unei ordini cu sens) că greşim în filosofiile noastre ori de 
câte ori nu cădem sub conştiinţa unei căderi dintr-o 
ordine. Abia conştiinţa” căderii - care poate fi şi a 
repudierii de către un Fond anonim, aşa cum galaxiile apar 
astăzi astronomilor ca fiind respinse în spaţiu de o explozie 
originară - dă înţelesul şi măreţia omului. Frica de 
Domnul, aceasta face înţelepciunea, spune Cartea lui Iov. 
Dar, fără pic de religiozitate, este frica de rânduieli 
superioare, încă nestinse dar posibile, începutul 

oricărei înţelepciuni?”. (Constantin Noica, 
ISstoricitate şi modernitate, Bucureşti, 1989, p. 172). Astfel, 
natura vegetală a culminat în arbore sub semnul fricii. 
Arborii spiritului, înălţaţi sub ameninţări bănuite, sunt 
nişte plăsmuiri ale cunoaşterii şi ale culturii în timp ce 
filosofia veacului, spune Noica, rămâne într-o prea largă 
măsură la simpla botanică. Se creează, aşadar, o distanţă 
considerabilă între oamenii lui Monod, nomazi rătăcitori în 
cosmos şi arborii lui Blaga; este distanţa dintre 
neopozitivism, pragmatism şi existenţialism (pe care Noica 
îl crede marasmatic) şi verticalitatea gândirii blagiene. 
„Filosofia lui Blaga este a omului provocat şi care a primit 
provocarea” (Ibidem, p. 173). La verticalitatea aceasta 
modernă se adaugă tot atât de moderna nelinişte a omului 


blagian care este esențialmente un om luciferie. 

Conceptul de moarte a culturii, axial la Spengler, este 
substituit la Blaga prin conceptul de acumulare lentă de 
energii potenţiale, de dinamica pornită din puternice 
centre de viaţă care pot alterna în matricea stilistică ce se 
formează timp de sute şi mii de ani, cu retragerea eo ipso 
din istorie. „Viaţa anistorică e stăpânită de categoriile şi de 
imperativele  organicului: ea nu îngăduie potentelor 
stilistice, decât manifestări pe un plan minor” (Opere, ed. 
D. Blaga, 9, p. 299). Aşa se întâmplă cu Dacia 
preromânească şi cu țărănimea românească din Ardeal, la 
care boicotul istoriei se manifestă într-o formă dârză şi 
consecventă. Reformaţiunea, care a afectat atât de mult 
continentul european, nu prinde în Ardeal. Sporadica 
imixtiune a  husitismului sau masiva pătrundere a 
protestantismului şi calvinismului, infiltrarea unitarismului 
alături de catolicism şi ortodoxism, existente dinainte, la 
fel nu prind viaţă. Boicotul istoriei, ca atitudine şi 
reacțiune românească, nu este nicăieri mai eclatant decât 
în Ardeal unde „românii persistă în conchilia lor sătească, 
strămoşească”, dispreţuind chemarea lumii” (Ibidem, p. 
309). 

Masca stilistică este alternant manifestă şi latentă, 
ascultând de „şoaptele unor pravile misterioase”, nu de 
imperative exterioare, şi nesupunându-se accelerărilor 
arbitrare „pe cale chimică”. 

Conform cu astfel de concepţii despre evoluţia şi 
involuţia culturii este corectat energic Hegel cu dialectica 
sa totală şi previzibilă a „ideilor. Lucian Blaga consideră, 
tranşant, că nu ideile, ci câmpurile stilistice cu vatra lor de 
emanaţie adâncă în inconştient, formează baza istoriei. „Şi 
mai susţinem, adaugă sugestiv Blaga, că uneori în cadrul 
câmpurilor stilistice şi al 

CUNOAŞTERE, AXIOLOGIE, CULTURA 

succesiunii lor istorice se poate vorbi despre o 
dialectică, dar numai despre o dialectică parţială şi 
imprevizibilă. Uneori, nu totdeauna, această dialectică 
parţială şi imprevizibilă o descoperim bunăoară în istoria 


culturii apusene, dar aproape deloc în istoria culturilor 
orientale, cum ar fi cea chineză sau cea indiană (Opere, ed. 
D. Blaga, 11, p. 509). 

Mişcarea dialectică poate fi eficientă doar în 
succesiunea istorică a câmpurilor stilistice; ea nu atinge 
însă decât „parţial” câmpul stilistic însuşi. Produce, cu alte 
cuvinte, numai schimbări evidente de ordin vectorial: pot fi 
răsturnate o determinantă şi mai multe, niciodată toate, 
ceea ce se soldează cu o mutație, nu cu o substituire 
revoluţionară. Progresul nu atrage în sfera sa înseşi 
câmpurile stilistice, fiind posibil doar în tehnicile artei şi în 
istoria ştiinţelor exacte ale naturii, în fizică, chimie, care se 
întemeiază în primul rând pe „experiment” şi pe 
„acumularea” empirică a cunoştinţelor. Mijloacele tehnice 
şi informaţionale obţinute mută omul pe un plan mai adânc 
al existenţei, dar fără a revela misterul instituit în univers. 
Neavând loc niciodată într-o „zare nelimitată”, progresul, 
după credinţa lui Blaga, este limitat de o mai scurtă sau 
mai lungă durată şi se împlineşte pe linii absolut laterale 
faţă de linia existenţială proprie omului: „În nici vina din 
formele sale „progresul” nu afectează întru nimic existența 
omului în anume coordonate metafizice” (Ibidem, p. 465). 

Preluând reacția romantică  antiştiinţifică şi 
antiraţionalistă faţă de mitul progresului, conturată la 
sfârşitul secolului al XIX-lea, Blaga nuanţează dialectic 
atitudinea sa. În câmpul stilistic funcţionează nedezminţit 
o esenţă eternă, o parousia platoniciană am zice, 
modificările putând fi doar de natură vectorială, adică 
incidentală. Delimitându-se de heterogenia sporurilor a lui 
Hegel şi Wundt, Blaga acceptă doar principiul 
variabialităţilor funcţionale în cadrul pur al ideilor. 
„Spiritul omenesc tinde să dea unei idei funcțiunea pentru 
care ideea are finalitatea cea mai mare sau, cum am mai 
zis, valoarea maximă” (Zări şi etape, Bucureşti, 1990, p. 
278). Legea valorilor maxime, fiind legea capitală care 
determină relaţia dintre spiritul omenesc şi ideile sale, 
apare şi ca una dintre legile fundamentale ale evoluţiei 
culturale. 


Este încă o cădere în sus a lui Lucian Blaga, care 
pune între linia existenţială magistrală a omului şi liniile 
laterale, acest sens pozitiv al unui finalism infinit al ideilor 
ca mărimi culturale. Parousia câmpului rămâne imuabilă, 
excluzând ideea de criză, de decadenţă. În acest sens 
Blaga se apropie de 

părerea lui V. Jankelevitch, conform căruia nu există 
conţinuturi istorice care să poată fi caracterizate ca 
decadente în sine. „Decadenţa nu este în stătu, ci in motu”. 

Toate căderile în sus blagiene au semnificaţia majoră 
a reinstalării cultului valorilor ca „existenţă în sine ideală” 
(Hartmann), ca moment axiologic decisiv al culturii şi. ca 
liant al istoriei şi culturii. Lumea valorilor este diametral 
opusăr după Max Scheler, lumii lucrurilor. De la Platon 
încoace, orice realitate culturală este întruchiparea ideii 
de valoare; conceptul ele valoare „face ca relaţia dintre om 
şi nautră să aibă o semnificaţie şi o finalitate, iar cultura 
sau civilizațiile să devină purtătoare ale unei esențe, sau, 
cum s-a mai spus, să vehiculeze valori” (George Uscătescu, 
Ontologia culturii, Bucureşti, 1987, p. 58). In acelaşi spirit 
al întemeierii culturii pe „eternitatea* valorilor Lucian 
Blaga spune în  Metafizica valorilor: „O concepție 
metafizică despre misterul cosmic, despre lume şi viaţă, îşi 
merită cu adevărat numele, numai când poate să 
legitimeze într-un fel şi lumea valorilor” (Opere, ed. D. 
Blaga, 10, p. 625). O iluzionare finalistă continuă care are 
loc în procesul de obiectivare a bunurilor şi a valorilor, 
conchide filosoful culturii, tinde să asigure acestora un 
maximum de eficienţă. 

Această conştiinţă blagiană a mişcării ideilor spre 
valorile maxime şi a întemeierii istoriei şi culturii nu pe 
progres şi nici pe devenire, ci pe valori reîntoarce lumii 
modernii zeii care îi lipsesc. Căci, în spiritul axiologiei 
moderne, Blaga impune valorile., superioare*, care le 
sfidează pe cele  „interioare” ale masei comune a 
oamenilor, evidențiind în prim plan  schel-leriana 
sinceritate ontologică a sufletului mare ce aparţine 


legislatorilor, artiştilor, filosofilor şi mai cu seamă 
creatorului suprem, geniului. Valoarea valorilor ne-o dă 
fiinţa cu autoritate „charismatică”, adică cea care prezintă 
forma hipostaziată a lui Dumnezeu, pe care Blaga l-a 
pierdut şi l-a regăsit în lirica sa. 

ORIZONTUL MISTERULUI 

În versul-crez al lui Lucian Blaga „Eu nu strivesc 
corola de minuni a lumii” e de întrevăzut şi o filosofie a 
valorilor in nuce. Autorul Poemelor luminii nu face decât 
să identifice „corola de minuni a lumii” cu valoarea ei 
supremă, omul având căderea doar s-o sporească cu 
lumina lui. Verbul „a spori” impune, aci, acel efort dinamic 
al conştiinţei de a actualiza umanismul. Ideea de om ca 
valoare absolută este imperativul acestui nou umanism al 
epocii moderne, pe care Blaga îl exprimă şi ca filosof al 
valorilor. 

Pentru poetul român, ca şi pentru filosofii culturii din 
secolul al XX-lea, fiinţa umană e ceva mai mult decât fiinţa 
totală a omului ca atare. Stăruie în ea un îmbietor 
„dincolo”, o aspirație spre Absolut care sfidează limitele 
orizontului empiric şi oare face, vorbind în termeni blajini, 
transcendentul să coboare. Relaţiile tensionate ale 
individului cu Marele Anonim închide, dar şi deschide 
acest orizont al „cercului strâmt”. 

Deşi recunoaşte existenţa unei „cenzuri 
transcendente” ce se exercită asupra voinței de împlinire a 
omului, Blaga nu-l închide totuşi pe om în ordinea cosmică, 
precum vechii inzi, nu-l consideră armonizat cu ea, ca 
grecii, nu-l idealizează, ca Renaşterea; îl sustrage zonei 
pesimiste schopenhaueriene sau celei a raţiunii pure 
kantiene.  Reintroducându-l în câmpul valorilor, el îl 
situează, de fapt, în tărâmul heideggerian al Seinstrage- 
ului, adică a interogaţiei asupra fiinţei. 

Gândirea blagiană se mişcă în albia modernă a 
filosofiei culturii, care are ca idee axială ideea de valoare, 
de ansamblu dinamic al relaţiilor de valori 
(Wertbeziehung) şi de joc dialectic valoare-limită. Se ştie 
că de la Dilthey, care Impune conceptul de Erlebnis 


(trăire), de idee a vieţii, şi până la neokantienii de felul lui 
Rickert sau până la filosofi influenţi de talia lui Simmel, 
Scheler şi Ortega s-a promovat insistent conceptul de 
experienţă trăită, luată în totalitatea ei, și de semnificaţie, 
de spiritualitate bazată pe vitalitate. 

Fireşte lui Dilthey i se aduc amendamente specific 
bân-giene. Trăirea este una din structurile acceptabile în 
artă, dar numai condiţionat, printr-o expresie „artistică”. 

Pentru a deveni artă trăirea trebuie scoasă din 
orizontul lumii date şi transfigurată astfel ca să 
dobândească o putere revelatorie în raport cu cel de-al 
doilea orizont: cel al misterului, în mod constant 
operatoriu este, la Blaga, dualismul de orizonturi al 
conştiinţei umane şi transfigurarea trăirii, a experienţei 
psihobiologice complexe în tipare stilistice. 

Relevând rolul central-structural al valorii (prin 
intermediul ei se selectează esenţialul, se constituie 
ansamblul, se organizează evoluţii, se asigură accesul la 
ceea ce este suprasensibil şi transcendental, după cum 
observă George  Us-cătescu, vezi Ontologia culturii, 
Bucureşti, 1987, p. 55), filosofii culturii au acreditat un 
univers autarhic al valorilor, deosebit de cel al lucrurilor. 
Putem vorbi, cu Nicoiai Hartmann şi Max Scheler, de o 
„existenţă în sine a valorilor”, despre un univers autohton, 
despre „un fenomen aprioric de valoare”, despre o ierarhie 
valorică ce impune un plan axiologic, ce nu recunoaşte o 
ordine extrinsecă, ci numai una intrinsecă, monadologică. 

Lucian Blaga se apropie de marii filosofi ai culturii 
prin recunoaşterea faptului că „conştiinţa noastră se 
afirmă într-un climat de valori”, că omul este o 
complexitate spirituală şi biologică, un „nod cosmic”, în 
care există şi factori inconştienţi şi factori condiţionaţi de 
substratul ultim, Anonim, că există valori-terminus şi 
valori-mijloace (în sensul lui Weber). Blaga consemnează 
cu deplină luciditate şi faptul că teoriile care vor să 
tălmăcească natura şi substratul valorilor sunt menite să 
depăşească într-un fel ceea ce se petrece în conştiinţa 


noastră. 

Valorile-terminus se pot impune fie ca valori 
„obiective”, fie ca valori „de sine stătătoare”, fie ca valori 
„absolute”. Există, însă, şi valori de ordine ontologică, 
„bunuri” pe care omul şi le creează singur în vederea unor 
plăceri. Opera culturală (artistică), bunăoară. Valoarea 
obiectivă, autonomă sau absolută apare ca o proiecţie 
subiectivă. „Bunul obiectiv” e declarat, printr-un proces de 
iluzionare care îi asigură şi un maximum de eficienţă, de 
„evidenţă axiologică”. 

Marele Anonim ne izolează de mistere, valorile de 
origine abisală sunt astfel ineficiente pentru obţinerea 
cunoaşterii misterului. Totuşi ele sunt prefăcute în cele din 
urmă 

În momente pozitive, în valori categorice ale 
conştiinţei; are loc nu doar o obiectivare ci o adevărată 
conversiune: ceva „limitativ” se preface într-un ce 
„pozitiv”. 

Jocul dialectic al valorii şi limitei nu are un caracter 
închis, ci unul deschis. Lucian Blaga corectează definirea 
valorilor ca un reflex al absolutului sau ca idei platonice 
proiectate în oglindă. „Concepţia despre  întretăierie 
finaliste în existenţă îngăduie însă şi o altă deducție a 
valorilor cruciale. Aceste valori sunt pozitive, deşi izvorăsc 
din tendinţa netă de a ne limita şi de a ne înfrâna în 
posibilităţile noastre. Ele sunt pozitive, nu fiindcă ar fi un 
reflex oglinditor al unei transcendente, ci fiindcă prin ele 
se salvează centralismul existenţei. Deşi limitative, aceste 
valori reprezintă un ce pozitiv, fiindcă sunt un compromis 
subtil şi rodnic între tendinţa cea mai secretă a noastră, 
tendinţa spre revelarea misterului şi Tendinţa Marelui 
Anonim de a-şi apăra poziţia culturală (Lucian Blaga, 
Opere, ed. L. Blaga, 10, Trilogia valorilor, Bucureşti, 1987, 
p. 63). 

Cultura este, pentru Blaga, o țesătură complexă de 
plăsmuiri printre care şi magicul. Asistăm la o 
desolidarizare netă de Leo Frobenius şi Oswald Spengler 


care vorbesc despre „sufletul magic” numai al unor culturi 
(hamită, arabă). El este, însă, sarea oricărei culturi, ţinând 
de însăşi substanţa ei. „Magicul nu participă la alcătuirea 
unei culturi sub forma unei funcţii categoriale, de natură 
stilistică abisală, ci exclusiv ca substanţă; magicul îmbibă o 
cultură, nu i se „întipăreşte”. O cultură se umple de magie, 
ca buretele de apă” (Ibidem, p. 293). În acest fel Blaga se 
raliază filosofiei actuale care desconsideră raționalitatea 
ca un criteriu, sine qua non al existenţei. 

Pretutindeni se manifestă o temă specific blagiană de 
subsumare a fenomenelor culturale categorialului sau 
generalului. Replica dată lui Rudolf Otto, autorul unui 
substanţial studiu despre sacru care îl preface într-o 
categorie apriori şi totodată obiectivă a sufletului uman, 
este deosebit de semnificativă. Nu s-ar întâmpla nimic, 
spune Blaga, dacă ideea sacrului n-ar fi nici categorie 
apriori, nici categorie obiectivă. Important e că ea are 
acelaşi titlu de legitimitate - ca oricare altă manifestare de 
cultură a geniului uman, că el izvorăşte din tendinţa fiinţei 
umane de a-şi revela misterul, în orizontul căruia îşi 
împlineşte destinul. Religia este e manifestare permanentă 
a acesteia, ca expresie a tendin 

tei spre autototalizare sau autodepăşire a limitelor în 
raport ideal cu ultimele coordonate ale orizontului 
misterelor existenţei. 

Refuzul  categorialului în favoarea complexităţii 
psihobiologice a omului este spectaculos şi aduce nota 
blagiană cea mai originală în filosofia valorilor. El se 
concretizează în lepădarea de Kant şi acceptarea mai 
subtilului Nietzsche. Argumentul suprem al lui Blaga e că 
niciodată categoriile abisale nu pot avea caracter de 
generalitate (în ce priveşte genul uman); mai mult: ele n- 
au nici măcar tendinţa de a se generaliza. „Variabilitatea” 
este datul lor fundamentai. 

Conceptele categoriale nu ţin de textul realităţii, 
precizează în spirit nietzschean Blaga, ci de interpretarea 
textului. Spiritul ar avea, judecând după categoriile 


kantiene „o structură ireductibilă. Nietzsche vine să aducă 
lumina necesară în acest domeniu, coborând categoriile 
din zona logicii transcendentale în aceea a psihologiei 
complexe, care are să se ocupe de rostul şi geneza 
miturilor: „Categoriile nu mai stau într-o regiune 
abstractă; de norme ideale, necesare, într-o corelaţie 
sistematică sau dialectică între ele, ca ceva ireductibil, ca 
paradigme intangibile unei inteligenţe umane în general, ci 
sunt coborâte într-o regiune de viaţă sufletească - 
biologică, foarte complexă şi plină de contingente” (lbi- 
dem, p. 190). Categoriile, în înţelegerea lui Nietzsche, sunt 
expresii ale accidentului, nu ale necesarului. Sistemul 
categoriilor conştiinţei este un sistem deschis, la care se 
mai adaugă atât de bâagiana garnitură a categoriilor 
inconştientului, care are menirea de a modela plăsmuiri 
prin care fiinţa umană încearcă revelarea misterelor. 

Or, aceste categorii abisale nu pot fi decât variabile. 

În ipostaza sa mai particulară de filosof al artei Blaga 
amendează - de astă dată - evidenţa cartesiană a 
conştiinţei ca punct arhimedic al cugetării umane. Sunt 
alungaţi energic câţiva zgârie-nori metafizici, „ego 
cogitans”-ul lui Descartes fiind considerat valabil numai 
atâta timp cât conştiinţa se contemplă în mod narcisist pe 
sine. E de ajuns însă ca conştiinţa să se situeze în orizontul 
misterului ca acest „ego cum cogitans” să se pulverizeze şi 
să se problematizeze. 

Cultura nu este expresia diferenţei „omului” de 
animal, ci este semnul vizibil al unei mutaţiuni ontologice 
în cosmos, dincolo de animalitate şi spirit. Mutaţiunea 
aducătoare de noi rânduieli şi finalisme metafizice apare 

Dlrii în fiinţa umană a unui nou orizont: orizontul 
misterului. Nu e vorba, însă, de un sfârşit, asemenea 
revărsării Dunării în mare, ci mai degrabă de un început, 
de un izvor, de o alfa, de un „origo” în care se obârşesc 
toate procesele specific umane. Misterul este, la 
majoritatea filosofilor, o „idee-limită” ce încheie procesul 
teoretic. „După concepţia noastră însă, îşi precizează 


Blaga delimitarea netă, misterul e altceva: el e orizontul, 
propriu, iniţial, al modului de a exista specific uman” 
(Ibidem, p. 516). El vine din adâncimi, din fiinţa 
preomenească,  înfiripându-se nu doar prin actul 
teoretizării, ci printr-o  mutaţiune existenţială. Este 
izbucnirea cu deosebită putere demonică nu a unui mister 
obişnuit, ci a unui protomister venind din zona originară a 
fiinţei şi instituind o rânduială metafizică ce ne stăpâneşte 
tiranic. Arta nu ne e decât expresia plenară a existenţei 
omului în orizontul misterului, opera de artă fiind 
depozitara obiectivă a unor acte revelatorii, ce au loc în 
acest orizont. „Omul” sa poate pierde în trăirea amfibică a 
celor două orizonturi, el fiind şi nefiind acolo, de aceea, 
opera de artă îl readuce în situaţia, neechivocă, de a fi 
OI. 

Ca filosof al artei, Blaga prezintă şi o scară a 
valorilor, categorisindu-le în: 

1. Valori polare (opera de artă se prezintă, să zicem, 
ca o creaţie spontană, şi ca o lucrare făcută; ea reprezintă 
un dozaj de mister şi de revelare sensibilă, o unitate şi în 
acelaşi timp o multiplicitate); 2. Valori vicariante (valorile 
întemeiate pe categorii stilistice specifice tuturor 
creatorilor colectivității, adică înlocuibile); 3. Valorile 
terțiare (cele ce aparţin exclusiv sensibilităţii: ritmul, 
proporția, armonia, metaforismul propriu-zis, complexul 
intropatic); 4. Valorile flotante (valori sintetice în care 
artele dialoghează, concurează şi se suprapun); 3. Valori 
destinate să dea relief celor esenţiale (cadrul, tabloului, 
forma tipografică a poeziei, postamentul statului). 

În sfârşit, încă o delimitare categorică a filosofului 
valorilor Lucian Blaga: el concepe opera de artă nu ca pe 
„un cristal” sau ca pe „un organism” (în sensul lui Oskar 
Walt-zer), ci ca pe un „cosmoid”, în care se exprimă o 
garnitură bogată de elemente sensibile şi categorii între 
care şi cele abisale şi care apare ca „o matrice 
cosmogenetică suficientă sieşi”. 

MIHAI CIMPOI 

Aşadar, prin accentele puse pe tendinţa spiritului 


uman de a fi mai mult decât ceea ce prezintă persoana 
umană ca atare, pe jocul dialectic al valorii şi limitei 
(„conversiunea  transcendentă” a  „limitativului” în 
„pozitiv”), prin acceptarea categorialului nietzschean şi nu 
celui kantian, pe „autonomia” universului valorilor şi „viaţa 
sufletească, foarte complexă şi plină de contingenţe”, pe 
trăirea transfigurată „artistic Lucian Blaga se impune ca 
un reprezentant de seamă al filosofiei valorilor. 

Totul este privit însă din perspectiva specific blagiană 
a orizontului misterului. 

ADDENDA 

EMINESCU ŞI BLAGA 

Eminescu face parte, bineînţeles, din categoria rară a 
poeţilor nepereche ce se identifică pe firmamentul culturii 
universale cu strălucirea singulară ca intensitate şi putere 
de vrajă a aştrilor. Exister. [a cosmică a acestora are şi 
darul de a constela, adică de a aduna în jurul lor adevărate 
galaxii, care în! tr-un limba. mai împământenit înseamnă 
familiile spirituale. 

Or, chiar un astru nu poate exista fără un câmp 
gravitațional, fără acea interacţiune energetică ce asigură 
poziţia sa axială. 

Lucrul este inevitabil într-o cultură sau în culturi, 
unde funcţionează activ principiul atacului şi răspunsului: 
al influenţei directe şi orizontului de aşteptare, al 
afinităţilor elective şi întregirilor sau complementărilor 
organice, într-un cuvânt, al întâlnirilor temeinice care, 
după părerea filosofilor culturii, generează paidele, 
arealurile, spaţiile geopsihice. 

Este suficient să ne amintim în acest sens de Goethe 
şi Schiller, de Puşkin şi Lermontov, de Poe şi Baudelaire, 
de Gongora şi Lorca (a fost nevoie de 300 de ani pentru ca 
gongorismul să fie valorificat şi impus ca formulă) sau de 
Lorca şi Jiménez („andaluzul andaluz” îl completează, 
astfel, pe „andaluzul universal”). Sunt exemple care ne 
oferă spectacolul atât al unei întregiri în acelaşi context 
istoric şi cultural, cât şi în diferite epoci şi arealuri. Deci 
avem de a face cu o vecinătate electivă şi deopotrivă cu o 


reactualizare a unei personalităţi prin altă personalitate 
(cazul Gongora - Lorca) sau cu o proiectare a unei 
personalităţi pe ecranul alteia indiferent de timpul şi 
spaţiul care-i apropie sau îi desparte. 

Cazul Eminescu - Blaga ilustrează anume o astfel ele 
complementaritate organică la o distanţă de numai câteva 
decenii pe temeiul congenialităţii, nu a unui epigonism de 
duzină sau al îmi eminescianism de suprafaţă. 

9! 

Apropierile s-au făcut timid şi neconcludent, deşi nu 
lipsesc nici observaţiile judicioase care adâncesc nespus 
de mult problema. 

S-au făcut, ce-i drept, paralele între poetul Eminescu 
şi poetul Blaga. Lipsesc, însă, exegezele privind 
similitudinile dintre personalitatea lui Blaga şi 
personalitatea lui Eminescu sub aspectul integralității lor 
structurale, nu al incidenţelor stilistice. 

Prin cuprinderea întregului univers, aceşti poeţi 
realizează, după credinţa lui Edgar Paipu, „supremul mesaj 
pe care din acest colţ al lumii ambii l-au adus lumii”. 
Viziunile „lacrimale” şi toposurile feminine ce transcend 
regimul organicului (tăcerea, mirarea) extind poezia 
propriu-zisă a lui Blaga până la proporţiile unui fenomen 
Blaga” (Lumini perene, Buc, 1989, p. 384). Formula 
exprimă, aşadar, adevărul despre personalitatea lui Blaga, 
dar o reduce oricum numai la un aspect al ei, dat fiind 
faptul că exegetul are în câmpul său de referinţă doar 
poezia. 

Actul justiţiar de repunere în drepturi a adevăratei 
valori a lui Blaga o face Constantin Noica într-un eseu 
intitulat iniţial Sistemul lui Lucian Blaga în lumina 
veacului XX. „Putem spune liniştiţi astăzi că secolul XIX 
culminează prin Eminescu, secolul XX prin Blaga. Dacă 
vibrația poetică a lui Eminescu ne tulbură mai mult, în 
schimb Lucian Blaga are unicitatea unei desfăşurări în 
jerbă, pe care nici Eminescu şi nimeni din cultura noastră 
nu o au. Nu ştiu nici aiurea să fie cineva care să creeze 


filosofie, poezie şi teatru la ultimul nivel, cu această 
perfectă autonomie a fiecăreia dintre cele trei direcţii de 
creaţie” (Istoricitate şi eternitate, „Capricorn”, 1989, p. 
178 - 179). 

Prin urmare, Constantin Noica este cel care duce 
paralela până în pânzele albe, adică până acolo unde se 
vede nu numai complementaritatea organică, ci şi tot atât 
de organicele deosebiri. 

Or, nu atât departajarea, oricât de legitimă ar fi, ci 
nuanțele sunt singurele în măsură să elucideze adevărul. 

Atât Blaga, cât şi Eminescu reprezintă tipuri 
universaliste de personalitate. Românului, după părerea 
aceluiaşi filosof, îi este specifică modestia care generează 
sentimentul proporţiilor mici. Inteligența hyperionică a lui 
Maiorescu şi sarcasmul care de asemenea se vrea superior, 
altitudinar al lui Caragiale ilustrează această modestie 
„românească”. 

Ce se întâmplă în secolul XX? 

Restrângând aria observaţiei la poezie, vedem cum 
Barbu şi Bacovia îngustează universul lor la aceleaşi 
proporţii mici, iar Arghezi explorează în chip alternant 
infinitezimalul (boaba şi fărâma) şi colosalul, cosmicul. 
Lucian Blaga este, de fapt, singurul care are sentimentul 
proporţiilor mari, titanice. Este, prin excelenţă, poetul 
preocupat de adânc, în particular de adâncul preistoric, şi 
de departe, în acelaşi timp şi de departele precosmic, din 
care izvorăşte „lumina dintâi”. 

O astfel de viziune cosmică şi  cosmogonică, 
alimentată cu prisosinţă de imagini arhetipale ce pun în 
ordine universul, evidenţiază modernitatea lui Eminescu. 
(Despre acest aspect al poeticii eminesciene lucruri 
fundamentale a spus regretata Ioana Em. Petrescu). Deci, 
prin prisma lui Blaga autorul Luceafărului îşi obţine 
reactualizarea dimensiunilor existenţiale ale operei sale. 

În ultimul timp eminescologia şi-a depăşit enorm 
clişeele, renunțând să-i mai ajusteze poetului un costum 
pestriţ, de arlechin, vorba lui Alain Guillermou, şi să-l 


mumifice în vechile stereotipuri care  absolutizau 
pesimismul său, din contră, socialul. 

S-a impus, astăzi, imaginea matinală a unui 
Eminescu, poet al Fiinţei: „Poezia lui Eminescu, spune 
Rosa del Conte în cartea sa Eminescu sau despre Absolut, 
răspunde unei nelinişti mereu actuale, pentru că este de 
natură metafizică”. (Ţinem să menţionăm în paranteză 
meritul lui Marian Papahagi de a readuce în actualitate 
această excelentă exegeză). 

Ei bine, Lucian Blaga este cel care, ca mare poet al 
luminii (cel mai mare poet al luminii din secolul nostru, 
după părerea noastră), complineşte sau chiar împlineşte la 
noi, această operă de cercetare ferventă a Fiinţei, de 
adâncire progresivă a metafizicului. 

Ca şi la Eminescu, dar pe temeiuri noi, la Blaga se 
instituie heideggerianul joc al închiderii în luminiş al 
Fiinţei. Capcanele ieşirii în Deschis se reactualizează, la 
poetul Luminii, prin raporturile cu Misterul, care într-o 
viziune „heideggariană” se revelează parţial şi se ascunde 
periodic. 

La Blaga este mai multă seninătate mioritică, este 
mai multă măreție şi sens pozitiv al căderii omului şi 
respingerii acestuia de către Marele Anonim, decât la 
Eminescu. Poetul Luminii caută şi valorifică pare-se mai 
activ posibilităţi!) Eului de a fi. 

7 - Lucian Blaga - Parec Hslaeul, Luclieritul, 
Mioriticul 

În interpretările fenomenologice, în ale lui Heidegger 
în special, orientarea apriorică spre valorile supreme este 
mijlocită de simbolul luminii. Svetlana Paleologu-Matta a 
demonstrat cu lux de amănunte cum se manifestă această 
orientare în poezia erotică eminesciană. Lumina ne duce la 
matricea Fiinţei, ne face să ne identificăm cu ea şi să 
revelăm sensul destinului. 

Viziunea asupra Fiinţei ca țulgerație strălucitoare 
apare cu o intensitate aparte la cei doi poeţi. La Eminesm, 
în Memento mori, gândurile-îngeri „prefăcute-n stele de- 


aajr până-la veciei uşă”, această Revelaţie de natură 
gnostică, ducând, în poemele de mai târziu, la viziuni sub 
semnul contradictoriului celui mai acut. Suferinţa, cauzată 
de dragoste şi de veşnică absentă a iubitei, ce deschide un 
gol ontologic, prilejuieşte tocmai jocul heideggerian al 
arătârii-ascunderii: „Că nu vrei să te arăţi / Lumină de- 
ndepărte / Cu ochii tăi întunecaţi / Renăscători din 
moarte!” 

Şi la Blaga lumina apare ca simbol al trăirii sub 
semnul Absolutului: „Lumina dragostei este un strop de 
lumină creată în ziua dintâi, din lumina aceea-nstelată 
adânc de viaţă” e poate chiar „ultimul strop din lumina 
creată în ziua dintâi”. Această precizare relevă tocmai 
deosebirea de Eminescu: lumina blagiană nu doar scoate 
Fiinţa în deschis, ci este semnul valorii supreme, al 
Purităţii absolute. Jocail arătării şi ascunderii fiinţiale 
traduce parcă principiul filosofic al plus-cunoaşterii şi 
minus-cunoaşterii, care presupune efortul de reducere a 
misterului cosmic la minimum şi fixarea lui „în maximul 
său de adâncime şi de relief”. Fisura tragică a întunecării 
sensului şi pierderii incertitudinii, atât de pregnantă la 
Eminescu apare atenuată, mulcomiz & tă, la Blaga: ea 
capătă sensul unei resemnări mioritice: „Spre care lumini 
vă duceţi şi spre ce abisuri? / Un singur gând mi-e rază şi 
putere: / O stelelor nici voi n-aveţi / în drumul vostru nicio 
ţintă, / Dar poate tocmai de aceea cuceriţi nemărginirea44 
(Stelelor). 

La Blaga scufundarea în lumina originară are, ca şi la 
Eminescu, semnificaţia mai adâncă de regresiune în 
preistorie sub semnul dacismului şi al mioritismului ca 
noţiune complementară a acestuia. Asemenea Daciei 
solare eminesciene necăzute în istorie, Dacia blagiană este 
un tărâm al începuturilor, invadat de iarbă înrourată şi de 
lumină aureolată, păgân, copleşit de instincte aprige, 
dionisiace. E o lume ce 

stăruie, marcată de taină, la frontiera dintre realitate 
şi legendă: „(Dacii cătau prin şuierul de brazi / să schimbe 


magic o viaţă în legendă, / în jurul regelui dansând pe 
cataligi, / frenetic, şi-n extaz” (Grădişte). 

Zamolxe este, la amândoi poeţii, un om-zeu ce 
sălăşluieşte între contingent şi cer şi în care se proiectează 
tensiunea sufletească a înşişi autorilor. Căderea în istorie, 
prin înseşi această deplasare temporală a sufletului său 
zbuciumat (frământarea adâncă fiind un dat ontologic al 
omului modern), aduce culori tragice, Blagianul Zamolxe e 
mai apropiat în acest sens de eminescianul Decebal decât 
de eminescianul Zamolxe: „Şi oare dumnezeul orb al său e 
altceva / decât ăst fel al firii şi al dacilor - / sălbatic, 
chinuit, orb, straniu şi veşnic frământat?”. Zamolxe are, la 
Blaga, ochii plini de vedenii, cumplite („mai trainice decât 
aceste stânci pleşuve”, mustrări „frământate cu pumnii”, 
temeri devastatoare, revelații amare ale singurătăţii („atât 
de singur că de mult uitat-am să mai fac deosebire / între 
mine şi-ntre lucruri”), porniri introvertite (întoarceri în 
sine, după cum zice el însuşi) şi extrovertite. El îşi concepe 
existenţa cereas-că-pământească doar ca un dialog cu 
Dumnezeu, care iarăşi apropie viziunea blagiană de cea 
eminesciană. În misterul păgân al lui Blaga apare, însă, şi 
o nuanţă distinctive, Dumnezeu fiind hipostaziat în 
multiplele înfăţişări ale naturii şi apărând ca un Mare Orb 
şi dus de mână de fiecare dintre indivizi: „Le-am spus: noi 
suntem văzători, / iar Dumnezeu e-un orb bătrân. / Fiecare 
e copilul lui - / şi fiecare îl purtăm de mână. / Căci nu eşti 
tu, Dumnezeule, ne-nţelesul orb, / ce-şi pipăie cărarea 
printre spini? / Nu ştii nici tu de unde vii şi unde mergi. / 
Eşti chinuitul gând strivit în gol”. 

Blagianul Zamolxe şi eminescianul Decebal deschid 
în zona lucifericului, având un suflet frământat şi o 
conştiinţă care problematizează intens. Conflictul dintre 
Zamolxe şi Mag, dintre Zamolxe şi mulţime apare, la 
Blaga, ca un conflict eminescian între geniul hyper-eonic şi 
„cercul strâmt”. 

Cele două universuri poetice - eminescian şi blagian 
- se aseamănă enorm şi prin conceperea lor ca o re- 
proiectare şi re-plăsmuire mitică a universului ca atare cu 


geneza, cu devenirea, cu cerul şi pământul şi cu celelalte 
două „dimensiuni” care completează tetrada 
(heâdeggeriană): zeii şi muritorii. Momentul genetic ca şi 
acela apocaliptic, extinctiv an o pondere specifică la cei doi 
poeţi. Blaga, însă, pune mai 

stăruitor accentul pe apocaliptic ca pe o esenţă 
primordială a lumii: „Realitatea e de natură apocaplitică, 
ştim că preciza el, adică: se desfăşoară în revelații de-o 
absurditate divină, în care fulgerător ghiceşti un înţeles pe 
care nu-l poţi prinde. Apocalipticul tinde să devină pentru 
mine o noţiune centrală, originară, de temelie - aşa cum 
pentru alţii au fost substanţa, ideea, voinţa, inconştientul 
sau durata creatoare” (Lucian Blaga, Ceasornicul de nisip, 
Bucureşti, 1973, p, 289 - 290). 

Eminesciene sunt la Blaga şi oglindirea în alţii, 
proiectarea în chipuri fantomatice, identificările mistice cu 
duhul pământului sau cu alte esențe arhetipale. Personajul 
din Ivanca (Fapta) este înconjurat de o galerie întreagă de 
urmaşi întruchipaţi: „Adevăr grăind toţi aceşti cocliţi, 
trebuie să fie moşi şi strămoşi de-ai mei: o garnitură 
întreagă, pestriță, spurcată, glorioasă. Parcă aş fi între 
două oglinzi şi m-aş vedea de nenumărate ori. Dacă 
adăunăzi aş fi fost mai mare, aş fi venit cu sutele - la 
această sărbătoare a recunoaşterilor. Oh „da - e grozav”. 

Spiritul eminescian a deconcertat în faţa „încâlcirii 
enigmei” („ci mai mult o încifrează cel ce vrea a descifra”, 
astfel e privită cartea existenţei); spiritul biagian 
receptează mai senin ascunderea sensului: „Caut, nu ştiu 
ce caut. Sub stele de ieri, / Subt trecutele, caut / Lumina 
stinsă pe care-o tot laud” (Lumină de ieri). 

Deşi e cuprins de spaimă în faţa Marelui Anonim ce 
întruchipează principiul metafizic absolut, eul biagian nu-şi 
cenzurează elanurile, traducând - iarăşi - un cunoscut 
principiu filosofic: „Raportul dintre cunoaşterea 
individuală şi misterul existenţial e reglementat dintr-o 
profundă ontologică iniţiativă anonimă”. Este aici, după 
cum zice Noica, un raport răsturnat: „nu subiectul 


cunoscător este prost înzestrat pentru înţelegerea 
misterului ultim, ci Marele Anonim este cel care pune o 
cenzură între el şi cunoaşterea omenească”, apărându-se” 
parcă de aceasta” (Istoricitate şi eternitate, p. 136). 

Iminenţa golurilor existenţiale Blaga o resimte cu o 
intensitate eminesciană: la el, însă, se aprind spontan 
uriaşe flăcări ale senzorialului. Efectul recuperării vine 
neîntârziat, însuşi poetul  recunoscându-şi, într-o 
însemnare confesională, darul de a-şi converti tristeţea 
metafizică în beatitudine: „Viaţa izbucneşte cât patru 
anotimpuri. Atari avânturi au 

darul să-mi apropie, prin contrast gândul morţii. În 
stări de exuberanţă şi turmentare gândul nefiinţei îmi este 
suportabil. El nu mă mai atinge decât cu melancolii de 
natură lirică, stinse ca subt surdină. lar asemenea 
melancolii dau relief înseşi stărilor mele de beatitudine”. 

Există, deci, o vară senzorială blagiană, chatarctică, 
pe care nu o vom întâlni la Eminescu. 

Cei doi se apropie totuşi în planul valorificării în 
pozitiv a golurilor, a „desăvârşirilor în rău”. 

O asemenea transcendere senin-mioritică a gândului 
Nefiinţei e asigurată de o permanentă predispoziţie de a 
spori cu propria lumină a lumii taină şi de a îndumnezei 
totul. „Diferenţa ontologică” dintre omenesc şi divin, 
dintre hyperionic şi terestru e repudiată. 

Astfel, ceea ce, la Eminescu, este pură întoarcere la 
origine, în Mo tempore, la Blaga e acţiune de sacralizare: 
lisus înfloreşte în cireşi, Zamolxe îl aduce pe însuşi 
Dumnezeu, iar Pan desferecă tainele Naturii, lumina 
florilor „peste măsură de mari”, care sunt „aureole 
pierdute pe câmp de sfinţii trecutului” şi descifrează tâlcul 
sibilinic al umbrelor veşnice. Drama lumii moderne e 
generată de moartea acestui zeu. 

Simplificând lucrurile, trecând peste nuantele 
distinctive, unele de esenţă, se poate rezuma că 
blagianismul poie-tic este un eminescianism potenţat cu 
orizontul apocalipticului şi, în genere, al misterului. 


BLAGA ŞI GOETHE 

Între lumea romantică, impulsionată de fenomenul 
originar al lui Goethe şi lumea fără nume a lui Blaga ce 
reproduce mereu tiparele divinității şi arhetipurile, este o 
filiaţie directă. Transpare, în apropierea familiară de 
această „metodă” goetheană, aspiraţia organică blagiană 
de a gândi intuitiv şi de a-şi vedea plăsmuirile cu ochiul 
său interior. Blaga este preocupat, ca şi Goethe, de a găsi 
îndărătul tuturor fenomenelor percepute sensibil un 
„fenomen originar”, un nucleu al generalului din care 
porneşte, „sub reguli şi legi înalte”, întreaga organizare a 
lumii. „Planta originară”, pe care Schiller în discuţia cu 
Goethe o trata ca o „idee” văzută, iar acesta din urmă ca 
„O vedenie” în sensul platonician (autorul lui Faust o vedea 
pur şi simplu), pare o plăsmuire hibridă care, după cum 
observă Blaga, pluteşte fără patrie între abstracţiuni şi 
intuiţie. Este ceva monstruos şi irațional, care nu se 
împacă cu logica... Şi totuşi, metoda goetheană o 
înţelegem: ea ne este omeneşte aproape, ea răspunde unei 
nevoi organice de a ne orienta nu numai abstract, ci şi 
intuitiv, în multiplicitatea complicată a lumii” (Opere, ed. 
D. Blaga, vol. 7, Bucureşti, 1980, p. 211). 

Aerul fratern cu care vorbeşte despre forma 
fundamentală (Urphoenomen), despre planta originară 
(UrpOanze) din care au derivat apoi toate plantele este 
dictat de cel puţin trei raţiuni. Prima este că Goethe 
plăsmuieşte „fenomenul originar” prin intermediul 
analogiilor. A doua e că el este o vedenie de natură 
intuitivă, nu abstractă, „înțelegerea” lui cu ajutorul 
intelectului pur ar duce, după propria expresie a lui 
Goethe, la o stare de nebunie. Fenomenul originar trebuie 
văzut cu ochiul interior în felul în care vede Platon „ideile”, 
spune Blaga precizând că trebuie să te apropii de el nu 
oricum, ci cu un sentiment de adoraţie. Cel de-al doilea 
raționament este polaritatea ce poate fi surprinsă, cei doi 
termeni contrastanţi condiţionându-se şi determinându-se 
reciproc: lumină şi întuneric (în cazul culorii) contracţiune 

expansiune. „Foaia originară” se contractă sau se 
dilată pentru a produce celelalte părţi integrante. Prin 
această polaritate generatoare de optimism Goethe se 
deosebeşte de Platon, la care ideile sunt de o imobilitate 
absolută. 

Şi în aceste consideraţii găsim aceeaşi predilecție 
blagiană pentru viul opus mecaniscuiui şi staticului, ca şi 
pentru intuitiv opus abstractului. 

Moartea lui Pan, survenită în lumea modernă, 
înseamnă fireşte şi amurgul gândirii mitice. Aceasta este 
salvata, însă, de poeţii de rasă şi de geniile filosofice sau 
ştiinţifice. Creaţia mitică şi gândirea abstractă se întâlnesc 
într-o combinaţie hibridă ce dă naştere „gândirii mitice” 
care le ţine în echilibru. „Un poet pus faţă în faţă cu 
puterile lumii şi ale vieţii şi dacă nu vrea să-şi dezmintă 
menirea creatoare, nu poate să gândească decât mitic” 
(Ibidem, p. 288). 

Prin urmare, gândirea poetică autentică este o 
gândire mitică prin definiţie şi modelul invocat este de 
asemenea Goethe, cu teoria culorilor concepute ca 
produse simple ale celor două elemente ireductibile aflate 
în luptă: lumina şi întunericul. Prin ireductibilitatea lor ele 
trimit la toate cos-mogoniile mitice ale antichităţii. 

Goethe este, apoi, superior gânditorilor, serafici sau 
îndrăciţi, ai timpului său prin accentul decis pus pe 
creație, pe caracterul eminamente plăsmuâtor al geniului. 
Blaga admiră la autorul lui Faust ceef ce el a râvnit şi a 
realizat pe deplin: consubstanţialitatea cu Demiurgul. 
Ziditorul lumii este creatorul imitat în gesturile sale de 
poetul de geniu. Prin Faust, ca ipostază concretă, activă a 
acestuia, Goethe relevă însuşirile cele mai demne ale 
divinității care, după Blaga sunt creaţia, productivitatea, 
acţiunea şi fapta. „Nu e decât un omagiu fără reticenţe 
adus geniului, dacă Goethe îl caracterizează prin același 
dar al creaţiei, pe care, crescut dincolo de orice măsură, îl 
găseşte şi în divinitate” (Ibidem, p. 336). Am subliniat 
înadins cuvântul acelaşi în textul blagian spre a evidenția 


indiscutabila modelare. 

Demonicul, asupra căruia Blaga glosează îndelung 
este „ipostaza magică a divinității” care relevă în chip 
nuanţat esenţa ei contradictorie şi permanenţa creaţiei. 
Poezia nu este decât exponentul demonicului revelat şi 
manifestat în creator; ia parte la lucrarea demonicului ca 
şi „umbrele din peştera lui Platon ia existenţa şi fiinţa 
ideilor ce trec pe la „gura peşterii”. 

Prin mitul demonicului, superior acelui „nu ştiu ce” 
(nes-cio quid) care ar face farmecul artei după unii 
teoreticieni de azi, Goethe valorizează întunericul, clar- 
ofoscurul, vagul. adică starea de indeterminare, de criză. 
Aşa cum relatează Bekermann, secretarul lui, demonicul 
ca taină pecetluită a vieţii, „caută cu preferinţă epoci 
tulburi” şi „personalităţi de mare format”. Mediul său 
matern este întunericul, a cărui forţă imanentă se 
dovedeşte a fi. În acelaşi timp este un semn al 
transcendenţei în care se instalează spiritul poetului 
posedat de puterea creației. El  sălăşluieşte în 
personalităţile de excepţie (la cei citați mereu de Goethe - 
Rafael, Mozart, Byron, Blaga mai adaugă pe Rimbaud, 
Verlaine, Gauguin, Van Gogh, Radiguet) ca însemnul unei 
fatalităţi implacabile, determinând destinul lor tragic, viaţa 
scurtă, rapida mistuire, în ciuda acestei fatalităţi, ei sunt 
însă realizatori desăvârşiţi de întreguri. 

Într-un subcapitol al studiului său  Daimonion, 
intitulat Reprivire, BLaga trece rapid peste o afirmaţie a 
lui F. Gun-dolf relativ la rolul demonicului în viaţa geniului 
de la Weimar, pentru a contura tabloul mai articulat al 
ideilor lui Goethe asupra acestei teorii: 

1) Pe planul metafizic demonicul intră ca element 
paradoxal în panteismul lui Goethe. 

2) Pe planul istoric demonicul e un principiu 
supraistoric al apariţiilor istorice. 

3) Pe planul estetic demonicul rezumă mitic 
iraţionalul artei. 

4) Pe planul etic faptele izvorâte din demonic stau 


întrucâtva în afara legilor morale. 

5) Pe planul psihologic prin ideea demonicului se 
proiectează o vagă lumină asupra inconştientului. 

In teoria geniului, demonicul e un element sine qua 
non prezent şi activ în orice geniu. 

6) Pe planul filosofiei culturii demonicul este izvorul 
elementelor iraționale din orice cultură (Ibidem, p. 345 - 
34 (3). 

Totuşi, cele trei puteri care au format vectorul 
personalităţii goetheene, semnalate doar în treacăt de 
traducătorul în româneşte al lui Faust, ni se par că varsă o 
lumină cuvenită asupra modelului ontologic al eului 
blagian, el însuşi atât de  demonizat: „Fizionomia 
sufletească şi poezia lui Goethe stau sub stăpânirea lui 
Daimonion. Dar modul cum fizionomia aceasta se 
desfăşoară dinăuntru în afară, după o lege nece - 

sară cum se manifestă în realitatea exterioară 
străină, cum se adaptează acesteia sau cum o ocoleşte... e 
arătată prin Tyche, întâmplătorul... A treia, noţiunea 
Anangke... e constrângerea... porunca sau opreliştea dată 
din afară” (citatul e din F. Gundolf, Goethe, Berlin, 1920, p. 
15). 

În sfârşit, o obsesie goetheeană fundamentală care s- 
a tradus într-un topos mitopoetic fascinant - Mumele care 
„aşa cum le-a descifrat însuşi autorul lui Faust, sunt 
„principiul constructiv şi conservativ din care se naşte tot 
ce are viaţă şi formă pe faţa pământului”. Cel intrat în 
neființă se întoarce ca natură spirituală şi este transformat 
de ele într-o nouă făptură. Pentru Blaga, după cum am 
văzut, Mumele reprezintă tărâmul originar care mijloceşte 
legătura filială a omului cu Cosmosul-Mamă şi care 
protejează umbrele strămoşilor şi tiparele dintâi ale fiinţei. 
Este un întreg complex mitopoetic, foarte nuanţat prin 
acţiunile de impersonalizare ale eului, de cosmicizare şi de 
scufundare în adâncurile inconştientului, ale personanţei. 

LUMINI MODELATOARE (BLAGA ŞI BASARABIA) 

Fie supralicitată şi ridicata la rang de studiu serios în 


primul rând de comparatism şi critica sursieră, fie total 
neglijată (Mircea Eliade spunea că, în cazul romantismului, 
nu există influenţe, ci numai locuri comune), problema 
influențelor se impune în spaţiul unei culturi deschise spre 
altele culturi „ca şi în cadrul intertextual european sau 
universal. Scriitorii se întâlnesc oricum în zone de 
interfluenţă, alimentaţi de apele freatice ale tradiţiei 
autohtone sau chiar de râurile continentale ce străbat 
matrice stilistice eterogene. 

Nichita Stănescu făcea observaţia, aparent 
paradoxală, că poeţi naţionali sunt nu atât cei ce au un 
fond naţional foarte pronunţat, „ostentativ”, ci cei care au 
ca notă dominantă universalitatea: „Noţiunea de poet 
naţional pentru mine nu e reprezentată în special de Goga, 
ci de Bacovia, nu în mod special de Coşbue, ci de Blaga, nu 
în mod special de Vlahuţă, ci de Macedonski, nu în mod 
special de Aron Cotruş, ci de Ion Barbu. Spiritul naţional 
nu este totuna cu spiritul provincial. Națiunea există între 
alte naţiuni. Ea este măreaţă şi demnă în măsura în care 
îşi aduce o contribuţie majoră ia spiritul universal” 
(Nichita Stănescu, Fiziologia poeziei, 1990, p. 426). 

Poetul Necuvintelor reactualiza în fond cunoscuta 
disociere blagiană între influenţe modelatoare şi catalitice, 
între fondul naţional eminescian şi cel coşbucian. Satul 
românesc e mai bine reprezentat, din punct de vedere 
etnic şi spiritual, de Coşbue, la care materialul poetic e 
mai românesc decât la Eminescu. La fel temperamentul 
coşbucian e mai aproape de temperamentul țărănesc decât 
cel eminescian. „În Eminescu matricea stilistică 
românească, cu apriorismul ei profund inconştient, devine 
creator pe un plan major. Eminescu e de un românism 
sublimat, complex, creator. El e mai aproape de ideea 
românească; Coşbue e mai aproape de fenomenele 
româneşti. Coşbue ar reprezenta poporul romă-îiesc printr- 
un fel de consimţământ plebiscitar. Eminescu îl 

reprezintă printr-un fel de legitimism de ordin divin” 
(Trilogia Culturii, Bucureşti, 1969, p. 253). 


Dacă inducţiunile externe pot fi uşor clasificate în 
modelatoare şi catalitice, fenomenologia influențelor şi 
interfluenţelor în contextul unei culturi naţionale apare 
foarte complexă şi nuanţată, căci însăşi matricea stilistică 
impune autoritar similitudinile şi „locurile comune”. Însuşi 
Blaga explică anumite apropieri de alţi poeţi, găsite de 
critică, prin fondul mioritic comun şi nu neapărat prin 
înrâuriri reciproce. 

Prin complexitatea şi noutatea lui bizară Blaga nu 
este, însă, un model deschis, uşor asimilabil, ci unul închis 
mona-dic în sine, aproape inimitabil. Modelul po (I) etic 
eminescian este mai uşor de însuşit prin mijloace tehnice 
specifice şi puse la îndemână fără cifruri mai ascunse. Po 
(I) etica blagiană e, esențialmente, o po (I) etică a peceţilor 
tainei sub care este pus cuvântul şi făcut să alunece în 
tăcere. Blaga nu are un stil exteriorizat într-un relief 
material, ci unul care ţine de magmatic, de arderea 
interioară. Discursul se  îndrumează, după legi 
imprevizibile, dar urmând o  legitatelăuntrică, spre 
lejeritatea şi senzualitatea impresiei, spre intensităţile 
expresioniste sau spre calmul şi echilibrul clasificist- 
folcloric. Pe o versantă a sa, poezia blagiană este de o 
modernitate expresă, pe ici-colo factice „iar pe alta de un 
tradiţionalism organic de fond originar. Faptul i-a pus în 
mare încurcătură pe critici, care l-au circumscris anume 
celor două direcţii opuse. 

Impactul pe care l-a avut Blaga asupra poeţilor 
români de diferită orientare stilistică şi în diferite perioade 
ilustrează anume caracterul închis, autarhic al universului 
său poetic. Blaga este cu adevărat, poetul care pune, ca şi 
Marele Anonim considerat centrul existenţial al misterului, 
mereu limite, exercită o cenzură transcendentă asupra 
celui care caută să se apropie de el. Eminescu pare mai 
generos în a acorda şanse, deşi închide şi el căile de acces. 

Problema modelului po (I) etic Blaga (modelul 
intelectual va fi pus în discuţie cu mult mai târziu de Noiaa 
şi Papu) este abordată chiar în cea de a doua carte despre 
el apărută în 1940: Poezia lui Lucian Blaga şi gândirea 


mitică de Constantin Fântâneru. Câmpul de iradiaţie a 
influenţei blagiene este identificat chiar pe teritoriul 
limitrof al tinerei poezii contemporane lui: Vlaicu Bârna, 
Mihai Beniuc, Traian Che-lariu, Emil Giurgiuca, lon Sofia 
Manolescu, Grigore Popa. 

George A. Petre, Aurel Marin, în creaţia cărora sunt 
reluate topoi cu conotaţii mitice şi simbolizări ale 
elementarităţii (sânge, porni, ape, vânt, somn, şi, în primul 
rând, pământ). Influențele de felul acesta sunt considerate 
de Constantin Fântâneru simple mimetisme, căci tinerii 
poeţi care blagianizează în direcţia căutării semnificaţiilor 
în elemente nu posedă forţa de transcendere metafizică a 
imediatului, vitalismul şi magia pe care o are BLaga. 

Din epoca primelor evaluări ale operei blagiene face 
parte şi încercarea lui Ovidiu Drimba de a pătrunde 
efectele magice ale spaţierii versului după principiile 
tectonicii lui Oskar Walzel, cunoscut şi de Blagia. E vorba 
de o artă a dispunerii arhitectonice, folosirii tuturor 
efectelor versurilor lungi şi scurte, sau alăturării şi 
alternării acestora, repetării, distanţării şi separării unui 
cuvânt. Lungimea accentuează o  perpetuitate, o 
amplificare a liniştii, se obţine prin ritmul dacti-lic, 
scurtimea poartă sarcini de prea mult, de prea-încărcat, 
repetarea sugerează monotonia şi eternitatea sau „o 
nelinişte agitată până la tragic”. Distanţarea realizează cel 
mai fasciniant efect blagian: tăcerea. 

Verificările celor mai reprezentativi poeţi români cu 
demersul înnoitor al lui Blaga atestă aceeaşi încercare 
stăruitoare de explicare a efectelor magice greu reperabile 
şi a osmozei dintre tradiţie şi modernitate înfăptuite în 
formule absolut inedite. 

De la Nichifor Crainic, Demostene Botez, Emil Isac, 
Ion Vinea, Ion Pillat, Ion Barbu şi până la Nâehita Stănescu 
şi optzeciştii postmodernişti odiseea receptării lui Blaga 
oscilează între neacceptarea totală a rupturii cu 
ardeleanismul şi românismul, a „retoricii banale, uzitate şi 
uşoare” (Ion Vinea), şi constatarea noutăţii şi revelaţiei pe 


care o aduce Ardealul tradiţionalist până la conştiinţa că 
reprezintă „o complexitate de cultură şi influenţe” 
(Demostene Botez). Ion Barbu îl crede înclinat să enunţe 
raporturile universale într-un vocabular just şi pur (şi nu 
motivele de folclor românesc), în timp ce lon Pillat îl 
elogiază anume pentru capacitatea de a se apleca asupra 
„formelor străvechi, pline de fiinţa unor mituri pierdute, 
încărcate şi pietrificate de taine ce nu depăşesc, le dă viaţă 
într-o atmosferă de început sau de sfârşit de lume”). 

Receptarea lui Blaga în Basarabia are loc conform 
aceluiaşi scenariu al polarităţilor: în baza filonului 
tradiţionalist 

şi pe linia modernităţii esenţiale. a demersului său, 
impactul poeticii sale concretizându-se atât în influenţele 
stimulate de formele cunoaşterii paradiziace cât şi de cele 
ale cunoaşterii luciferice axate pe „o stare de criză” ce 
problematizează totul. S-ar putea vorbi despre trei Blaga 
în Basarabia: cel dintâi este al generaţiei poetice a anilor 
'30  (Costenco-Meniuc-lIsanos-Istru-Buzdugan); cel de-al 
doilea este al generaţiei lui Vieru, care redescoperă alte 
dimensiuni ale personalităţii lirice („personanţă”, satul ca 
tipar al veşnicie, principiul matern ai universului, în anii 
'60); în sfârşit al treilea Blaga se impune cu întreaga sa 
personalitate intelectuală şi artistică - cu românismul său 
aprioric, ca şi cu universalismul său - odată cu declanşarea 
procesului de Renaştere naţională basarabeană ia sfârşitul 
anilor '80 (conştiinţa unităţii spaţiului mioritic). Literatura 
basarabeană a anilor '30, care era marcată de ora stelară a 
găsirii rădăcinilor fiinţei româneşti şi care îşi construia un 
program estetic dintr-o aspirație faustică, eroică şi alta 
mistică, după cum preconiza Nicolae Costenco în 
manifestele fundamentale ale Vieţii Basarabiei, simţea mai 
familiare începuturile lirice blagiene. Zeul Pan revenea, 
plin de freamăt senzual, înrourat şi presurat cu polenuri, 
beat de lumină, în hăţişurile tainice ale codrilor Orheiului 
şi Lăpuşnei, în luncile fertile şi înţesate cu verdeață ale 
Prutului şi Nistrului. Odată cu el se instaura în poezia 


română din Basarabia, într-un puternic val recrudescent, 
stihialul,  ancestralul,  originarul în forme general- 
romantice sau vădit expresioniste. „Elegiacul păgân” 
Nicolae Costenco exalta. În faţa unei lumini molatice, 
lactescente, aţâţătoare de simţuri, în timp ce Magda 
Isanos se cufunda în puritatea ei cerească, descifrând în 
primul rând un mesaj al înnoirii, al „schimbării de zodii”. 
Paradiziacul blagian era preluat, astfel, cu avânturile lui de 
dezmărginire a firii în lumină, cu identificarea unui 
Dumnezeu descătuşat în suflet, cu revelarea unor semne 
simbolice în elemente. Totul sub semnul unei înfiorări 
panteiste, al unui legământ sacru cu lumea din jur, cu 
orizontul imediatului care consumă misterul existenţei fără 
transcenderi speciale. 

Senzualitatea debordantă creează în poezia lui 
Nicolae Costenco, care vedea, aşa cum spunea un alt poet 
basarabean începător atunci Sergiu Matei Nica, existenţa 
lui Dumnezeu „ca o stăpânitoare uimire, o uimire 
temeinică şi acordată până la timbrul cel mai dulce şi fin, 
un fel de argu 

ment ontologic instinctiv, răsărit după o eclipsă de 
cuget şi timp”, un univers paradiziac în care iubitul este 
chiar omul adamic, iar iubita este Eva: „Se-aud cum pasc 
sălbatici căpriori / Şi paşi abia simţiţi de fiare crude; / Un 
zumzet somnoros în jur se-aude / Şi harul Domnului prin 
flori” (În codru). Poetul basarabean are sufletul solitar- 
păduratic, ca şi autorul Poemelor luminii: „Aşa e târziu. S- 
au limpezit ape / Ce-au fost tulburi; con ture / Au îngheţat 
şi-n linii aspre a început să se sape / Singurătatea 
sufletului meu de pădure...” (La vârsta...) Atmosfera e 
rustică, invadată de explo-zii vegetale şi scăldată în 
purităţi primordiale. De altfel şi comentariul critic al 
colegului său, erijat în postură de critic, recurge la 
terminologia filosofică blagiană: e „o uimire născută odată 
cu vremea şi născută dintr-o intersecţie, dintr-o pauză 
nedefinită, între coexistenţa apriorică şi dezvăluirea 
misterului posterioric, un fel de semn de exclamaţie 


brahman, pe care urmează să-l atrofieze numai visul, şi nu 
visul cugetării, ci visul simţirii”. 

Nicolae Costenco rosteşte, în context basarabean, 
poate cea mai blagiană formulă lirică: „Misterul ni se dă 
cu stropul şi precaut'. De aceea caută stăruitor verticala 
prin care coboară transcendentul într-o poezie iarăşi 
expres blagian intitulată Sophianis: „Peisajul sufletului 
meu / E umezit de-o lună ireală. Sunt plin de-amurg, de 
umbre şi mi-e greu / De amintirea ta venită cu sfială”. 

Se ştie că Lucian Blaga vorbea despre perspectiva 
sofianică în Trilogia culturii, considerând-o ca potenţa 
creatoare a spiritualităţii ortodoxe, ca o determinantă 
stilistică inconştientă a culturii din estul şi sud-estul 
Europei: „Sofianică e pentru noi orice creaţie sau existenţă 
imaginară sau reala, care mărturiseşte despre un torent de 
transfigurare transeedentă, pornit de sus în jos. Sofianică 
poate fi deci o operă de artă, o idee speculativă, o trăire 
religioasă, o imagine despre natura, o concepţie despre un 
organism social, comportarea omului în viaţa cotidiană, 
etc. Toate aceste fapte sunt sotfianice în măsura în care ele 
ne relevă o transcendenţă coborâtă într-un primitor 
receptacul” (Trilogia culturii, Bucureşti, 1966, p. 179). 

La  basarabeanul Nicolae  Costenco perspectiva 
sofianică e senzulizată excesiv, transcendentul coborând 
prin trăirea vibrantă a iubirii: „Sunt tot precum un 
instrument ciudat / Pe care vântu-şi poartă mâna-ngustă. / 
în parcuri toamna a 

ADDENDA 

Incinerat / Regretul. Vraja nimeni nu i-o gustă: / Te- 
arăţi când înclinată-n dragul gest, / Când depanând a 
gleznelor albeaţă. / Peisajul sufletului meu agrest / Se 
împăinjeneşte ca de ceaţă”. 

George Meniuc era sensibil la o altă dimensiune a 
poeziei  blagiene: tristeţea metafizică, pricinuită de 
sfâşierile lăuntrice de cenuşa marilor îndoieli care 
bântuieşte sunetul, aspiraţia spre moarte, care-l însoţeşte, 
după cum observa Pompiliu Constantinescu, chiar şi în 
clipele de aparentă împăcare cu lumea. În eseul său 


Sentimentul morţii în poezie, publicat în Viaţa Basarabiei 
(nr. 12, 1938), George Maniuc prezintă liniştea mioritică în 
faţa fenomenului morţii ca fiind alimentată de conştiinţa 
„trecerii dincolo” ca simplă formă de continuare a 
existenţei, în imaterial: „E o dispariţie ce nu-i dispariţie. 
De aici izvorăşte acea evlavie caldă, resemnarea ca pentru 
dispariţie temporară şi deloc dureroasă”. Moartea 
ciobanului Mioriţei, brodată pe alegoria nunţii cosmice, 
produce o tulburare „nouă şi puternică” în interiorul 
poetului. Meniuc apelează la termenul Blagian de 
„revelaţie” sporită, ca dat ontologic fundamental: 
„Descoperirea marii dispariţii a prilejuit crearea baladei. 
Căci moartea nu se poate cunoaşte, ca şi viaţa, decât prin 
revelaţie. Nu numai, atât. Orice minune din natură o aflăm 
prin revelaţie. Aşa, în lipsă, umbli pe lângă miracole, fără 
să ghiceşti, fără să le pătrunzi substanţa”. Alături de 
„modelele” eminesciean şi arghezian de seninătate în faţa 
morţii, Meniuc citează şi „modelul* blagian din Gorunul cu 
precizarea: „Câteodată liniştea, apoi limpezimile pădurii 
aduc amintirea vagă de corespondenţă între moarte şi 
pace”. 

Blagiană este şi interpretarea metaforei în alt eseu al 
lui Meniuc, publicat în nr. 2 - 3 al Vietii Basarabiei clin 
1939, dovadă că scriitorul basarabean cunoştea bine şi 
împărtăşea postulatele exegezelor din Trilogia culturii 
(Orizont şi stil, Spaţiul mioritic şi Geneza metaforei şi 
sensul culturii, publicate în 1935 - 1937, şi articolele 
despre Goethe din Fenomenul originar: „Totul este 
metaforic. Zăcăminte metaforice zac îmbelşugate în popor. 
Poetul coboară în mijlocul neamului şi dezgroapă mitul 
naţional, structura internă, fenomenul tipic, das 
Urphănomen, singurul mobil ce intervine de fiecare dată la 
creaţiile spirituale. O creaţie, de orice natură ar fi, dacă 
nu-şi trage rădăcinile din mitul unui popor, unui continent, 
unei epoci, cum să reziste?” 

Fireşte, că la Meniuc sunt prezente foarte multe 
topoi (umbre, fantome străvezii, vânt, fumuri, tăceri, 


„obsesii” negre) ale simbolismului; cu siguranţă blagiană 
este însă atmosfera începutului reiterat, a „energiilor ce-şi 
cântă geneza, încet” „a „întoarcerilor către soare” şi a 
„arcadelor somnului”, şi a forţelor lor vii ce-l ţintuiesc pe 
poet de univers, a tiparelor armoniei. 

Vădit blagiene sunt, la Magda lIsanos, contopirea 
panteistă cu universul („Pot s-adorm de-acum lângă punţă, 
să mă acopăr cu marii munţi / şi cu pădurile...”), conf 
raternitatea cu natura („Sunt sora ierbii tinere de-afară”), 
vegetalismul senzual, deschiderile constante în „ciudatele 
ţinuturi ale luminii de nimic tulburate”. Întregul senzorium 
al poetei, deşi pus sub semnul dispariţiei tragice care avea 
s-o desprindă de „corola de minuni” a codrului verde, îşi 
găseşte statutul ontologic cel mai favorabil, mai matern 
într-o Ţară a luminii. E vorba, bineînţeles de chiar blagiană 
lumină dintâi, ca şi de toate începuturile lumii, natura 
nefiind altceva decât repetarea genezei: „Viaţa, nealzeşte 
începutul acesta, / ascultă numele meu de pe-acum sonor. / 
O pasăre zboară-n cea dintâi zi reprezentându-l” (Viaţă nu 
mă părăsi). 

Poeta nu are, evident, un adânc fior metafizic, 
însuşindu-şi mai cu seamă sugestiile paradiziacului 
autorului Poemelor luminii, ale îndemnurilor vitaliste, 
panrce pe care le reia într-o cheie mesianic-expresionistă, 
având senzaţia permanentă a unui început de veac. 
Adâncimea e obţinută totuşi acolo unde se configurează o 
poetică a tainei şi tăcerii, a sfârşitului prin contopire 
aproape mistică cu acestea: „Umbrele noastre-acum vor 
pătrunde / taina cea de pe urmă. Tăcere”. Încifratul „nu 
pot să ştiu” blagian proiectează, la Magda Isanos, o viziune 
tragică a singurătăţii devastatoare şi morţii iminente, care 
au marcat profund fiinţa poetei: „Cânt ca privighetorile 
oarbe. / Nu ştiu. Eu sorb cântecul sau el mă soarbe. Atât 
de sus mânălţam câteodată... Sufle-tu-mi arde de-o flacără 
înfricoşată. Ca rugul din care a vorbit Dumnezeu azi arde 
sufletul meu. Cred în zodie, în sfinţi şi minuni, / prieteni 
nu-mi împletiţi cununi. Cântecul e-n mine ca-n voi tăcerea” 
(Cânt). 


Din poetica lui Blaga se alimentează conştiinţa că nu 
cântecul rosteşte fiinţa, ci fiinţa e cea care îl rosteşte şi că 
apropierea de Dumnezeu nu dezvăluie taina, ci o învăluie 
şi mai mult: „Şi-n mijlocul cereştii mele spaime, / 
întrezăresc cuvintele de foc, / Cu care-ar trebui să dărâm 
lumea şi s-o 

creez la loc. // Apoi rămân singură. Nu ştiu nici eu / 
de ce mi-a vorbit din stuf işul aprins Dumnezeu”. 

Vladimir Cavarnali, premiatul Fundaţiei Regale Carol 
II pe '1938, autorul unui eseu despre Lucian Blaga, cultivă 
un expresionism extrem pe linia unui vizionarism 
tumultuos, incendiar, de speţă rusească: „Sub fruntea de 
vis moare o epocă, / Ca un mugure biciuit de fiorul 
crivăţului” (Viziune). Lumina are, la Cavarnali, sensul 
simbolic al unui început de lume nou, revoluţionar. 

În eseul său, publicat în Viaţa Basarabiei şi care se 
referă la ediţia definitivă a Poeziilor lui Blaga (el a fost 
preluat în ediţia specială Lucian Blaga, Chişinău, 27 
august 1992, p. 12), poetul basarabean evidenţiază 
labirintul poetie al lumii blagiene, sfidător de raţionalism, 
care îşi oferă „oarecum şansele de a te familiariza cu 
tainele lui”. Nu e un cer limpede, înstelat, ci unul 
hipostaziat în variante de seninătate provizorie, în vifore 
care se stabilizează, în ierburi, munţi, ape. Ca să-i înţelegi 
mai bine dramaturgia, filosofia, „trebuie să sesizezi şi să 
intuieşti ceva care ne vin din adânc”, „străfundurile 
ancestrale”, „alcătuirile din alte lumi”. În mod firesc, 
bolgrădeanul Vladimir Cavarnali focalizează în poetica 
blagiană ceea ce îi este apropiat structural: extraordinarii 
putere „de a preface omul, de a-l smulge din tină, de ai 
rupe vechea axă zoologică”. În mânuirea de către Blaga a 
acestei arme care face poezia vie şi creatoare de tinereţe 
şi de umanitate, Cavarnali întrezăreşte împlinirea unei 
misiuni cruciale. El însuşi a încercat să mânuiască această 
armă într-o poezie expresionist incendiară, paroxistică, 
luminătoare de zări întunecate. 

În cronica la volumul Poezii (1942), publicată în 


Basarabia literară ce a apărut în anii 1942 - 1943 la 
Bucureşti, Ion  Şiugariu, ardelean  „basarabenizat”, 
surprinde cu o intuiţie sigură de poet afin poetica 
dominantă a misterului, a cunoaşterii absolute; Blaga 
nefiind un prizonier al sentimentalismului tradiţional şi al 
imediatului senzaţional, ci un poet al neliniştii metafizice, 
al unui paradis, al unui paradis pierdut sau ascuns în 
spaţiul mut al veşniciei: „Izvorâtă din nelinişti şi nostalgii 
metafizice şi aducând o concepţie proprie asupra vieţii şi a 
lumii, în întregime pătrunsă de fioruri şi tremurări tainice, 
opera poetică a domnului Lucian Blaga, perfect acordată 
cu opera filosofică şi dramatică, ni se înfăţişează ca o 
plângere lină şi continuă la porţile unui paradis ascuns în 
eterni 

tate. Mobilul ei esenţial nu este nici senzaţia 
imediată şi nici sentimentalismul tradiţional, nu 
neplăcerile, sau bucuriile zilnice legate de traiul şi 
experienţa anilor, ci setea niciodată potolită a Unei 
împliniri imposibile. 

Setea de un mereu „altceva mai lămurit şi mai 
limpede”, care e chiar setea de absolut, sfâşie sufletul 
poetului şi îl cufundă zilnic în apele incertitudinilor. „Dar 
fiindcă Necunoscutul şi Taina rămân veşnice, fiindcă totul 
se învăluie în ceaţă ca în ziua cea dintâi, gândul se îndoaie 
şi se resemnează, nu strigă şi nu se revoltă”. 

Creator de univers, ca şi Eminescu, Coşbuc, Goga şi 
(mai încoace) Arghezi şi Barbu, Blaga se singularizează şi 
se personalizează prin atitudinea pasivă şi participarea 
conştientă la „neînţelesul lumii”, în care e întovărăşit de 
întreaga fire înconjurătoare. 

În viziunea cronicarului Basarabiei literare, Blaga 
serveşte drept model poeţilor contemporani prin formula 
liberă, ce nu cunoaşte încorsetările ritmice şi tehnice, ci 
numai o curgere calmă. Ion Şiugariu îl crede pe Blaga un 
poet inegalabil în felul de a dispune de „o atât de bogată 


resursă de imagini personale” (Basarabia literară, 1942, 
nr. 28, p. 4). 

Un Blaga al tărâmului mumelor şi izvoarelor, al 
ochiurilor cunoaşterii ce se deschid în fântâni, al dorului- 
dor şi al veşniciei ce s-a născutlia sat se conturează în 
sunetele discrete, cu surdină mioritică, ale liricii lui 
Grigore Vieru, care-i consacră şi Un poem revelator în 
volumul său Numele tău (Chişinău, 1968): „Numele: acest / 
are ceva în el / care sună nespus de frumos - /e ca şi cum / 
boabele copiilor, / semănându-ne de Anul Nou, / s-ar lovi 
de trupul viorii, // Numele - acest / are ceva nespus de 
limpede-n el - / e ca şi cum ite-ai uita la o stea / prin altă 
stea. // Numele - acest are în el ceva tulbure de adânc - / e 
ca şi cum / te-ai uita în oglinda unei fântâni / prin altă 
fântână. // Numele - acest / e ca streaşină casei noastre - / 
pe fiecare literă a lui / rândurile îşi pot clădi / cuiburi de 
lut. // Lucian Bliaga” (Numele - acest). 

La acea oră istorică de nouă deschidere basarabeană 
spre cultura română, prima fiind cea din a doua jumătate a 
anilor '50 când începeau să apară clasicii, numele Blaga nu 
putea fi pus în titlul unei poezii care făcea parte dintr-un 
ciclu de dedicaţii: Tudor Arghezi, Serghei Esenin, Federico 
Garcia Lorca, Maiakovski, Brâncuşi, Jon Druţă, dar era 
admis totuşi 

În context. În mod programatic Grigore Vieru cultiva 
modelul liric Blaga: un univers de frăgezimi şi purităţi 
primare, de arome ale zeului, de vibrații misterioase ca 
acelea ale viorii atinse de boabele aruncate de copii în 
dimineaţa Anului Nou, de limpidităţi stelare, de adâncimi 
oglindite în fântâni cea, la rândul lor, se oglindesc una în 
alta, de rândunici din streaşină casei, despre care însuşi 
Blaga spunea că repetă geneza. Pererâta poetului 
basarabean era văzut ca un al doilea Lancrăm: loc axial al 
universului, mediu matern al sufletului: „Aici în amurg pe 
faţă, ah, simţi / suflarea veciei / caldă şi odihnitoare / ca şi 
răsuflarea Mioriţei”. Transcendentul care coboară are, la 
Vieru, formă de divinitate  maternizată curgătoare: 


„Nemărginire de cer. / Stele de aur. / Există un singur 
drum: / Cel al miresmei de laur. // O dulce căldură de sus / 
Curge prin noapte. / Eu cred că sunt undeva / Şi stele de 
lapte” (Nemărginire de cer). Într-o poezie cu titlu atât de 
blagian Acasă, 1968, poetul aude cum „matinale să-cunde / 
picură, cling-cling, / pe coasele dezumbririi”. Dragostea e 
înţeleasă şi trăită de asemenea ca blagiana „stare aproape 
fără obiect” ca „ipostazie”, ca o putere impersonală ce 
devastează şi subjugă, ca o boală cosmică, ca un alter ego 
şi o emanatie materială-sufletească. Ea este cu adevărat o 
stare sufletească totală ce se configurează alternant, ca o 
succesiune de deal-vale, adică ondulat: „Vălură dorul / Des 
ca o iarbă, / Parcă răspunde, / Parcă întreabă” (Acolo pe 
unde); „M-am amestecat cu viaţa / Ca noaptea cu 
dimineaţa. // M-am amestecat cu cântul / Ca mormântul cu 
pământul. // M-am amestecat cu dorul / Ca sângele cu 
izvorul. // M-am amestacat cu tine / Ca ce-aştepată cu ce 
vine” (Cu viața, cu dorul). Tehnica folosită e cea condensat- 
folclorică a miniaturilor bla-giene, iar mişcările sufleteşti 
încete, surdinizate, somnolar-vegetale sunt plasate în 
interstiţiile dintre cuvânt şi tăcere. Blagianismul poetului 
basarabean este, în fond, al unei melodii sufleteşti pure, 
rostită cu şoaptă de rugă într-un spaţiu sacru. Prin aerul 
de sfinţenie poetul se leagă de mamă, pământ, cer şi 
iubită. 

Mioriticul  blagian se infiltrează în tonalitatea 
impersonală a poeziei lui Grigore Vieru, în tiparele eterne 
ale dorului, în cosmicul (= departele) îmblânzit, domesticit 
ca şi „diferenţialele divine”. 

Ca o contrapondere, pentru mântuirea de noapte şi 
suferinţă, poetul basarabean cheamă timpul originar, gest 
pe care-l 

făcea în mod obişnuit Blaga pentru a suprima hybris- 
ul trăirii şi a pune faptele şi mişcările sufleteşti într-o 
cumpănire liniştitoare, de esenţă mioritică: „Din ceasul 
acesta / de rouă mi-e sufletul / şi. trupul la fel. / Din nou 
sunt parcă născut / din ceasul acesta. / Bună dimineaţă, 


mamă! / Bună dimineaţă, lume! / Bună dimineaţă, 
nădăjduire: / pom aproape sălbăticit! / Rămâi! mai rămâi 
încă verde / o clipă, un ceas o zi. / Şi mâine, / mâine mă vei 
găsi oblindit / în răsăritul întreg, / în toată lumina 
neîncepută / a lumii / prin care palid va trece / secerea 
Lunii” (Bună dimineaţa). Mama lui Grigore Vieru este 
simbol al vetrei, al începuturilor, rădăcinilor fiinţei, al 
„aproapelui”, este Muma, iar maternitatea principiu 
suprem al existenţei cosmice, care asigură certitudinea 
identităţii ontologice, sufletul ei este un prea-suflet, ce 
atinge plenitudinea. Tot astfel apare mama în Hronicul şi 
cântecul vârstelor - e o întruchipare a originarului, fiinţă 
axială, „substanţă activă în jurul căreia luau înfăţişare 
palpabilă toate rânduielile vieţii”. „Mama era o fiinţă 
primară. Fine Urmutter, cum îi spuneam eu mai târziu, 
făcând uz de-un cuvânt nemţesc, ce mi se părea că i-ar 
cuprinde chipul şi cu instincte materne şi feminine 
preistorice. Preistorice în sensul deplinătăţii vitale, grele, 
masive”. Ca şi la Blaga, dar cu proiecţii simbolice sporite, 
mama este, în poezia lui Vieru, centrul universului, 
securizant, începător de fiinţă, valorizator, adică generator 
de sacru. Făptura ei este întruparea principiului spiritual 
ce leagă totul şi dă sens fiinţei: „Uşoară, maică, uşoară, / 
C-ai putea să mergi călcând / Pe seminţele ce zboară / 
între ceruri şi pământ. / în priviri cu-n fel de teamă, / 
Fericită, totuşi eşti / Iarba ştie cum te cheamă, / Steaua ce 
gândeşti” (Făptura mamei). 

Blagieni sunt şi alţii doi basarabeni ce-şi desfăşoară 
acum activitatea literară şi ştiinţifică în exil: lingvistul de 
reputaţie mondială Eugeniu Coşeriu în începuturile sale 
poetice publicate în Viaţa Basarabiei („Linişte. Pasărea 
Phoenix a trecut prin solitudini. / Moment unic. Moment 
bun. Şerpi de cer. / Arse câmpii au vibrat în latitudini: 
Pasărea tremură în izvoare şi-n eter” (Mimoza) şi 
Alexandru Lungu în Altceva decât umbra şi şapte poeme 
din volumul Ora 25, în care valorifică sugestiile trecutului 
lung ce se iveşte c-un capăt în aictul temporal, al liniştii ce 
mângâie lucrurile de la naşterea lor ca şi ale somnului care 


le leagănă - baco-vian - într-o învoială adâncă de plumb” şi 
ale umbrelor ce 

aduc solia morţii. Alexandru Lungu, care la apariţia 
volumului Ora 25, în 1947, îi producea lui I. Negoiţescu 
senzaţia că este menit să se realizeze în „fantasticul 
senzual, în complexele onirice”, în „viziunile stranii şi 
amăgitoare, nu străine de o anumită teroare personală, o 
stare de nevrozitate acută” (Scriitori moderni, 1966, p. 
396) blagianizată, aşadar, într-o notă nervoasă, cu un 
accent mai dur pus pe angoasa existenţială. Poemul are o 
structură rapsodică, reiterând motivul-cheie în proiecţiile 
progresive ale spaimei din lucruri: „E de ajuns ca ploile din 
pupile / să le scap căzând în miezul lucrurilor / şi târziul 
din degete / să-mi coboare pe faţa lor nevăzută: / atunci se 
sparge / legătura ascunsă cu centrul pământului / şi toate 
din jur / reintră în nucleul lor uitat / de sălbăticie 
nedumerită / de pace sfărâmată în căi neîntoarse - / pentru 
că eu sunt capul de pod / prin care îşi aruncă în lucruri / 
rănile şi sângele alb...” (Spaima din lucruri). 

De la Nicolae Costenco, George Meniuc, Magda 
Isanos, Alexandru Lungu până la structural-blagianul 
Grigore Vieru, şi până la postmoderniştii care îşi însuşesc 
expresionismul şi arta efectelor magice, arcul voltaic al 
prezenţei modelatoare catalitice al lui Blaga, înalt boltit 
deasupra poeziei românilor basarabeni, naşte o ontologie 
lirică semnificativă sub semnul paradiziacului, 
lucifericului, mioriticului. 

O particularitate aparte a procesului receptării lui 
Lucian Blaga în Basarabia o constituie valorificarea 
filosofiei şi a poeticii sale prin intermediul lui Nichifor 
Crainic, care după cum se ştie, a fost profesor de teologie 
la Chişinău. „A fost una din cele mai adânci, mai trainice şi 
mai mişcătoare legături ale mele cu discipolii”, astfel le 
caracteriza el în Zile albe, zile negre, caracterul relaţiilor 
sale cu studenţii, basarabeni (Bucureşti, 1991, p. 247). 
Există mărturii documentare, care atestă faptul că iau 
călătorit împreună prin Basarabia (avizatul cercetător al 


lui Blaga George Gană confirmă acest lucru), călătorie ce a 
generat referinţele blagiene frecvente la fântânile, casele, 
scoarţele basarabene şi bineînţeles la același ritm 
ondulant al peisajului est-moldovean. 

Călătoria acesta are o semnificaţie mai mult decât 
simbolică, punând în lumină un adevărat nod de implicaţii 
şi interferenţe ideologice şi estetice. Cuplul Blaga-Crainic 
se impune ca unul paradigmatic sau modelator, în termeni 
blagieni, atât pe temeiul programatic gândirist cât şi pe 
acela mito 

poetic. De altfel, cronicari neînsemnaţi de felul lui 
Emil Riegler (în Adevărul literar şi artistic din 4 februarie 
1903) sau mari critici de talia lui G. Călinescu (în Istoria 
literaturii române de la origini până în prezent) îi aşază 
adesea alături într-un context exegetic ce focalizează 
ortodoxismul, panismul, bizantismul sau eminescianismul 
celor doi posti. 

Printr-o refracție strategică, cu note particulare, 
împământenite, mai puţin încărcate de metafizică, Nichifor 
Crainic contribuie la configurarea unui Dumnezeu 
hipnotizat în spirit blagian, la un spirit evanghelic localizat 
şi bineînţeles - iarăşi în sensul lui Blaga - la conturarea 
programatică a fatalităţii etnice a categoriilor stilistice. 
lisus pogoară, la aceste îndemnuri, cu o aură de 
blaginătate cerească şi lumină” înnoitoare, în grâiele 
vălurânde al Basarabiei. Un astfel de  mântuitor 
„basarabenizat” (întâlnim la Nicolae Costenco, Via-dimir 
Cavarnali, Magda Isanos sau la Ion Buzdugan, cel despre 
care Crainic spunea; în Gândirea (1944, nr. 3) că este 
„dezvoltat pe linia unui autohtonism de culoare locală). 
„Basara-fcenii, credincioşi bisericii şi tainelor ei, scrie într- 
un articol programatic Vasile Luţean, ştiu să cotoare pacea 
blândului lisus pe pământ” (Viaţa Basarabiei, 1935, nr. 3, 
p. 3). 

Fireşte, Nichifor Crainic, îi „convertea” pe Blaga la 
programul său ideologic şi estetic, punând accentul pe 
„pământul răsăritean”, pe „largul fluviu de orientalism” 


ce” s-a revărsat în matca sufletului ancestral. 

Un caz de conversiune a interpretărilor blagiene ale 
ortodoxismului prin accentuarea şi absolutizarea „fondului 
nelatin” este serialul de articole la porțile Răsăritului de Al 
Al Leontescu. Serialul denotă că Lucian Blaga, era prezent 
şi în discuţiile filosofice despre creştinism, relaţiile dintre 
Orient şi Occident pe acest tărâm, specificul ortodoxiei 
ruse n modelul ortodox răsăritean. Era firesc ca în 
Basarabia, pământ românesc de margine nimerit în sfera 
de influenţă a Răsăritului, să se poarte astfel de discuţii, 
după cum era as domeniul firescului să se fi recurs la 
autoritatea filosofică indiscutabilă a lui Blaga. Prezenţa la 
Chişinău a doi distinşi oameni de cultură Nichifor Crainic, 
admirator printre altele al poeziei blagiene, şi Gala 
Galaction dădea, se vede, un impuls energic acestor 
discuţii în cadrul Facultăţii de teologie chişinăuiene şi în 
cenaclurile literare. 

In cutia de rezonanţă a dezbaterilor general- 
românsşti care sporau sunetele întrebărilor făţişe - Orient 
sau occi - ADDENDA 

dent? Orientalism sau europenism? Europeism sau 
românism? -, ca şi acelea ale răspunsurilor polarizate. 
Unul dintre protagonişti, Eugen Filotti, afirma decis în 
Cuvântul liber (1924), că lumina noastră vine din apus şi 
că numai în occidentali - zarea ţării, putrezite în organele 
sale vitale, neajunse la maturitate e de găsit soluţia 
mântuitoare. Celălalt angajat în discuţia, care nu era altul 
decât Liviu Rebreanu, pleda, în România, nr. I, 1924, 
pentru statornicia de sine a culturii româneşti exprimându- 
şi rezerve faţă de „europenizatorii cu orice preţ” care au 
oroare de tradiţie. Mihail Ralea, inclus în simpozion printr- 
un articol din Viaţa Românească (nr. 3, 1924), legitima 
doar contactul poeticii, ştiinţei şi tehnicii cu O'ceidentul, 
arta neputând fi decât națională. 

Angajarea în discuţie a marilor filosofi ai timpului C. 
Rădulescu-Motru, Mircea Florian, Nae Ionescu şi 
Constantin Noica aduceau trebuitoarele nuanţe întru 
despărţirea apelor de uscat. Eugen Lovinescu îşi expunea 


şi el atitudinea tranşantă faţă de ortodoxism în Istoria 
civilizaţiei moderne (vol. I) ca „factor de cultură 
cosmopolită şi ca duşman al artelor”, privind contactul cu 
apusul ca pe o reluare a adevăratei continuităţi etnice şi 
ideale, ca o soluţie eliberatoare de lanţurile spirituale 
invizibile ale Ţarigradului, Albosului şi Kievului. Mihail 
Ralea, revenit în discuţie printr-un articol publicat în 
Colinde (nr. 3 - 4, 1929), precizează că „românismul se 
învaţă prin europenism” şi că mistica distruge complet 
naționalitatea. 

Constantin Noica propunea, într-un articol publicat în 
volumul Acţiune şi reacțiune (1929), soluţia cea mai 
liniştitoare, încercând să pună în evidenţă rolul de 
mediatori ai Românilor, situaţia geografic şi istoric la 
răscruce între spiritul mistic al ortodoxiei ruse şi spiritul 
catolic al occidentului: „Prin aceasta, problematica 
spirituală românească devine reprezentativă. Orice 
conştiinţă care se liberează de lestul istoriei spirituale de 
până acum şi vrea să toarne în tipare noi şi proprii 
materialul de nelinişte pe care-l oferă creştinismul, ar 
trebui să intre în sfera de acţiune a soluţiilor româneşti. 
Orgoliului nostru naţional - cât este - această nouă cale 
pentru universalizare i se deschide” (citat apud Dreptul la 
memorie, Cluj-Napoca, val. IV, 1993, p. 344). 

In Basarabia, cea mai amplă intervenţie în problema 
discutată, o are Al. Al. Leontescu în serialul de articole La 

MIHAI CIMPOI 

Porţile  Rărăritului, publicat în revista Pagini 
basarakene (1976), care a apărut la Bălţi. 

Autorul, operând cu argumente pe care le oferă 
opera lui Rebreanu, Gib. Mihăescu şi Blaga, afirmă că 
numai cultura popoarelor crescute în spiritul creştin al 
Bizanțului ortodox poate fi de folos literaturii române, 
adevăratei literaturi, care să ne permită „intrarea în 
circulusul universal”. Asemenea literaturi ar fi cea rusă, 
greacă creştină, bulgară şi chiar polonă. Autorul atrăgea 
atenţia asupra confuziei ce se face în privinţa cuvântului 
„ortodoxie” care trebuie înţeles în sensul lui Dostoievski, 


pentru că ordodoxismul nu este totuna cu misticismul, 
după cum catolicism nu înseamnă naționalism. Jacques 
Maritain, bunăoară, este pe cât de mistic pe atât de 
raţionalist. Este limpede că Al. Al. Leontescu identifică 
ortodoxismul cu ortodoxismul creştin răsăritean, 
sprijinindu-şi tezele cu disocierile blagiene între 
categoriile organicului cultivate de ortodoxie (viaţa, 
pământul, firea) şi categoriile social-etatiste în care 
operează catolicismul (statul, ierarhia, disciplina, 
supunerea, militarea pentru credință) şi cele libertare ale 


protestantismului (independenta, convingerilor, 
deliberarea, problematizarea, hotărârea, datoria, 
fidelitatea). 


Blaga vorbeşte, se ştie, despre îmbinarea de 
transcendenţă şi organic în „realitatea noastră spirituală”, 
despre perspectiva  sofianică  (transcendentul care 
coboară), care ne pune pe noi. afirmă autorul, în zodia 
ortodoxiei ce cuprinde toate popoarele slave şi pe noi, 
românii. Al. Al. Leontescu crede, apoi, că formulei apusene 
„spirit latin şi idee catolică” trebuie să-i opunem formula 
românească „spirit latin răsăritean şi idee ortodoxă. 
„Nimeni, cu atât mai puţin Apusul, nu va câştiga dacă 
scriitorii români vor da valorilor creatoare româneşti „o 
măsură apuseană”. Din contra, câştigul va fi pentru noi 
toţi, când vom da apusului o „măsură românească”. 

Argumentul blagian suprem pe care Ai. Al. Leontescu 
îl foloseşte pentru a-şi susţine părerea este subconștientul 
care, după cum crede el, este o „intuiţie răsăriteană” a lui 
Blaga. Lucian Blaga este filosoful creştin al acestei „intuiţii 
răsăritene”. Cu ea, descuie toate lăcăţele vieţii şi ale 
morţii, pătrunde nestingherită de nimeni în tainele 
„binelui” şi ale „răului”. Lucian Blaga are - cum spune 
poporul - „iarba fiarelor”. 

ADDENDA 

Cu toate aceste ajustări subiectiviste, în ultima 
esenţă referinţele la Blaga sunt însemnul prestigiului pe 
care-l avea, ca filosof, în Basarabia. 

Important rămâne faptul că întâlnirile lui Blaga cu 


Basarabia au avut şi au loc sub semnul unităţii spaţiului 
mioritic. El găsea, în acest sens, argumente imparabile în 
Trilogia culturii; ca şi în chilimurile olteneşti, în scoarţele 
basarabene în care respiră liber motivele vegetale, poate fi 
atestat acelaşi ritm ondulant, aceeaşi „alternanță de plin şi 
gol, de accent şi neaccent, de substanţă şi spaţiu”. Ca şi 
românul în genere, românca basarabeană ce ţese nu are 
ceea ce numeşte horror vacui, golul nefiind înţeles de ea 
ca un loc pustiu, la care trebuie renunţat, ci ca un mediu 
necesar împlinirii ritmului, structurii, viziunii asupra lumii. 
„Prin funcţia pozitivă a golului, a vidului, a câmpului, ca 
factor ritmic, prin acest mod degajat, arta populară 
românească reprezintă în răsărit o insulă de duh european 
într-o regiune de artă asiatic congestionată, într-o mare de 
excese şi de strălucire cel puţin barocă şi plebee, dacă nu 
barbară” (Trilogia culturii, ed. cit., p. 214). 

Tot astfel, în spiritul observaţiei blagiene şi al 
mioritismului, ca şi ţesătoarea basarabeancă, Grigore 
Vieru umple golurile cu prezenţa universală a maternității 
şi cu însăşi rostirea fiinţei româneşti, fiindcă, zice Blaga, 
poetul nu e un mânuitor al cuvintelor, ci un mântuitor al 
lor. 

